അബുല്‍വലീദ് മുഹമ്മദ് ബിന് അഹമ്മദ് ഇബ്‌നു റുഷ്ദ് – Islam Padasala\nHome / നാഗരികത / ശാസ്ത്രം / ഭിഷ്വഗ്വരര് / അബുല്‍വലീദ് മുഹമ്മദ് ബിന് അഹമ്മദ് ഇബ്‌നു റുഷ്ദ്\nDecember 24, 2016\tഭിഷ്വഗ്വരര്\nപാശ്ചാത്യലോകത്ത് അവറോസ് എന്ന പേരില്‍അറിയപ്പെടുന്ന ഇബ്‌നു റുശ്ദ് മികച്ച അരിസ്റ്റോട്ടിലിയന് വ്യാഖ്യാതാവാണ്. അദ്ദേഹത്തിന്റെ പൂര്‍ണനാമധേയം അബുല്‍വലീദ് മുഹമ്മദ് ബിന് അഹമ്മദ് മുഹമ്മദ് ബിന് അഹ്മദ് ബിന് അഹ്മദ് ബിനുറുശ്ദ് എന്നാണ്. കൊര്‍ദോവയിലെ പ്രധാനന്യായാധിപനും ഭിഷഗ്വരനുമായിരുമായിരുന്ന അദ്ദേഹം തത്ത്വചിന്തയിലാണ് ഏറ്റവും വലിയ സംഭാവനകളര്‍പ്പിച്ചത്.\nഇന്നത്തെ സ്‌പെയിനിലെ കൊര്‍ദോവയില് നിയമ-സാമൂഹികരംഗത്ത് സേവനങ്ങളര്‍പ്പിച്ചിരുന്ന പ്രശസ്തമായ ഒരു പണ്ഡിതകുടുംബത്തിലാണ് അദ്ദേഹം ജനിച്ചത്(523-595/ 1126-1198). അദ്ദേഹത്തിന്റെ പിതാമഹന് കൊര്‍ദോവയിലെ മുഖ്യന്യായാധിപനായിരുന്നു. ചെറുപ്പകാലത്തുതന്നെ ഖുര്‍ആന്, ഫിഖ്ഹ് , ഹദീസ്, സാമൂഹികശാസ്ത്രം, സാഹിത്യം, വൈദ്യം, തത്ത്വശാസ്ത്രം എന്നീ വിഷയങ്ങളില് അവഗാഹം നേടി. തുടര്‍ന്ന് അധ്യാപകവൃത്തിയിലേര്‍പ്പെട്ടു. ‘ഹയ്യ് ബ്‌നു യഖ്ദാന്’ രചിച്ച ഇബ്‌നു തുഫൈലിന്റെ സഹായത്തോടെ വൈജ്ഞാനികമേഖലയില് അദ്ദേഹം ഉന്നതങ്ങളിലേക്ക് കുതിച്ചു. ഇമാംഗസ്സാലി തത്ത്വചിന്തകര്‍ക്കെതിരെ ഉന്നയിച്ച വിമര്‍ശനങ്ങള്‍ക്കെല്ലാം ഇബ്‌നു റുശ്ദ് മറുപടി നല്‍കി. അത്തരത്തില് ഇമാം ഗസ്സാലിയുടെ ‘തഹാഫുതുല് ഫലാസിഫഃ’യ്ക്ക് നല്‍കിയ മറുപടിയാണ് ‘തഹാഫുതുത്തഹാഫുത്’.\nമാലികി മദ്ഹബീധാരയില്‍പെട്ട പണ്ഡിതനായിരുന്നു ഇബ്‌നു റുശ്ദ് എങ്കിലും അശ്അരികള്‍ക്ക് അദ്ദേഹം അനഭിമതമായിരുന്നു. അന്ദലുസിലെ അശ്ബിലിയയില് ഖാദിയായി നിയമിക്കപ്പെട്ട അദ്ദേഹം 1182 ല് കൊട്ടാരവൈദ്യനായും പിന്നീട് സുപ്രീം ജഡ്ജായും നിയമിക്കപ്പെട്ടു. വൈദ്യശാസ്ത്രത്തിലെ എന്‍സൈക്ലോപീഡിയ എന്ന് വിശേഷിപ്പിക്കപ്പെടുന്ന കുല്ലിയാത്, കിതാബുല് കശ്ഫ് അന് മനാഹിജില് അദില്ലഃ, ബിദായതുല് മുജ്തഹിദി വ നിഹായതില് മുഖ്തസിദ്, ജാമിഅ്, തല്‍ഖീസ്, തഫ്‌സീര്, അല്‍ബയാന് വ ത്തഹ്‌സീല് വ ശ്ശര്‍ഹ് വ ത്തൗജീഹ് വ ത്തഅ്‌ലീല് ഫീ മസാഇലില് മുസ്തഖ്‌റജ, ഫസ്‌ലുല് മഖാല്, തല്‍ഖീസ് കിതാബുന്നഫ്‌സ്, രിസാലത്തുന്നഫ്‌സ്, ജവാമിഉല് കൗനി വല് ഫസാദി തുടങ്ങി തത്ത്വശാസ്ത്രം, വൈദ്യശാസ്ത്രം, കര്‍മശാസ്ത്രം,വ്യാകരണം, നിയമശാസ്ത്രം, ഗോളശാസ്ത്രം, മനഃശാസ്ത്രം എന്നീ വിവിധവൈജ്ഞാനികമേഖലയില് എണ്‍പതോളം പുസ്തകങ്ങള് രചിച്ചിട്ടുണ്ട്.\nവിശ്വാസത്തെയും യുക്തിയെയും സമന്വയിപ്പിച്ച ഇബ്‌നുറുശ്ദ് പാശ്ചാത്യലോകത്ത് ഏറ്റവും കൂടുതല് ശിഷ്യഗണങ്ങളുള്ള മുസ്‌ലിംചിന്തകനാണ്. അദ്ദേഹത്തിന്റെ തത്ത്വശാസ്ത്രവ്യാഖ്യാനങ്ങള് ജൂത-ക്രൈസ്തവ മതങ്ങളിലെ പണ്ഡിതന്‍മാരെയും ശക്തമായി സ്വാധീനിച്ചിരുന്നു.


ഗീതു മോഹന്‍ദാസ് രാപ്പകലില് അഭിനയിക്കുമ്പോള് മമ്മൂട്ടിക്ക് പ്രായം 55, റീമ ബാവൂട്ടിയുടെ നാമത്തില് അഭിനയിക്കുമ്പോള് വയസ്സ് 63, അന്ന് എന്തേ ഇക്കാര്യം ഓര്‍ത്തില്ല: വൈറലാകുന്ന പോസ്റ്റ് | Webdunia Malayalam\nമമ്മൂട്ടി ചിത്രമായ കസബയിലെ സ്ത്രീ വിരുദ്ധത നടി പാർവതി പരസ്യമായി ചൂണ്ടിക്കാണിച്ചത് മുതലാണ് മലയാള സിനിമയിൽ പുതിയ വിവാദം തുടങ്ങിയത്. മമ്മൂട്ടിയെ അപമാനിക്കുന്ന രീതിയിലുള്ള ആർട്ടിക്കിൾ വുമൺ ഇൻ സിനിമ കളക്ടീവ് ഷെയർ ചെയ്തത് ഏറെ വിവാദങ്ങൾ സൃഷ്ടിച്ചിരുന്നു. സംഭവം വിവാദമായതോടെ പോസ്റ്റ് റിമൂവ് ചെയ്യുകയും ചെയ്തു. ഏതായാലും വിഷയത്തിൽ ഡബ്ല്യൂസിസിക്കെതിരെ ആഞ്ഞടിച്ച് രംഗത്തെത്തിയിരിക്കുകയാണ് മമ്മൂട്ടി ആരാധികയായ സുജ എന്ന വീട്ടമ്മ.\nഞാന് ഇവിടെ ഇങ്ങനെ ഒരു കുറിപ്പെഴുതുന്നത് ചില കൊച്ചമ്മമാരോടുളള അപേക്ഷ ആയിട്ടാണ്. വുമൺ ഇൻ സിനിമ കളക്ടീവ് എന്നൂളളതില് നിന്ന് വുമൺ എന്ന പദം ദയവ് ചെയ്ത് നിങ്ങള് എടുത്ത് മാറ്റണം. വുമൺ എന്ന് പറഞാല് സ്ത്രീകള് എന്നാണ് അര്‍ത്ഥം. നിങ്ങളുടെ കഴിഞ്ഞ കുറച്ച് കാലമായുളള ചെയ്തികള് ഞങ്ങളെ പോലുളള സാധാരണ സ്ത്രീകള്‍ക്കും കൂടി അപമാനം ഉണ്ടാക്കുന്നതാണ്..\nഒരു പാര്‍വ്വതി വിഷയവും കസബ വിഷയവും കഴിഞ്ഞ് അടുത്ത തോന്ന്യവാസം വിളമ്പി നിങ്ങള് ഇറങ്ങിയിരിക്കുന്നത് എന്തുദ്ദേശ്യത്തിലാണ്. നിങ്ങള് ആഗ്രഹിച്ച ഒരു മറുപടി നിങ്ങള്‍ക്ക് മമ്മൂക്ക തന്നതും ആണ്. അത് അദ്ദേഹത്തിന്‍റെ മാന്യത. മമ്മൂട്ടി എന്ന നടന് പ്രത്യക്ഷമായോ പരോക്ഷമായോ എന്ത് തെറ്റാണ് നിങ്ങളോട് ചെയ്തത്. ദിനം ദിനം നിങ്ങള് അദ്ദേഹത്തെ ഇങ്ങനെ തേജോ വധം ചെയ്യുന്നത് എന്തിന്‍റെ അടിസ്ഥാനത്തിലാണ്. അല്ലാ എന്താ കൊച്ചമ്മമ്മാരുടെ ഉദ്ധേശം.\nനാലും മൂന്ന് ഏഴ് സ്ത്രീജനങ്ങള് കൂടി സ്ത്രീകളുടെ പേരില് ഒരു സംഘടനയും രൂപീകരിച്ച് സ്ത്രീ പക്ഷത്തിന്‍റെ പേരില് വായില് തോന്നുന്നത് വിളിച്ച് കൂവിയാല് കേരളത്തിലെ സ്ത്രീകളൊക്കെ നിങ്ങടെ പുറകെ വരും എന്നാണോ കൊച്ചമ്മമാരെല്ലാം ധരിച്ച് വെച്ചിരിക്കുന്നത്. എങ്കില് നിങ്ങടെ ആ ധാരണ തെറ്റാണ്.കേരളത്തിലെ സ്ത്രീകളെ ബഹുമാനിക്കാന് ഇവിടുത്തെ പുരുഷന്‍മാര്‍ക്കും പുരുഷന്‍മാരെ ബഹുമാനിക്കാന് ഇവിടുത്തെ സ്ത്രീകള്‍ക്കും അറിയാം. അതിന് സിനിമയിലെ രംഗങ്ങള് ചൂണ്ടിക്കാട്ടി നിങ്ങള് ബുദ്ധിമുട്ടണ്ട.\nനിങ്ങള് ഇന്നലെ നിങ്ങടെ WCC എന്ന പേജില് ഷെയര് ചെയ്തത് എന്തൊക്കെ മണ്ടത്തരങ്ങള് ആണ്. അതും എല്ലാവരാലും ബഹുമാനിക്കുകയും സ്നേഹിക്കുകയും ചെയ്യുന്ന മമ്മൂക്കക്കെതിരെ. പ്രായം മറച്ച് വെച്ച് മമ്മൂക്ക ഇപ്പോഴും ചെറുപ്പക്കാരനായി അഭിനയിക്കുന്നുണ്ടെങ്കില് അത് അദ്ദേഹത്തിന്‍റെ കഴിവ്. അതിന് മേക്കപ്പാണെന്നും കൊച്ചു പെണ്‍കുട്ടികളെ കൂടെ അഭിനയിപ്പിക്കുന്നു എന്നൊക്കെ പറയാന് എന്തര്‍ഹതയാണ് നിങ്ങള്‍ക്കുളളത്.\nWCC യിലെ ഒരംഗം അല്ലേ ഗീതു മോഹന് ദാസ്. മമ്മൂക്കക്ക് 55 വയസുളളപ്പോഴാണ് രാപ്പകല് എന്ന ചിത്രം ഇവിടെ ഇറങ്ങിയത്. ആ ചിത്രത്തില് മമ്മൂക്കയെ രഹസ്യമായി സ്നേഹിക്കുന്ന കഥാപാത്രം ആയിട്ടല്ലേ ഗീതു അഭിനയിച്ചത്. എന്തിനാണ് ഗീതു പ്രായം ഒളിപ്പിച്ച് വെച്ച് മേക്കപ്പ് ഇട്ട് അഭിനയിക്കുന്ന മമ്മൂക്കയും ആയി മമ്മൂക്കയുടെ മകളുടെ പ്രായം ഉളള നിങ്ങള് ആ വേഷം അഭിനയിച്ചത്. ഉത്തരം പറയാന് കഴിയുമോ ഗീതു മോഹന് ദാസിന്.\nഇനി WCC യിലെ മറ്റൊരംഗം റിമ. ബാവൂട്ടിയുടെ നാമത്തില്, കമ്മത്ത് ആന്‍ഡ് കമ്മത്ത് തുടങ്ങിയ ചിത്രങ്ങളില് മമ്മൂക്കയുടെ കാമുകി ആയി റിമ അഭിനയിക്കുമ്പോള് മമ്മൂക്കയുടെ വയസ് 63. എന്തിനാണ് റിമേ നിങ്ങള് പ്രായം മറച്ച് വെച്ച് മേക്കപ്പ് ഇട്ട് നടക്കുന്ന കൊച്ചു പെണ്‍കുട്ടി ആയ റിമ ഈ സാഹസത്തിന് മുതിര്‍ന്നത്. ഇതിനുത്തരം തരാന് റിമക്ക് കഴിയുമോ.\nവെറുതെ എത്നിനാണ് കൊച്ചമ്മമ്മാരെ സ്ത്രീകളുടെ ഒരു സംഘടനയുണ്ടാക്കി വെറുതേ തോന്നിയത് വിളിച്ച് കൂവുന്നത്. അല്ലേലും ഈ മേക്കപ്പിനെ പറ്റി പറയാന് എന്തവകാശം ആണ് നിങ്ങള്‍ക്കുളളത്. സിനിമയില് മേക്കപ്പ് ഇട്ട് അഭിനയിക്കുന്ന മമ്മൂക്കയെ കാണാന് സിനിമക്ക് വെളിയില് മേക്കപ്പില്ലാതെ കാണാന് അതിലും ഭംഗിയുണ്ട്. നേരെ മറിച്ച് നിങ്ങളുടെ കാര്യം നോക്കിയാല് സിനിമയില് ഇടുന്നതിനേക്കാള് നാലിരട്ടി പുട്ടി അല്ലേ നിങ്ങള് വെളിയിലിറങ്ങുമ്പോ പൂശുന്നത്.\nഅതു കൊണ്ട് സ്ത്രീകള് എന്ന ലേബലില് ഒരു സംഘടനയും ഉണ്ടാക്കി ഇനിയും ഇത് പോലുളള മണ്ടത്തരങ്ങള് വിളിച്ച് കൂവാതിരിക്കുക.അത് കൊണ്ട് വുമൺ ഇൻ സിനിമ കളക്ടീവ് എന്ന പേരില് നിന്ന് ഒന്നുകില് വുമൺ എടുത്ത് മാറ്റുകയോ അല്ലെങ്കില് മാന്യമായി ജോലി നോക്കുന്നവരെ സ്ത്രീകളൂടെ ലേബലില് തേജോ വധം ചെയ്യൂന്നത് അവസാനിപ്പിക്കണം എന്നും അപേക്ഷിച്ച് കൊണ്ട് മമ്മൂക്കയുടെ ഒരു കട്ട ആരാധിക ആയ ചെങ്ങന്നൂര്‍കാരി\nറിമ കല്ലിങ്കൽ Mammootty\nഅവളെയെനിക്ക് വിശ്വാസമാണ്, പക്ഷേ സ്വകാര്യ നിമിഷങ്ങളില് അവള് മറ്റൊരു പുരുഷന്റെ പേരു വിളിക്കുന്നു; എന്താണ് ചെയ്യേണ്ടത് ? - യുവാവിന്റെ കത്ത് വൈറലാകുന്നു\nഒരു കത്തും അതിനുള്ള വിചിത്രമായ മറുപടികളുമാണ് സമൂഹമാധ്യമങ്ങളില് ഇപ്പോള് ...


Island Nations | വിസ വേണ്ട, പാസ്പോർട്ട് മാത്രം മതി; ഇന്ത്യക്കാർക്ക് യാത്രയ്ക്കായി തിരഞ്ഞെടുക്കാം ഈ ദ്വീപ് രാഷ്ട്രങ്ങൾ |5Island Nations You can Explore Visa-free With Indian Passport – News18 Malayalam\nIsland Nations | വിസ വേണ്ട, പാസ്പോർട്ട് മാത്രം മതി; ഇന്ത്യക്കാർക്ക് യാത്രയ്ക്കായി തിരഞ്ഞെടുക്കാം ഈ ദ്വീപ് രാഷ്ട്രങ്ങൾ\nഇന്ത്യക്ക് പുറത്ത് വിസയില്ലാതെ ഇന്ത്യൻ പാസ്പോർട്ടുമായി സഞ്ചരിക്കാൻ സാധിക്കുന്ന ചില രാജ്യങ്ങളുണ്ട്.\nകോവിഡ് 19 കേസുകൾ കുറഞ്ഞത് ലോകത്താകമാനം സഞ്ചാരമേഖലക്ക് പുത്തനുണർവ് പകർന്നിരിക്കുകയാണ്. യാത്രക്കായി ഒരു സ്ഥലം തെരഞ്ഞെടുക്കുകയെന്നത് പലപ്പോഴും അത്ര എളുപ്പമുള്ള കാര്യമല്ല. ഇന്ത്യക്ക് പുറത്ത് വിസയില്ലാതെ ഇന്ത്യൻ പാസ്പോർട്ടുമായി സഞ്ചരിക്കാൻ സാധിക്കുന്ന ചില രാജ്യങ്ങളുണ്ട്. വിസയില്ലാതെ യാത്ര ചെയ്യാൻ സാധിച്ചാൽ നിങ്ങൾക്ക് ഒരുപാട് സമയം ലാഭിക്കാൻ സാധിക്കും. ഏകദേശം 30 രാജ്യങ്ങളിൽ നിങ്ങൾക്ക് വിസയില്ലാതെ സഞ്ചരിക്കാവുന്നതാണ്. അവയിൽ നിങ്ങളുടെ മനസ്സിനും ശരീരത്തിനും കുളിർമ്മ നൽകുന്ന5ദ്വീപ് രാഷ്ട്രങ്ങളെയാണ് ഇവിടെ പരിചയപ്പെടുത്തുന്നത്.\nപസഫിക്ക് സമുദ്രത്തിൻെറ തെക്ക് ഭാഗത്തായാണ് പതിനഞ്ചോളം ദ്വീപസമൂഹങ്ങളുടെ കൂട്ടായ്മമായ ഈ ദീപ് രാഷ്ട്രമുള്ളത്. പഞ്ചാരമണൽ ബീച്ചുകളും നീലക്കായൽ പ്രദേശങ്ങളും ഇവിടുത്തെ സവിശേഷതയാണ്. ഇതിലെ ഏറ്റവും വലിയ ദ്വീപായ റാറോത്തോങ്കയിൽ കുന്നിൻ ചെരുവുകളും മനോഹരമായ ഭൂപ്രകൃതിയും നിങ്ങളെ വരവേൽക്കും. പകൽ ആസ്വദിച്ച് യാത്ര ചെയ്യാനും കാഴ്ചകൾ കാണാനും പറ്റുന്നതോടൊപ്പം സാഹസിക കായിക വിനോദങ്ങളിലും ഏർപ്പെടാൻ ഇവിടെ നിങ്ങൾക്ക് സാധിക്കും. ഇന്ത്യൻ പാസ്പോർട്ട് ഉള്ള ഒരാൾക്ക് ഒരു മാസം വരെ കുക്ക് ദ്വീപിൽ കഴിയാവുന്നതാണ്.\n300 ദ്വീപുകൾ ചേർന്നിട്ടുള്ള അതിമനോഹരമായ പ്രദേശമാണ് ഫിജി. സൗത്ത് പസഫിക്കിൽ തന്നെയാണ് ഈ രാജ്യവും സ്ഥിതി ചെയ്യുന്നത്. ഇടതിങ്ങിയ മഴക്കാടുകളും ആവേശത്തിലെത്തിക്കുന്ന വെള്ളച്ചാട്ടങ്ങളും അഗ്നിപർവതങ്ങളുമെല്ലാം ഫിജിയുടെ പ്രത്യേകതയാണ്. അതിമനോഹരമായ പവിഴപ്പുറ്റുകളുള്ള ഫിജി ജീവിതത്തിൽ ഒരിക്കലെങ്കിലും സന്ദർശിക്കുന്നത് വല്ലാത്ത അനുഭവം തന്നെയായിരിക്കും. കയാക്കിങ് പോലുള്ള കായിക വിനോദങ്ങളിൽ ഏർപ്പെടാനുള്ള സൌകര്യങ്ങളുമുണ്ട്.\nഇന്ത്യക്കാരുടെ പ്രിയപ്പെട്ട ഹണിമൂൺ ലൊക്കേഷനുകളിൽ ഒന്നാണ് ബാലിദ്വീപ്. എന്നാൽ ബാലിദ്വീപ് സ്ഥിതി ചെയ്യുന്ന ഇന്തോനേഷ്യയിൽ വിസ ഇല്ലാതെ ഒരു മാസം വരെ ഇന്ത്യക്കാർക്ക് തങ്ങാൻ സാധിക്കുമെന്ന് നിങ്ങൾക്ക് അറിവുള്ള കാര്യമായിരിക്കില്ല. 17000ത്തോളും ചെറുദ്വീപുകളാണ് ഇന്തോനേഷ്യയിലുള്ളത്. ഇവിടുത്തെ സംസ്കാരവും കലയും ഭക്ഷണരീതിയുമൊക്കെ അടുത്തറിയാൻ സാധിക്കുന്നത് മനോഹരമായ അനുഭവം തന്നെയായിരിക്കും.\nഇന്ത്യൻ മഹാസമുദ്രത്തിലെ ദ്വീപ് രാഷ്ട്രമായ മൗറീഷ്യസ് മനോഹരമായ ബീച്ചുകൾ, പവിഴപ്പുറ്റുകൾ, കായൽ പ്രദേശങ്ങൾ എന്നിവ കൊണ്ട് നിങ്ങൾക്ക് സ്വപ്നതുല്യമായ അനുഭവം നൽകുന്ന പ്രദേശമാണ്. വെള്ള പഞ്ചാരമണൽ ബീച്ചുകൾ ഇവിടുത്തെ പ്രത്യേകതയാണ്. വെള്ളച്ചാട്ടങ്ങളും അഗ്നിപർവതങ്ങളും മലകളും കൊടുങ്കാടുമെല്ലാം നിറഞ്ഞ മൗറീഷ്യസിൻെറ ഭൂപ്രകൃതി അനുഭവിച്ച് അറിയേണ്ടത് തന്നെയാണ്. ഇന്ത്യൻ പാസ്പോർട്ട് ഉള്ളവർക്ക് മൗറീഷ്യസിൽ മൂന്ന് മാസം വരെ താമസിക്കാം.\nഅറ്റ്ലാൻറിക് സമുദ്രത്തിൽ സ്ഥിതി ചെയ്യുന്ന ഈ കരീബിയൻ ദ്വീപിൽ ഇന്ത്യയിൽ നിന്നുള്ള സഞ്ചാരികൾക്ക് വിസയില്ലാതെ മൂന്ന് മാസം വരെ താമസിക്കാൻ സാധിക്കും. സാംസ്കാരിക വൈവിധ്യം കൊണ്ട് നിങ്ങൾക്ക് മനോഹരമായ അനുഭൂതി നൽകുന്ന രാജ്യമാണ് ബാർബഡോസ്. പഞ്ചാരമണൽ ബീച്ചുകളും തെളിഞ്ഞ വെള്ളമുള്ള കായൽ പ്രദേശങ്ങളുമെല്ലാം ചേരുന്ന ബാർബഡോസ് ദമ്പതികൾക്ക് മധുവിധു ആഘോഷിക്കാൻ പറ്റിയ സ്ഥലം കൂടിയാണ്.


ആരോഗ്യ വിഭാഗം വാര്‍ത്തകളില് പുഴുവരിക്കുന്നു – Chavakkad Online\nചാവക്കാട് : ചാവക്കാട് നഗരസഭ ആരോഗ്യ വിഭാഗം നടത്തുന്ന മിന്നല് പരിശോധന നടപടികളിലും വാര്‍ത്തകളിലും പുഴുവരിക്കുന്നു. നല്ല നിലയില് പ്രവര്‍ത്തിക്കുന്ന സ്ഥാപനങ്ങളെ കുറിച്ച് ജനങ്ങളില് തെറ്റിദ്ധാരണ പരത്തുന്നതാണ് ഉദ്യോഗസ്ഥരുടെ നടപടിയും അതിനെ തുടര്‍ന്നുള്ള വാര്‍ത്തകളും. ആരോഗ്യവിഭാഗം കഴിഞ്ഞ ദിവസം നടത്തിയ മിന്നല് പരിശോധനയും തുടര്‍ന്നുണ്ടായ വാര്‍ത്തകളിലുമാണ് പുഴുവരിക്കുന്നത്.\nഉപയോഗയോഗ്യമല്ലാത്ത ഭക്ഷ്യ വസ്തുക്കള് പിടിച്ചെടുത്തു എന്ന ആരോഗ്യ വിഭാഗത്തിന്‍റെ പത്രക്കുറിപ്പ് വാര്‍ത്തയായി വരുമ്പോള് പുഴുവരിക്കുന്ന കോഴി, മീന് എന്നെല്ലാമായി മാറുന്നു.\nഒരു ഉണക്ക വെള്ളപ്പം പിടിച്ചെടുത്ത ഹോട്ടലും, ദുര്‍ഗധം വമിക്കുന്ന വൃത്തി ഹീനമായ ഹോട്ടലുകളും ഒരേ ഗണത്തില് വാര്‍ത്തകളില് ഇടം പിടിക്കുന്നു.\nകഴിഞ്ഞ ദിവസം ചാവക്കാട് സോനാ ബേക്കറിയില് നിന്നും പുഴുവരിക്കുന്ന കോഴി ആരോഗ്യ വിഭാഗം ഉദ്യോഗസ്ഥര് പിടിച്ചെടുത്തു എന്ന വ്യാഖ്യാനമാണ് ഗുരുതരമായ ആരോപണങ്ങളില് ഒന്ന്. നഗരത്തില് ഒന്‍പതു വര്‍ഷമായി നല്ല നിലയില് പ്രവര്‍ത്തിക്കുന്ന സ്ഥാപനമാണ് സോനാ ബേക്കറി.\nസ്നാക്സ് ഉണ്ടാക്കുന്നതിനു പുഴുങ്ങിവെച്ച കോഴി കഷ്ണങ്ങളാക്കുന്നതിനായി മാറ്റിവെച്ചിടത്ത്നിന്നാണ് അധികൃതര് കൊണ്ട് പോയതെന്ന് സോനാ ബേക്കറി മാനേജര് പറയുന്നു. വശങ്ങളില് നെറ്റ് അടിച്ച് മറച്ചതാണ് ഇവരുടെ കിച്ചന്, ഭക്ഷണം പാകം ചെയ്യുന്ന സമയം നെറ്റിലെ ദ്വാരങ്ങളിലൂടെ ഭക്ഷണത്തില് പ്രാണികള് വന്നു വീഴാന് സാധ്യതയുണ്ടെന്ന് പറഞ്ഞാണ് പുഴുങ്ങിയ കോഴി നഗരസഭാ ആരോഗ്യവിഭാഗം അധികൃതര് ഇവിടെ നിന്നും കൊണ്ടുപോയത്. എന്നാല് ഇവിടെ നിന്ന് പ്ലാസ്റ്റിക് ക്യാരി ഭാഗുകളും പിടിച്ചെടുത്തിരുന്നു. അതിന്റെ പിഴയും അടച്ചിരുന്നു.\nസംഭവം കഴിഞ്ഞു മൂന്നു ദിവസത്തിനു ശേഷമാണ് പത്രങ്ങളില് പുഴുവരിച്ച വാര്‍ത്തകള് വരുന്നത്.\nനിര്‍ധന കുടുംബത്തിന് നന്മയുടെ കൈത്താങ്ങ്


മലപ്പുറത്തെ കെ റെയില് ഓഫിസ് താഴിട്ട് പൂട്ടി യൂത്ത് ലീഗ് പ്രതിഷേധം\nThu Jan 27 2022 11:43:07 GMT+0530 (India Standard Time)\nBY NSH20 Dec 2021 7:29 AM GMT\nNSH20 Dec 2021 7:29 AM GMT\nമലപ്പുറം: സംസ്ഥാന സര്‍ക്കാരിന്റെ കെ റെയില് പദ്ധതിക്കെതിരേ പ്രത്യക്ഷ സമരം ആരംഭിച്ച് യുഡിഎഫ്. മലപ്പുറം ജില്ലയിലെ പരപ്പനങ്ങാടിയില് കെ റെയില് പദ്ധതിക്കായി തുറന്ന ഓഫിസ് യൂത്ത് ലീഗ് പ്രവര്‍ത്തകര് താഴിട്ട് പൂട്ടി. ജീവനക്കാരെ അകത്തുകയറാന് അനുവദിക്കാതെയാണ് പ്രതിഷേധം. ഒന്ാനര മണിക്കൂറോളമാണ് ജീവനക്കാരെ കയറ്റാതെ പ്രവര്‍ത്തകര് ഉപരോധം സംഘടിപ്പിച്ചത്. ഇന്ന് മുതലാണ് പരപ്പനങ്ങാടിയില് കെ റെയിലിന്റെ ജില്ലാ ഓഫിസ് പ്രവര്‍ത്തനം തുടങ്ങിനിരുന്നത്.\nഓഫിസ് തുറക്കനായി രാവിലെ 10 മണിയോടെ ഉദ്യോഗസ്ഥര് എത്തിയപ്പോഴാണ് ഉപരോധം നടന്നത്. യൂത്ത് ലീഗ് പ്രവര്‍ത്തകര് ഓഫിസിന് മുന്നില് കുത്തിയിരുന്ന് മുദ്രാവാക്യം വിളിക്കുകയും ചെയ്തു. കെ റെയിലിനെ സംബന്ധിച്ച് ഇത്രയും വിവാദങ്ങള് നിലനില്‍ക്കുമ്പോള് രഹസ്യമായി ഓഫിസ് പ്രവര്‍ത്തനം തുടങ്ങാനായിരുന്നു പദ്ധതിയെന്ന് യൂത്ത് ലീഗ് ആരോപിച്ചു. ഉപരോധം തുടര്‍ന്നതോടെ പോലിസ് സ്ഥലത്തെത്തി ബലമായി പ്രവര്‍ത്തകരെ അറസ്റ്റ് ചെയ്ത് നീക്കി. ജില്ലയില് പലയിടങ്ങളിലും കെ റെയിലിനെതിരേ പ്രതിഷേധം ശക്തമാവുന്നതിനിടെയാണ് ഓഫിസ് ഉപരോധം.\nYouth League workers closed K rail office Malappuram


emalayalee.com - തനിക്ക് അര്‍ബുദമാണെന്ന് വെളിപ്പെടുത്തി നടി സൊനാലി ബേന്ദ്ര\nതനിക്ക് അര്‍ബുദമാണെന്ന് വെളിപ്പെടുത്തി നടി സൊനാലി ബേന്ദ്ര\nഅര്‍ബുദ രോഗമാണെന്ന് വെളിപ്പെടുത്തി ബോളിവുഡ താരം സൊനാലി ബേന്ദ്ര. ഹം സാത്ത് സാത്ത് ഹേ എന്ന ചിത്രത്തിലൂടെ ശ്രദ്ധേയമായ സൊനാലി ചികിത്സയുടെ ഭാഗമായി ന്യൂയോര്‍ക്കിലാണെന്നും ഇന്റസ്റ്റഗ്രാമിലെ കുറിപ്പില് സൊനാലി വ്യക്തമാക്കി\nതനിക്ക് വളരെ ഗുരുതരമായ അര്‍ബുദം പിടിപ്പെട്ടിരിക്കുകയാണ്. അത് ശരീരത്തിന്റെ പല ഭാഗങ്ങളിലേക്കും പടര്‍ന്നിട്ടുണ്ട്. വളരെ നിസാരമായി തോന്നിയ ചില വേദനകളെ തുടര്‍ന്ന് നടത്തിയ പരിശോധനകളിലാണ് തനിക്ക് അര്‍ബുദം ആണെന്ന് കണ്ടെത്തിയത്. എന്നാല് ഗുരുതരമായ അവസ്ഥയിലും തനിക്കൊപ്പം കുടുംബവും സുഹൃത്തുക്കളും പിന്തുണയും സ്‌നേഹവുമായി ഉണ്ടെന്നും സൊനാലി കുറിക്കുന്നു. ഒരാള് ആഗ്രഹിക്കുന്ന എല്ലാ പിന്തുണയും അവര് തനിക്ക് തരുന്നുണ്ടെന്നും അതിന് താന് കടപ്പെട്ടിരിക്കുന്നുവെന്നും സൊനാലി ഇന്‍സ്റ്റഗ്രാമില് കുറിച്ചു.\nവളരെ ശുഭാപ്തി വിശ്വാസത്തോടെ താനിപ്പം പോരാടുകയാണ്. കഴിഞ്ഞ കുറേ ദിവസങ്ങളായി ലഭിക്കുന്ന പരിധിയില്ലാത്ത സ്‌നേഹവും, പിന്തുണയും തന്നെ വളരെയേറെ സഹായിക്കുന്നുണ്ടെന്നും സൊനാലി കുറിക്കുന്നു. സൊനാലിയുടെ ട്വീറ്റിനു പിന്നാലെ സുഹൃത്തുക്കളും സഹപ്രവര്‍ത്തകരും ഉള്‍പ്പെടെ നിരവധി പേര് പിന്തുണയുമായി എത്തിയിട്ടുണ്ട്.\nഹം സാത്ത് സാത്ത് ഹേ, കല് ഹോ നാ ഹോ, സര്‍ഫരോഷ് തുടങ്ങി മുപ്പതോളം ഹിന്ദി ചിത്രങ്ങളിലും തമിഴ് ചിത്രങ്ങളിലും വേഷമിട്ടിട്ടുണ്ട്. ഇവയ്ക്കു പുറമെ കന്നഡ, തെലുങ്ക്, മറാത്തി തുടങ്ങിയ ഭാഷകളിലും സൊനാലി വേഷമിട്ടിട്ടുണ്ട്


"അമ്മയെ ആദരിച്ചില്ലെങ്കില് പിന്നെ നിങ്ങള് ആരെ ആദരിക്കും? അഫ്സല് ഗുരുവിനെയോ?"\n30 May, 2018 at 01:27 AM\nഒരാള് ഭാരത്മാതാ കീ ജയ് എന്ന് പറയുമ്പോള് അത് ഫോട്ടോയിലുള്ള ഒരു ദൈവത്തെ കുറിച്ച് മാത്രമല്ലെന്നും അദ്ദേഹം പറഞ്ഞു. ജാതിയോ മതമോ വര്‍ണമോ നോക്കാതെ രാജ്യത്തെ 125 കോടി ജനതയെ കുറിച്ചാണ്. അവരെല്ലാവരും ഇന്ത്യക്കാരാണ്.\nസ്വന്തം അമ്മയെ സല്യൂട്ട് ചെയ്തിട്ടില്ലെങ്കില് പിന്നെ നിങ്ങള് അഫ്സല് ഗുരുവിനെയാണോ സല്യൂട്ട് ചെയ്യുക എന്ന് ഉപരാഷ്ട്രപതി വെങ്കയ്യ നായിഡു. വന്ദേമാതരത്തോട് എന്തിനാണ് എതിര്‍പ്പെന്നും അത് മാതൃരാജ്യത്തെ സല്യൂട്ട് ചെയ്യുകയാണെന്നും അദ്ദേഹം കൂട്ടിച്ചേര്‍ത്തു. വന്ദേമാതരം എന്നു വച്ചാല് മാതൃരാജ്യത്തെ സല്യൂട്ട് ചെയ്യലാണ്. അതിലെന്താണ് പ്രശ്നമുള്ളത്? സ്വന്തം അമ്മയെ സല്യൂട്ട് ചെയ്തില്ലെങ്കില് പിന്നെ നിങ്ങള് ആരെ സല്യൂട്ട് ചെയ്യും, അഫ്സല് ഗുരുവിനെയോ? - വിഎച്ച്പി മുന് അധ്യക്ഷന് അശോക് സിംഗാളിനെക്കുറിച്ചുള്ള ഒരു പുസ്തകം പ്രകാശനം ചെയ്ത് സംസാരിക്കുകയായിരുന്നു ഉപരാഷ്ട്രപതി.\nഒരാള് ഭാരത്മാതാ കീ ജയ് എന്ന് പറയുമ്പോള് അത് ഫോട്ടോയിലുള്ള ഒരു ദൈവത്തെ കുറിച്ച് മാത്രമല്ലെന്നും അദ്ദേഹം പറഞ്ഞു. ജാതിയോ മതമോ വര്‍ണമോ നോക്കാതെ രാജ്യത്തെ 125 കോടി ജനതയെ കുറിച്ചാണ്. അവരെല്ലാവരും ഇന്ത്യക്കാരാണ്. ഹിന്ദുത്വം എന്നത് ചെറിയൊരു ആശയമല്ല. അത് ഭാരതത്തിന്‍റെ സാംസ്കാരിക പൂര്‍ണതയാണ്. തലമുറകളായി കൈമാറപ്പെട്ട ഇന്ത്യയുടെ പാരമ്പര്യവും സംസ്കാരവുമാണ് ഹിന്ദുത്വം. ആരാധനയുടെ വിവിധ രൂപങ്ങളുണ്ടാകുമെന്നും എന്നാല് ജീവിത രീതി ഹിന്ദുത്വം മാത്രമാണെന്നും രാഷ്ട്രപതി അഭിപ്രായപ്പെട്ടു.\nAfzal GuruVenkaih NaiduVande Mataram


കല്പറ്റ: പുത്തൂര്‍വയല് മുസ്‌ലിം ജമാഅത്ത് കമ്മിറ്റി സംഘടിപ്പിക്കുന്ന ദിക്‌റ് വാര്‍ഷികവും മതപ്രഭാഷണവും ചൊവ്വാഴ്ച ഏഴുമണിക്ക് നടക്കും.\nദിക്‌റ്് ദു ആ മജ്‌ലിസിന് കോഴിക്കോട് ഖാസി സയിദ് മുഹമ്മദ്‌കോയ ജമലുലൈലി തങ്ങള് നേതൃത്വം നല്കും. ഖാസിം ദാരിമി പന്തിപ്പൊയില് മതപ്രഭാഷണം നടത്തും.\nമുഹമ്മദ് ഫൈസല് ഫൈസി, മുട്ടുമ്മല് മുഹമ്മദ്ഹാജി, മുഹമ്മദാലി എന്നിവര് സംസാരിക്കും\nചെതലയം പ്രാഥമികാരോഗ്യ കേന്ദ്രം ഉദ്ഘാടനം കഴിഞ്ഞു; ഡ...\nമാനന്തവാടി താലൂക്കില് 1,12,86,900 രൂപ വിതരണം ചെയ്...


no demons in Motera pitch: Virat Kohliമൊട്ടേരയിലെ പിച്ചിൽ ദുർഭൂതങ്ങളില്ല, പ്രശ്‌നം ബാറ്റിങ് മോശമായത്: കോഹ്‌ലി\nNo Demons In Motera Pitch Virat Kohli\nഅതേസമയം, മൊട്ടേരയിലെ പിച്ചിനെ കുറിച്ച് ഐസിസി തന്നെ തീരുമാനിക്കട്ടെ എന്നാണ് ഇംഗ്ലണ്ട് നായകൻ ജോ റൂട്ടിന്റെ അഭിപ്രായം\nFebruary 26, 2021 09:07:43 am\nഅഹമ്മദാബാദ്: മൊട്ടേരയിലെ ക്രിക്കറ്റ് പിച്ചിനെതിരെ രൂക്ഷ വിമർശനങ്ങൾ ഉയരുമ്പോഴും പ്രതിരോധം തീർത്ത് ഇന്ത്യൻ നായകൻ വിരാട് കോഹ്‌ലി. മൊട്ടേരയിലെ പിച്ചിൽ ദുർഭൂതങ്ങളില്ലെന്നും ഇരു ടീമുകളുടെയും ബാറ്റ്‌സ്‌മാൻമാരുടെ മോശം പ്രകടനമാണ് ടെസ്റ്റ് മത്സരം വേഗം അവസാനിക്കാൻ കാരണമെന്നും കോഹ്‌ലി പറഞ്ഞു. ഇന്ത്യ-ഇംഗ്ലണ്ട് ടെസ്റ്റ് പരമ്പരയിലെ മൂന്നാം മത്സരം (ഡേ-നെെറ്റ്) രണ്ട് ദിവസം കൊണ്ടാണ് പൂർത്തിയായത്. പത്ത് വിക്കറ്റ് വിജയമാണ് മൊട്ടേരയിൽ ഇന്ത്യ സ്വന്തമാക്കിയത്. ഇരു ടീമുകൾക്കും ഒരു ഇന്നിങ്സിൽ പോലും 200 റൺസ് കടക്കാൻ സാധിച്ചില്ല.\nRead Also: കോഴിക്കോട് റെയിൽവെ സ്റ്റേഷനിൽ നിന്ന് സ്‌ഫോടക വസ്‌തുക്കൾ പിടികൂടി; യാത്രക്കാരി കസ്റ്റഡിയിൽ\n“ഇരു ടീമുകളുടെയും ബാറ്റ്‌സ്‌മാൻമാർ അവരുടെ കഴിവിന്റെ പരമാവധി പുറത്തെടുത്തിട്ടില്ല. രോഹിത് ശർമയും ഇംഗ്ലണ്ട് ഓപ്പണർ സാക് ക്രാവ്‌ലിയും മാത്രമാണ് മികച്ചുനിന്നത്. 30 വിക്കറ്റിൽ 21 ഉം നഷ്‌ടമായത് സ്‌ട്രെെറ്റ് ബോളുകളിലാണ്. പ്രതിരോധം തീർക്കുന്നതിനാണ് ടെസ്റ്റ് ക്രിക്കറ്റിൽ പ്രാധാന്യം,” കോഹ്‌ലി പ്രതിരോധം തീർത്തു.\nഅതേസമയം, മൊട്ടേരയിലെ പിച്ചിനെ കുറിച്ച് ഐസിസി തന്നെ തീരുമാനിക്കട്ടെ എന്നാണ് ഇംഗ്ലണ്ട് നായകൻ ജോ റൂട്ടിന്റെ അഭിപ്രായം. “മൊട്ടേരയിലെ പിച്ച് ടെസ്റ്റ് ക്രിക്കറ്റിന് അനുയോജ്യമാണോ എന്ന് ഐസിസിയാണ് വിലയിരുത്തേണ്ടത്, താരങ്ങളല്ല,” തോൽവിക്ക് ശേഷം റൂട്ട് പ്രതികരിച്ചു. വളരെ വെല്ലുവിളികൾ നിറഞ്ഞ കളിയായിരുന്നു മൊട്ടേരയിലേതെന്നും റൂട്ട് പറഞ്ഞു.\nമുൻ ഇന്ത്യൻ താരങ്ങളായ വിവിഎസ് ലക്ഷമൺ, യുവരാജ് സിങ്, ഇംഗ്ലണ്ട് മുൻ നായകൻ മെെക്കിൾ വോൺ, ഇംഗ്ലണ്ട് മുൻ താരം കെവിൻ പീറ്റേഴ്‌സൺ അടക്കമുള്ളവർ മൊട്ടേരയിലെ പിച്ചിനെ പരിഹസിച്ചും വിമർശിച്ചും രംഗത്തെത്തിയിരുന്നു.\nറെയിൽവേ സ്റ്റേഷനിൽനിന്ന് സ്‌ഫോടക വസ്‌തുക്കൾ പിടികൂടിയ സംഭവം: കിണർ പണിക്ക് കൊണ്ടുവന്നതെന്ന് കസ്റ്റഡിയിലുള്ള സ്ത്രീ


ഗുജറാത്തിൽ 150 കോടിയുടെ ഹാഷിഷുമായി പാക് പൗരന്മാർ പിടിയിൽ |\nFriday, April 16, 2021 5:48 AM IST\nഅഹമ്മദാബാദ്: ഗുജറാത്തിൽ 150 കോടി രൂപ വിലവരുന്ന ഹാഷിഷുമായി എട്ട് പാക്കിസ്ഥാൻ പൗരന്മാർ പിടിയിൽ. 30 കിലോയോളം ഹാഷിഷുമായി ഇവരെ ഗുജറാത്ത് തീരത്തുനിന്നുമാണ് ഭീകരവിരുദ്ധ സേന പിടികൂടിയത്.\nഹാഷിഷ് ഗുജറാത്തിലെത്തിച്ച് റോഡ് മാർഗം പഞ്ചാബിലേക്ക് കൊണ്ടുപോകാനിയിരുന്നു ഇവരുടെ പദ്ധതി. പാക്കിസ്ഥാനിൽ രജിസ്റ്റർ ചെയ്തിട്ടുള്ള നൂഹ് എന്ന ബോട്ടാണ് ഗുജറാത്തിലെ കുച്ചിലുള്ള ജഖാവു തീരത്തെത്തിയത്.\nരഹസ്യ വിവരത്തിന്‍റെ അടിസ്ഥാനത്തിൽ കോസ്റ്റ് ഗാർഡിന്‍റെ കൂടി സഹായത്തോടെ ഇവരെ ഭീകരവിരദ്ധ സേന പിടികൂടിയത്. സംഭവത്തിൽ വിശദമായ അന്വേഷണം ആരംഭിച്ചതായും വികരവിരുദ്ധ സേന അറിയിച്ചു.


ഛത്തീസ്ഗഢില് കോണ്‍ഗ്രസ് കേവല ഭൂരിപക്ഷത്തിലേക്ക്; രമണ്‍സിങ്ങ് പിന്നില് | DoolNews\nTuesday, 11th December 2018, 9:23 am\nറായ്പൂര്: ഛത്തീസ്ഗഢില് നാലാം ടേം ലക്ഷ്യമിടുന്ന ബി.ജെ.പി പരാജയത്തിലേക്ക്. ആദ്യ ഫലസൂചനകള് പ്രകാരം കോണ്‍ഗ്രസ് 46ഉം ബി.ജെ.പി 34ഉം സ്ഥലങ്ങളിലാണ് ലീഡ് ചെയ്യുന്നത്. സംസ്ഥാനത്ത് കേവല ഭൂരിപക്ഷത്തിന് 45 സീറ്റുകളാണ് വേണ്ടത്.\nഛത്തീസ്ഗഢില് മുഖ്യമന്ത്രി രമണ്‍സിങും രാജ്‌നന്ദഗോണില് പിന്നിലാണ്. എ.ബി വാജ്‌പേയിയുടെ സഹോദരിപുത്രിയും കോണ്‍ഗ്രസ് സ്ഥാനാര്‍ത്ഥിയുമായ കരുണ ശുക്ലയാണ് ഇവിടെ ലീഡ് ചെയ്യുന്നത്.


Navodaya schools different vaccancy: നവോദയ വിദ്യാലയങ്ങളിൽ വിവിധ ഒഴിവുകൾ\nനവോദയ വിദ്യാലയങ്ങളിൽ വിവിധ ഒഴിവുകൾ\nജനുവരി 15 മുതൽ ഓൺലൈനായി അപേക്ഷിക്കാം. ഫെബ്രുവരി 14 ആണ് അപേക്ഷ സ്വീകരിക്കുന്ന അവസാന തീയതി\nJanuary 17, 2019 3:54:24 pm\nനവോദയ വിദ്യാലയങ്ങളിൽ വിവിധ ഒഴിവുകളിലേക്ക് അപേക്ഷ ക്ഷണിച്ചു. നവോദയ വിദ്യാലയ സമിതിക്ക് കീഴിലുള്ള ജവാഹർ നവോദയ വിദ്യാലയങ്ങളിൽ വിവിധ തസ്തികകളിലായി 251 ഒഴിവുകളാണുള്ളത്. പ്രിൻസിപ്പൽ, അസിസ്റ്റന്റ്, അസിസ്റ്റന്റ് കമ്മിഷണർ, കംപ്യൂട്ടർ ഓപ്പറേറ്റർ, പോസ്റ്റ് ഗ്രാജുവേറ്റ് ടീച്ചർ തുടങ്ങിയ തസ്തികകളിലാണ് അവസരം. നോർത്ത് ഈസ്റ്റ് മേഖലകളിലാണ് ഒഴിവുകൾ കൂടുതലും.\nപ്രിൻസിപ്പലുടെ 25 ഒഴിവുകളാണുള്ളത്. 78800-209200 രൂപയാണ് ശമ്പളം. അസിസ്റ്റന്റ് കമ്മിഷണർ (അഡ്മിനിസ്ട്രേഷൻ) മൂന്നു ഒഴിവുകളുണ്ട്. 67700-208700 രൂപയാണ് ശമ്പളം. അസിസ്റ്റന്റ് വിഭാഗത്തിൽ2ഒഴിവുണ്ട്. 35400-112400 രൂപയാണ് ശമ്പളം. കംപ്യൂട്ടർ ഓപ്പറേറ്ററുട3ഒഴിവുണ്ട്. ശമ്പളം 25500-81100 രൂപയാണ്. ഇതിനു പുറമേ മറ്റു തസ്തികകളിലും ഒഴിവുണ്ട്.\nജനുവരി 15 മുതൽ ഓൺലൈനായി അപേക്ഷിക്കാം. ഫെബ്രുവരി 14 ആണ് അപേക്ഷ സ്വീകരിക്കുന്ന അവസാന തീയതി. എഴുത്തു പരീക്ഷയുടെയും ഇന്റർവ്യൂവിന്റെയും അടിസ്ഥാനത്തിലായിരിക്കും തിരഞ്ഞെടുപ്പ്. തിരുവനന്തപുരത്തും പരീക്ഷാ കേന്ദ്രമുണ്ട്. വിജ്ഞാപനം സംബന്ധിച്ച കൂടുതൽ വിവരങ്ങൾക്ക് http://www.navodaya.gov.in എന്ന വെബ്സൈറ്റ് സന്ദർശിക്കുക.\nWeb Title: Navodaya schools different vaccancy


ഉദുമ മണ്ഡലത്തില് എംഎല്‍എ ഫണ്ട് പ്രവര്‍ത്തികള് മാര്‍ച്ചില് പൂര്‍ത്തിയാക്കും - MALABAR FLASH\nHome K Kunhiraman MLA Kasaragod Udma കാസര്‍കോട് കേരളം കേരള വാര്‍ത്ത ഉദുമ മണ്ഡലത്തില് എംഎല്‍എ ഫണ്ട് പ്രവര്‍ത്തികള് മാര്‍ച്ചില് പൂര്‍ത്തിയാക്കും\nഉദുമ മണ്ഡലത്തില് എംഎല്‍എ ഫണ്ട് പ്രവര്‍ത്തികള് മാര്‍ച്ചില് പൂര്‍ത്തിയാക്കും\nകാസര്‍കോട്: ഉദുമ നിയോജക മണ്ഡലത്തില് കെ കുഞ്ഞിരാമന് എം എല് എ യുടെ പ്രത്യേക ആസ്തി വികസന നിധി ഉപയോഗിച്ച് നടപ്പിലാക്കുന്ന വിവിധ പ്രവര്‍ത്തികള് 2018 മാര്‍ച്ച് 31നകം പൂര്‍ത്തിയാക്കും.[www.malabarflash.com]\nഅവലോകനയോഗത്തിലാണ് തീരുമാനം. ജില്ലാ ആസൂത്രണസമിതി ഹാളില് ചേര്‍ന്ന യോഗത്തില് കെ കുഞ്ഞിരാമന് എംഎല്‍എ യുടെ സാന്നിധ്യത്തില് . ജില്ലാ കളക്ടര് ജീവന്‍ബാബു കെ പദ്ധതികള് അവലോകനം ചെയ്തു.\nഅസി. ഡവലപ്പ്‌മെന്റ് കമ്മീഷണര് (ജനറല്) പി എം രാജീവ്, ഫിനാന്‍സ് ഓഫീസര് കെ സതീശന്, വിവിധ നിര്‍വ്വഹണ ഉദ്യോഗസ്ഥര്,തദ്ദേശ സ്വയംഭരണ സ്ഥാപനങ്ങളിലെ അസി. എക്‌സി. എഞ്ചിനീയര്, അസി. എഞ്ചിനീയര്‍മാര്, ബ്ലോക്ക് പഞ്ചായത് സെക്രട്ടറിമാര് എന്നിവര് സംബന്ധിച്ചു.\n75 വിദ്യാലയങ്ങള്‍ക്ക് കമ്പ്യൂട്ടര്, വിവിധ വിദ്യാലയങ്ങളില് സ്മാര്‍ട്ട് ക്ലാസുകള്, സ്‌കൂള് ബസ് തുടങ്ങിയ പ്രവര്‍ത്തികളുടെ നിര്‍വ്വഹണത്തിന് വിദ്യാഭ്യാസ ഉപഡയറക്ടറെ ചുമതലപ്പെടുത്താന് നിര്‍ദ്ദേശം നല്‍കി.\nആസ്തിവികസന ഫണ്ടില് അനുവദിച്ച കുടിവെളളവിതരണപദ്ധതികള് രൂക്ഷമായ വരള്‍ച്ച നേരിടുന്നതിന് മുമ്പ് സമയബന്ധിതമായി പൂര്‍ത്തിയാക്കാന് യോഗത്തില് എംഎല്‍എ നിര്‍ദ്ദേശം നല്‍കി.


പാർട്ടി ഭരണം അന്വേഷണ ഏജൻസികൾക്കു മുന്നിൽ നിന്ന് കിതക്കുകയും കോടതി മുറികളിൽ കിടന്ന് ഞെരിയുകയും ചെയ്യുമ്പോൾ വിഎസ് എന്ന രണ്ടക്ഷര തിരുത്ത് ആരൊക്കെയോ പ്രതീക്ഷിക്കുന്നില്ലേ?\n20 Oct, 2020 at 06:19 AM\nഒരു ആശയാദർശം നൂറ് ആണ്ട് പിന്നിടുമ്പോൾ അതിന്‍റെ നേതൃനിരയിൽ 97 കഴിഞ്ഞ ഒരാൾ ഉണ്ടാകുക എന്നത് ചെറിയ കാര്യമല്ല. നേതാവും ഭരണാധികാരിയും ഒക്കെയായിരുന്ന വി എസ് അച്യുതാനന്ദൻ ആകുമ്പോൾ ചില്ലറ കാര്യവുമല്ല. പാർട്ടിയിലുണ്ടായ പിണക്കവും പ്രതിപക്ഷത്തിരുന്ന് നടത്തിയ മല കയറ്റവും വിഎസും ഇന്ന് ചെറിയ ചില്ലറ കാര്യമായി. 97 വർഷാചരണം പാർട്ടി യൗവനങ്ങളുടെ സോഷ്യൽ മീഡിയ സ്റ്റാറ്റസുകൾ മാത്രമാകുമ്പോൾ അതേ സ്റ്റാറ്റസിൽ തന്നെ വി എസിന്‍റെ അസാന്നിദ്ധ്യവും അറിയാതെ പോകുന്നു. പാർട്ടി ഭരണം അന്വേഷണ ഏജൻസികൾക്കു മുന്നിൽ നിന്ന് കിതക്കുകയും കോടതി മുറികളിൽ കിടന്ന് ഞെരിയുകയും ചെയ്യുമ്പോൾ വി എസ് എന്ന രണ്ടക്ഷര തിരുത്ത് ആരൊക്കെയോ പ്രതീക്ഷിക്കുന്നില്ലേ. ആലോചനകളുടെ പാർട്ടി പാരമ്പര്യത്തെ മാറ്റി വച്ച് മുന്നണിയിലേക്ക് നിരുപാധികം വിസ നൽകുന്ന പാർട്ടിക്കാലത്ത് വി എസ് 97 പിന്നിടുകയാണ്.\nജീവിച്ചിരിക്കുന്ന ഏറ്റവും ജനകീയനായ കമ്മ്യൂണിസ്റ്റ് നേതാവെന്ന വി എസിന്‍റെ ജൻമദിനം നിശബ്ദമാകുന്നതിൽ കൊറോണയെന്ന കുഞ്ഞ് വൈറസ് മാത്രമല്ലല്ലോ കുറ്റക്കാരൻ. കൊറോണയെ ചാരി പലരും പലതിൽ നിന്നും പല വിധത്തിൽ രക്ഷപ്പെടുമ്പോൾ അങ്ങനെ വി എസിന്‍റെ കാര്യത്തിൽ രക്ഷപെടാനാകുമോ. തെരഞ്ഞെടുപ്പുകളിൽ പട നയിക്കാൻ വി എസ് വേണമെന്ന് പാർട്ടിയെ ബോധ്യപ്പെടുത്താൻ കൃഷ്ണയ്യറെ പോലുള്ളവർ ഇറങ്ങി വന്നപ്പോൾ കമ്യൂണിസ്റ്റ് മന്ത്രിസഭ തന്നെ തിരികെ വന്നതും അതിന്‍റെ സുഖസൗകര്യങ്ങളിൽ മുഴുകുകയും ചെയ്യുമ്പോൾ വി എസും തൃപ്തിപ്പെട്ടു എന്നു വേണം കരുതാൻ. അല്ലെങ്കില് ക്യാബിനറ്റ് സൗകര്യങ്ങളോടെ ഒരു പരിഷ്കരണ സാധ്യതയുമില്ലാത്ത കമ്മീഷന്‍റെ തലപ്പത്ത് എത്തിക്കുകയിരുന്നു. ഖജനാവിലെ ചോർച്ചക്ക് ഒരു വഴി മാത്രമാക്കി ആ സംവിധാനം ശരിക്കും 'കമ്മീഷനായി' തുടരുകയാണ്.\nഭരണ പരിഷ്കാര കമ്മിഷൻ അധ്യക്ഷന്റെ ഔദ്യോഗിക വസതി വിട്ട് ഇറങ്ങിയിട്ട് ഏതാണ്ട് ഒരു വർഷമായി. അസുഖവും പ്രായത്തിന്‍റെ ക്ഷീണവും ഒരു ഘടകമാണ്. കോവിഡ് കാലത്ത് പ്രത്യേകിച്ച്. തലച്ചോറിലുണ്ടായ രക്തസ്രാവത്തെ തുടർന്ന് വിഎസിന് ആശുപത്രിയിൽ കഴിയേണ്ടി വന്നിരുന്നു. ഇതിനുശേഷം പൂർണ വിശ്രമമാണ് ഡോക്ടർമാർ നിർദേശിച്ചിരിക്കുന്നത്. അതുകൊണ്ടുതന്നെ സന്ദർശകരെ സ്വീകരിക്കുന്നില്ല. ചിട്ടയായ ജീവിത രീതികൾ കൊണ്ട് പതിവ് ജീവിതത്തിലേക്ക് അദ്ദേഹം ഏറെക്കുറെ മടങ്ങിവന്നെങ്കിലും നടക്കുന്നതിന് പരസഹായം വേണ്ടിവരുന്നു. പത്രങ്ങൾ വായിച്ചാണ് കേൾക്കുന്നത്. രാഷ്ട്രീയ രംഗത്തെ ഓരോ ചലനങ്ങളും കൃത്യമായി മനസിലാക്കുന്നു എന്നാണറിവ്. എങ്കിലും കേരള രാഷ്ട്രീയത്തിൽ കലഹം തീര്‍ക്കുന്ന ഇടപെടലുകൾ മാത്രം ഇല്ല. പൂർണ നിശബ്ദത. ഒരു വരി പ്രസ്താവനയുടെ പേരിലുള്ള വി എസ് മോഡൽ ധിക്കാരമില്ല.\nസമരങ്ങളുടെ ചൂട് പകർന്ന ആലപ്പുഴയിലെ പുന്നപ്രയിൽ ജനിച്ച വി എസിന് എന്നും കൂട്ട് സമരങ്ങൾ തന്നെയാണ്. ജീവിത പ്രാരാബ്ധങ്ങളോട് പടവെട്ടി വന്ന അച്യുതാനന്ദൻ അങ്ങനെ കലഹപ്രിയനായി വളർന്നു. വിദ്യാഭ്യാസം ഏഴാം തരത്തിൽ അവസാനിപ്പിച്ച് തൊഴിലാളികൾക്കായി കൊടി പിടിച്ചു. അറസ്റ്റ്, ജയിൽവാസം, മർദ്ദനം ഇങ്ങനെ കമ്യൂണിസ്റ്റ് ജീവിതത്തെ വളർത്തി. പാർട്ടി ബാലറ്റിലൂടെ ഭരണയന്ത്രം തിരിച്ചു തുടങ്ങിയപ്പോൾ വി എസ് പാർട്ടി തലപ്പത്ത് എത്തിയിരുന്നു. അങ്ങനെ വളർന്ന വി എസ് പരമോന്നത പദവിയായ പൊളിറ്റ് ബ്യൂറോയിൽ എത്തിയെങ്കിലും കലഹം പാർട്ടി വിരുദ്ധ പ്രവർത്തനമാകുന്ന കാലമായതോടെ വി എസ് പുറത്ത്. ഇന്ന് കേന്ദ്ര കമ്മിറ്റിയിൽ ക്ഷണിതാവിന്‍റെ കസേരയിലാണ് വിഎസ്.\n1996ൽ പാർട്ടി ശക്തികേന്ദ്രമായ മാരാരിക്കുളത്ത് വി എസ് നിലംപതിച്ചു. തീർത്തും അപ്രതീക്ഷിത പരാജയം. പാർട്ടി നേതാവ് ഭരണാധിപനാകുമെന്ന് കരുതിയ കാലത്താണ് ഈ തോൽവി. ഈ തോൽവിയുടെ അന്വേഷണങ്ങളും കണ്ടെത്തലുകളും വിഭാഗീയത എന്നതിൽ എത്തി. പിന്നീടങ്ങോട്ട് വി എസ് പാർട്ടി വിരുദ്ധനായ ജനകീയനായി മാറി. ഒടുവിൽ സുരക്ഷിത താവളം തേടി മലമ്പുഴക്ക് പിടിച്ചാണ് ഭരണാധിപനാകാനായത്. ധിക്കാരിയായ ഭരണാധികാരിയെ പാർട്ടി താഴിട്ട് നയിച്ചു. പൂട്ട് പൊട്ടിക്കാൻ ശ്രമിച്ചപ്പോഴാക്കെ കൂടെ നിന്നവരെ കൂടി പാർട്ടി പൂട്ടി. അന്നത്തെ മുഖ്യമന്ത്രി വി എസ് ഇന്നത്തെ മുഖ്യമന്ത്രി പിണറായി വിജയനുമായി പലപ്പോഴും കൊമ്പുകോർത്തു. പക്ഷേ ഇന്ന് തുടർ ഭരണം തേടുന്ന പാർട്ടി അന്ന് ആഗ്രഹിച്ചില്ല. എന്നിട്ടും വി എസ് നായകത്വത്തിൽ മുന്നണി 2011 ൽ മികച്ച പ്രകടനം തെരഞ്ഞെടുപ്പിൽ നടത്തി.\nവി എസ് ക്ലിഫ് ഹൗസിൽ ആയതോടെ പാർട്ടി തന്നെ നേരിട്ടിറങ്ങി 2007 മേയ് 26ന് വിഎസിനെ പോളിറ്റ്ബ്യൂറോയിൽ നിന്ന് തെറുപ്പിച്ചു. പല തരത്തിൽ പാർട്ടി ശാസിച്ചു നോക്കിയിട്ട് അങ്ങനെ വഴങ്ങില്ലെന്ന് കണ്ടതോടെ പരസ്യ ശാസനക്കും വിഎസിനെ വിധേയനാക്കി. പിന്നീട് വി എസും പരസ്യ കലഹങ്ങൾ ആരംഭിച്ചു.\nടി പി ചന്ദ്രശേഖരനെ വെട്ടി കൊന്ന സംഭവത്തോടെ വി എസ് അടങ്ങിയിരുന്നില്ല. തിരുവനന്തപുരത്ത് നിന്ന് വടകരയിലെ വീട്ടിലെത്തി ടി.പിയുടെ ഭാര്യ രമയെ ആശ്വസിപ്പിച്ചു. കൊലപാതകത്തിൽ പ്രതിസ്ഥാനത്തുള്ള പാർട്ടിക്ക് കൃത്യമായ സൂചന നൽകുന്നതായിരുന്നു ഈ ആശ്വാസ സന്ദർശനം. നെയ്യാറ്റിൻകര ഉപതെരഞ്ഞെടുപ്പ് നടന്ന ദിവസം തന്നെ അതിനായി തെരഞ്ഞെടുത്തത് ബോധപൂർവമായിരുന്നു. ഇതോടെ വി എസ് എന്ന രണ്ടക്ഷരം കേരള രാഷട്രീയത്തിലെ കമ്യൂണിസ്റ്റ് തിരുത്തലിന്‍റെ പേരായി മാറി.\nഇന്ന് തൊണ്ണൂറ്റി ഏഴാം പിറന്നാളിൽ വി എസ് നിശബ്ദനാണ്. പാർട്ടിയും മുന്നണിയും അധികാരത്തിനായി നടത്തുന്ന എല്ലാ നീക്കങ്ങളെയും നല്ലതായി വി എസ് കണ്ടിരുന്നില്ല. പാർട്ടിയോ പാർട്ടി ഭരണമോ എന്ത് കാര്യമായ നീക്കം നടത്തിയാലും വി എസിന്‍റെ പ്രതികരണത്തിന് കേരളം കാതോർത്തിരുന്നു. അപ്പോഴും വി എസിനെ ഉന്നമിട്ട് പാർട്ടി നീങ്ങി. ഈ ഉന്നം കൃത്യമായി മനസിലാക്കിയപ്പോഴൊക്കെ വി എസ് തന്‍റെ തനത് ശൈലിയിൽ പ്രതികരിച്ചു. പാർട്ടിയുടെ ആലപ്പുഴ സമ്മേളനത്തിൽ നിന്ന് ഇറങ്ങി പോയപ്പോയതും അങ്ങനെയാണ്.\nഇന്ന് എല്ലാം നിശബ്ദമാണ്. കെ എം മാണിയുടെ കേരള കോൺഗ്രസ് പലപ്പോഴും എകെജി സെന്‍ററിന് അപേക്ഷ കൊടുക്കുമ്പോഴെല്ലാം വി എസ് എന്ന പരിചയെ മറികടക്കാൻ ആവാതെ വന്നു. ഇന്ന് എത്ര വേഗം അവർ പ്രവേശനം സാധ്യമാക്കി. പലപ്പോഴും കാർക്കശ്യ നിലപാടു കൊണ്ടു പാർട്ടിയെ തിരിച്ചു ശാസിച്ച വി എസ് ഇന്ന് നിശബ്ദമായി കഴിഞ്ഞു. അതോടെ മറ്റെല്ലാം ആരവങ്ങളോടെ പാർട്ടി നടത്തുന്നു എന്ന് വിമർശകർ പറഞ്ഞാൽ ഒരതിശയവും ഇല്ല. ഇതോടെ വി എസ് നിശബ്ദമായ കേരളത്തിൽ എല്ലാം 'വികസനമായി ' നടത്തുന്നു. വി എസ് ഇല്ലാത്ത പാർട്ടി എല്ലാം 'നന്നായി ' നടത്തുന്നു.\nV S AchuthanandanCPIM


കുമ്മനത്തെ ഗവർണറാക്കിയത് ശിക്ഷാ നടപടി! ലോക്സഭാ തെരഞ്ഞെടുപ്പ് അടുക്കെ ബിജെപിക്കുള്ളിൽ പൊട്ടിത്തെറി | Kerala BJP Remains Headless as RSS Plays Hardball - Malayalam Oneindia\nകുമ്മനത്തെ ഗവർണറാക്കിയത് ശിക്ഷാ നടപടി! ലോക്സഭാ തെരഞ്ഞെടുപ്പ് അടുക്കെ ബിജെപിക്കുള്ളിൽ പൊട്ടിത്തെറി\nUpdated: Wed, Jun 20, 2018, 11:19 [IST]\nതൃശൂര്: കുമ്മനം രാജശേഖരന് മിസോറാം ഗവര്‍ണറായി ചുമതലയേറ്റെടുത്ത് പോയിട്ട് രണ്ടാഴ്ച പിന്നിടുന്നു. ഇതുവരെ സംസ്ഥാന അധ്യക്ഷ സ്ഥാനത്തേക്ക് ഒരു പകരക്കാരനെ കണ്ടെത്താന് ബിജെപിക്ക് സാധിച്ചിട്ടില്ല.\nപുതിയ അധ്യക്ഷനെ കണ്ടെത്താനുള്ള ചര്‍ച്ചകളെല്ലാം തീരുമാനമാകാതെ പിരിയുകയാണ്. കുമ്മനത്തെ തിരികെ കൊണ്ടുവരണം എന്ന ആവശ്യവും ബിജെപിക്കകത്ത് ശക്തമാണ്. അതിനിടെ കുമ്മനത്തിന് പണിഷ്‌മെന്റ് ട്രാന്‍സ്ഫര് ആയിരുന്നുവെന്ന ആരോപണവും പാര്‍ട്ടിക്കുള്ളില് ഉയര്‍ന്ന് കഴിഞ്ഞു. നാഥനില്ലായ്മ സംസ്ഥാന ബിജെപിക്കുള്ളിൽ കലാപത്തിന് മരുന്നിട്ടിരിക്കുകയാണ്.\nബിജെപി സംസ്ഥാന അധ്യക്ഷ സ്ഥാനത്തേക്ക് അപ്രതീക്ഷിതമായാണ് 2015ല് ഹിന്ദു ഐക്യവേദി ജനറല് സെക്രട്ടറി ആയിരിക്കേ കുമ്മനം രാജശേഖരന്റെ വരവ്. സംസ്ഥാന അധ്യക്ഷ പദവിക്ക് വേണ്ടി ബിജെപി നേതാക്കള് കടിപിടി കൂടുന്നതിനിടയില് ആര്‍എസ്എസ് നേരിട്ട് ഇടപെട്ടാണ് കുമ്മനത്തെ കൊണ്ടുവന്നത്. ഈ തീരുമാനത്തില് ബിജെപി സംസ്ഥാന നേതൃത്വത്തിന് വലിയ അതൃപ്തിയുമുണ്ടായിരുന്നു.\nരണ്ട് വര്‍ഷത്തെ കാലാവധി തികയ്ക്കാന് അനുവദിക്കും എന്ന ഉറപ്പിന് മേലാണ് കുമ്മനം സംസ്ഥാന അധ്യക്ഷ പദവി ഏറ്റെടുക്കുന്നത്. എന്നാല് കുമ്മനത്തിന്റെ നേതൃത്വത്തില് സംസ്ഥാനത്ത് ബിജെപിക്ക് കാര്യമായ നേട്ടമൊന്നും ഉണ്ടാക്കിയെടുക്കാന് സാധിച്ചിട്ടില്ല എന്നാണ് ദേശീയ നേതൃത്വത്തിന്റെ വിലയിരുത്തല്. ഈ അതൃപ്തിയാണ് കുമ്മനത്തെ കേരളത്തില് നിന്ന് തന്നെ കെട്ട് കെട്ടിക്കാനുള്ള കാരണവും.\nബിജെപിയെ സംബന്ധിച്ച് ഏറെ നിര്‍ണായകമായിരുന്ന ചെങ്ങന്നൂര് ഉപതെരഞ്ഞെടുപ്പിന്റെ വോട്ടെണ്ണുന്നതിന് തൊട്ടുമുന്‍പാണ് കുമ്മനത്തെ മിസ്സോറാം ഗവര്‍ണായി നിയമിച്ച് കൊണ്ടുള്ള രാഷ്ട്രപതിയുടെ ഉത്തരവ് ഇറങ്ങിയത്. കേരളത്തില് നിന്നും കുമ്മനത്തെ മാററി നിര്‍ത്താനുള്ള തീരുമാനം പാര്‍ട്ടിയേയും കുമ്മനത്തേയും ഒരുപോലെ ഞെട്ടിച്ചു. അതും തികച്ചും നിര്‍ണായകമായ സമയത്ത്.\nഅത് ശിക്ഷാ നടപടി\nമിസോറാം ഗവര്‍ണര് പദവി ഏറ്റെടുക്കാനോ കേരളത്തില് നിന്നും മാറി നില്‍ക്കാനോ താല്‍പര്യമില്ല എന്ന നിലപാടാണ് തുടക്കത്തില് കുമ്മനം കൈക്കൊണ്ടത്. എന്നാല് ദേശീയ നേതൃത്വത്തിന്റെ നിര്‍ദേശം കുമ്മനത്തിന് അനുസരിക്കേണ്ടി വന്നു. കുമ്മനത്തെ മിസ്സോറാം ഗവര്‍ണറാക്കിയത് മികച്ച സേവനത്തിനുള്ള നന്ദി പ്രകടനമായിട്ടില്ല, പകരം കുറച്ച് പേര് നല്‍കിയ പണിഷ്‌മെന്റ് ട്രാന്‍സ്ഫറാണ് എന്നാണ് ബിജെപി മുതിര്‍ന്ന നേതാവ് ആരോപണം ഉന്നയിച്ചിരിക്കുന്നത്.\nപിൻവാതിൽ നിയമനത്തിന് ശ്രമം\nകഴിഞ്ഞ ദിവസം തൃശൂരില് ചേര്‍ന്ന ബിജെപി നേതൃയോഗത്തിലാണ് ആരോപണം ഉയര്‍ന്നിരിക്കുന്നത്. കുമ്മനത്തെ നാട് കടത്തിയ ശേഷം പിന്‍വാതില് നിയമനത്തിനാണ് ശ്രമിക്കുന്നതെന്നും ഒരു വിഭാഗം ആരോപിക്കുന്നു. അനവസരത്തിലാണ് കുമ്മനത്തെ നേതൃസ്ഥാനത്ത് നിന്നും മാറ്റിയതെന്ന് ഒ രാജഗോപാല് എംഎല്‍എ ഉള്‍പ്പെടെ ഉള്ളവര് ആരോപണം ഉന്നയിക്കുന്നു.\nകുമ്മനത്തെ തിരികെ വേണം\nബിജെപി എന്ന പെണ്ണിനെ കെട്ടാന് ഒരുപാട് മണവാളന്മാര് ശ്രമിക്കുമ്പോള് ഒരാള് അടുക്കള വഴി വീട്ടില് കയറി പെണ്ണിനെ കെട്ടാന് ശ്രമിക്കുകയാണ് എന്നും ഇത് അനുവദിച്ച് കൊടുക്കാന് സാധിക്കില്ലെന്നും പാര്‍ട്ടി സംസ്ഥാന വക്താവ് എംഎസ് കുമാര് പറയുന്നു. കുമ്മനത്തെ തിരികെ സംസ്ഥാന നേതൃത്വത്തിലേക്ക് കൊണ്ടുവന്ന് ലോകസഭാ തെരഞ്ഞെടുപ്പിനെ നേരിടണം എന്നതാണ് ബിജെപി പ്രവര്‍ത്തകര്‍ക്കിടയിലടക്കമുള്ള പൊതുവികാരം.\nഇത്രയും നാളായിട്ടും നേതൃത്വത്തിലേക്ക് ഒരാളെ കണ്ടെത്താന് സാധിക്കാത്തത് പാര്‍ട്ടിക്ക് രാഷ്ട്രീയമായും തിരിച്ചടിയാകുന്നുണ്ട്. കേരള കോണ്‍ഗ്രസ് മാണിക്ക് രാജ്യസഭാ സീറ്റ് നല്‍കിയ കോണ്‍ഗ്രസ് തീരുമാനം രാഷ്ട്രീയമായി ഉപയോഗിക്കാനുള്ള അവസരം പോലും ബിജെപിക്ക് നിലവില് ഉപയോഗപ്പെടുത്താന് സാധിച്ചിട്ടില്ല. സംസ്ഥാന ബിജെപിയിലെ ഉള്‍പ്പോര് ദേശീയ നേതൃത്വത്തിന് കടുത്ത അതൃപ്തിക്കും ഇടയാക്കിയിട്ടുണ്ട്.\nകുമ്മനം ശരിയല്ലെന്ന് മിസോറാം ജനത | Oneindia Malayalam\nഏറ്റവും ജനകീയനായ നേതാവ് എന്നതിനാല് കെ സുരേന്ദ്രനെ അധ്യക്ഷ സ്ഥാനത്തേക്ക് കൊണ്ടുവരാനാണ് ദേശീയ നേതൃത്വം താല്‍പര്യപ്പെടുന്നത്. എന്നാല് ഈ തീരുമാനത്തെ കേരള ബിജെപിയിലെ ഒരു വിഭാഗം ശക്തമായി എതിര്‍ക്കുന്നു. മുരളീധര പക്ഷത്തിന്റെ പിന്തുണ സുരേന്ദ്രനുണ്ട്. അതേസമയം എംടി രമേശ്, എഎന് രാധാകൃഷ്ണന് എന്നിവരുടെ പേരുകളാണ് കൃഷ്ണദാസ് വിഭാഗം മുന്നോട്ട് വെയ്ക്കുന്നത്. ഇവരൊന്നുമല്ലാതെ ആര്‍എസ്എസിന്റെ താല്‍പര്യ പ്രകാരമുള്ള ഒരു കെട്ടിയിറക്കമാണോ ഉണ്ടാവുകയെന്നത് കാത്തിരുന്ന് കാണേണ്ടതാണ്.\nകെ സുരേന്ദ്രനെ വെട്ടാന് ബിജെപിയില് നീക്കം; കരുക്കള് നീക്കി എതിര്‍പക്ഷം, പിള്ള തെറിക്കും!\nk surendran kummanam rajasekharan bjp kerala mizoram governor mt ramesh v muraleedharan pk krishnadas ബിജെപി കെ സുരേന്ദ്രന് എംടി രമേശ് പികെ കൃഷ്ണദാസ് കുമ്മനം രാജശേഖരന് അധ്യക്ഷന് വി മുരളീധരന്\nKerala BJP Remains Headless as RSS Plays Hardball


Janmabhumi| പാലക്കാട്ടെ പോലീസുകാരുടെ മരണം; കാട്ടുപന്നിയെ പിടിക്കാന് വച്ച വൈദ്യുതി കെണിന്ന് ഷോക്കേറ്റതിനു പിന്നാലെ; രണ്ട് നാട്ടുകാര് കസ്റ്റഡിയില്\nപാലക്കാട്‍ടെ പോലീസുകാരുടെ മരണം; കാട്ടുപന്നിയെ പിടിക്കാന് വച്ച വൈദ്യുതി കെണിന്ന് ഷോക്കേറ്റതിനു പിന്നാലെ; രണ്ട് നാട്ടുകാര് കസ്റ്റഡിയില്\nMay 19, 2022, 06:50 p.m.\nപാലക്കാട്: മുട്ടിക്കുളങ്ങര പോലീസ് ക്യാമ്പിന് സമീപം രണ്ട് പോലീസുകാരെ മരിച്ച നിലയില് കണ്ടെത്തിയതുമായി ബന്ധപ്പെട്ട് നാട്ടുകാരായ രണ്ട് പേര് കസ്റ്റഡിയില്. പന്നിക്ക് വേണ്ടി വെച്ച വൈദ്യുതി കെണിയില്‍പ്പെട്ടാണ് പോലീസുകാര് മരിച്ചതെന്നാണ് ഇരുവരും മൊഴി നല്‍കി.\nഇന്ന് രാവിലെയാണ് ക്യാമ്പിനോട് ചേര്‍ന്നുള്ള വയലില് ഹവില്‍ദാര്‍മാരായ മോഹന്‍ദാസ്, അശോകന് എന്നിവരുടെ മൃതദേഹങ്ങള് കണ്ടെത്തിയത്. രണ്ട് പേരുടേയും ശരീരത്തില് പൊള്ളലേറ്റതിന്റെ പാടുകളുണ്ടായിരുന്നു. ഇതുമായി ബന്ധപ്പെട്ട് നടത്തിയ അന്വേഷണത്തിനൊടുവിലാണ് നാട്ടുകാരായ രണ്ട് പേരെ കസ്റ്റഡിയിലെടുത്തത്. പ്രദേശത്ത് കാട്ടുപന്നി ശല്യം രൂക്ഷമായതിനാലാണ് വൈദ്യുതി കെണിവെച്ചതെന്ന് കസ്റ്റഡിയിലുള്ളവര് പോലീസിന് മൊഴി നല്‍കി.


വിക്കിപീഡിയ:വിക്കിസംഗമോത്സവം - 2012/പ്രബന്ധാവതരണത്തിനുള്ള അപേക്ഷ/വിക്കിപീഡിയയും സ്കൂൾ വിദ്യാർത്ഥികളും - വിക്കിപീഡിയ\nവിക്കിപീഡിയ:വിക്കിസംഗമോത്സവം - 2012/പ്രബന്ധാവതരണത്തിനുള്ള അപേക്ഷ/വിക്കിപീഡിയയും സ്കൂൾ വിദ്യാർത്ഥികളും\nവിക്കിപീഡിയയും സ്കൂൾ വിദ്യാർത്ഥികളും\nസ്കൂൾ വിദ്യാർത്ഥികൾ വിക്കിപീഡിയ വ്യാപകമായി ഉപയോഗിക്കുന്നുണ്ടു്. അവർ ഉപയോഗിക്കുക മാത്രമല്ല, വിക്കിപീഡിയയിലേക്ക് സംഭാവന നൽകുന്നുമുണ്ടു്. പ്രാദേശികമായ ചിത്രങ്ങൾ പിടിച്ചും, സ്ഥലങ്ങൾ അടയാളപ്പെടുത്തിയും, തിരുത്തിലുകൾ നടത്തിയും അവരതു് ചെയ്യുന്നു. തങ്ങളുടെ ദൈനംദിന ജീവിതത്തിൽ സ്കൂൾ വിദ്യാർത്ഥികൾ വിഭിന്നമായ പലതരം വിഷയങ്ങൾ പഠിക്കുന്നുണ്ടു്. പലതരം അറിവുകളിലൂടെ ഒരേസമയം അവർ കടന്നുപോകുന്നു. ആ നിലയിൽ അവർക്കു് വിവിധ ധാരകളിലുള്ള സമഗ്രമായ ഒരു ധാരണയുണ്ടു്. അതുകൊണ്ടു് തന്നെ വിദ്യാർത്ഥികളായ നമ്മുക്കു് വിക്കിപീഡിയയുടെ മേന്മകളും പോരായ്മകളും നന്നായി മനസ്സിലാക്കാൻ സാധിക്കുന്നു.\nഇന്ത്യയിൽ കൂടുതൽ വിദ്യാർത്ഥികളും അവരവരുടെ മാതൃഭാഷയിലാണ് പഠനം നടത്തുന്നത്. ഇംഗ്ലീഷിലൂടെ പഠനം നടത്തുന്ന വിദ്യാർത്ഥികളുടെയത്ര വിക്കിപിഡിയ ഉപയോഗിക്കാൻ മാതൃഭാഷയിലൂടെ പഠിക്കുന്ന വിദ്യാർത്ഥികൾക്ക് സാധിക്കുന്നില്ല. ഭാഷാ വിക്കിപിഡിയയിൽ ഉള്ളടക്കം കുറവായതാണ് കാരണം. ഇതു് കുട്ടികൾക്കിടയിൽ അറിവിന്റെ ലഭ്യതയിലും, അവസരത്തിലും വലിയൊരു വിടവു് സൃഷ്ടിക്കുന്നു. അതിനാൽ മലയാളം പോലുള്ള ഭാഷാ വിക്കിപീഡിയകളിലെ ഉള്ളടക്കം കൂട്ടേണ്ടതുണ്ടു്.\nവിദ്യാർത്ഥികളെന്ന നിലയിൽ വിക്കിപ്രസ്ഥാനങ്ങളുമായി സഹകരിച്ച പരിചയത്തിൽനിന്നും. സ്കൂൾ വിദ്യാർത്ഥികളുടെ വിക്കിപീഡിയ ഉപയോഗം മെച്ചപ്പെടുത്താൻ സഹായിക്കുന്ന ചില നിർദ്ദേശങ്ങൾ സമർപ്പിക്കു കൂടി ചെയ്യുകയാണീ പ്രബന്ധത്തിലൂടെ.\n"https://ml.wikipedia.org/w/index.php?title=വിക്കിപീഡിയ:വിക്കിസംഗമോത്സവം_-_2012/പ്രബന്ധാവതരണത്തിനുള്ള_അപേക്ഷ/വിക്കിപീഡിയയും_സ്കൂൾ_വിദ്യാർത്ഥികളും&oldid=1294740" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 25 ഏപ്രിൽ 2012, സമയം: 13:50\nഈ താൾ അവസാനം തിരുത്തപ്പെട്ടത്: 13:50, 25 ഏപ്രിൽ 2012.


വൈദ്യുതകമ്പി വാഹനത്തിനു മുകളില് വീണാല് എന്തു ചെയ്യണം? - Janayugom Online\nകേരളത്തിൽ കഴിഞ്ഞ കുറച്ചു ദിവസങ്ങളായി ശക്തമായ മഴയാണ്. മഴയും ശക്തമായ കാറ്റും കാരണം പല സ്ഥലങ്ങളിലും കനത്ത നാശ നഷ്ടങ്ങളും ഉണ്ടാവുന്നുണ്ട്. അതുകൊണ്ട് തന്നെ ജാഗ്രതയോടെ യാത്ര ചെയ്യേണ്ട സമയവുമാണിത്.\nകനത്ത മഴയിലും ശക്തമായ കാറ്റിലും വെെദ്യുത കമ്പികൾ പൊട്ടിവീണുള്ള അപകടങ്ങൾ നിരവധിയാണ്. എന്നാൽ ഇതിനെ കുറിച്ച് ആരും ബോധവാന്മാരല്ല എന്ന് വേണം പറയാൻ. വാഹനം നിർത്തിയിട്ടതായോ ഓടിക്കൊണ്ടിരിക്കുമ്പോഴോ ഉള്ള സന്ദർഭങ്ങളിൽ വാഹനത്തിന് മുകളിലേക്ക് വൈദ്യുതി ലൈൻ പൊട്ടി വീണാൽ എന്തു ചെയ്യണമെന്ന് പലർക്കും അറിയില്ല. വാഹനത്തിന് മുകളിൽ വൈദ്യുതി ലൈൻ വീണാൽ സ്വാഭാവികമായും വാഹനത്തിന് പുറത്തേക്ക് ഓടി രക്ഷപ്പെടാനാകും ഭൂരിഭാഗം ആളുകളും ശ്രമിക്കുക. ഇങ്ങനെ ചെയ്യുന്നത് ശരിയായ കാര്യമാണോ?\nവാഹനത്തിന് മുകളിൽ വൈദ്യുതി ലൈൻ വീണാൽ പുറത്തിറങ്ങാൻ പരമാവധി ശ്രമിക്കരുത്. ടയർ റബറായതിൽ വാഹനത്തിനുള്ളിൽ തന്നെ തുടരുന്നതാണ് സുരക്ഷിതം. തീ പിടിക്കാനുള്ള സാഹചര്യമുണ്ടെങ്കിൽ മാത്രം പുറത്തിറങ്ങുക.\nവൈദ്യുതി ലൈനുകളിൽ സ്പർശിക്കാതെ വാഹനത്തിൽ നിന്ന് ചാടാൻ ശ്രമിക്കുക. സ്വയരക്ഷയ്ക്ക് സ്വന്തം തീരുമാനങ്ങളിലെത്താതെ മറ്റുള്ളവരുടെ സഹായം തേടുക. ഇറങ്ങേണ്ട സാഹചര്യത്തിൽ കാൽ ഭൂമിയിൽ സ്പർശിക്കുമ്പോൾ വാഹനത്തിന്റെ ബോഡിയുമായി ബന്ധമുണ്ടാകരുത്. വാഹനത്തിന്റെ മറ്റു മെറ്റൽ ഘടകങ്ങൾ റോഡുമായി ബന്ധമില്ലെന്ന് ഉറപ്പാക്കുക. വെള്ളമോ നനവോ ഇല്ലാത്ത സ്ഥലമാണോ പുറത്തെന്നും ഉറപ്പുവരുത്തി രണ്ടു കാലും ഒരേ സമയത്ത് നിലത്ത് കുത്തണം.\nവിജനമായ സ്ഥലത്താണ് അപകടമെങ്കിൽ മൊബൈൽ ഫോൺ വഴി ഫയർ ഫോഴ്സിന്റെ സഹായം തേടുക. അടിയന്തര സഹായത്തിന് ചിലപ്പോൾ പൊലീസാകാം ആദ്യമെത്തുക അതിനാൽ പൊലീസിനെയും വിവരം അറിയിക്കുക. വാഹനത്തിനുള്ളിൽ തുടരുകയാണെങ്കിൽ, മെറ്റൽ ഘടകങ്ങളിൽ സ്പർശിക്കാതിരിക്കുക. ഇറങ്ങി കഴിഞ്ഞാൽ കുറഞ്ഞത് 50 മീറ്റർ അകലം പാലിക്കുക. വൈദ്യുതി ബന്ധം വിച്ഛേദിച്ചതിന് ശേഷം മാത്രം വാഹനത്തിൻറെ അടുത്തേക്ക് പോകുക.\nEnglish summary: Do’s and Don’ts of Electrical Wire Falling OveraVehicle.\nസുരക്ഷയിലും കരുത്ത് തെളിയിച്ച് മഹീന്ദ്ര ഥാര്; ക്രാഷ് ടെസ്റ്റില് സ്വന്തമാക്കിയത് നാല് സ്റ്റാര്\nപുതിയ വാഹനങ്ങൾക്ക് ഇനി മുതല് ഷോറൂമിൽ നിന്ന് തന്നെ നമ്പർ പ്ലേറ്റ്; രജിസ്ട്രേഷനു മുൻപുള്ള വാഹനപരിശോധന ഒഴിവാക്കി\nഇന്ത്യയിലേക്കുള്ള വരവ് പ്രഖ്യാപിച്ച് ഇലക്ട്രിക്ക് കാര് നിര്‍മാതാക്കളായ ടെസ്‌ല


Advocate A Jayasankar- Facebook post | അൽപം വൈകിയെങ്കിലും പരമോന്നത നീതിപീഠം നമ്മുടെ ലീഡറുടെ ലെവലിലെത്തി; ശബരിമല നിലയ്ക്കൽ പ്രശ്‌നം ആങ്ങാമൂഴിയിൽ അഞ്ചേക്കർ സ്ഥലം പള്ളി പണിയാൻ പതിച്ചു കൊടുത്തു പരിഹരിച്ച കെ കരുണാകരനെ ഓർത്ത് അഡ്വ. എ ജയശങ്കർ - MarunadanMalayalee.com\nഅൽപം വൈകിയെങ്കിലും പരമോന്നത നീതിപീഠം നമ്മുടെ ലീഡറുടെ ലെവലിലെത്തി; ശബരിമല നിലയ്ക്കൽ പ്രശ്‌നം ആങ്ങാമൂഴിയിൽ അഞ്ചേക്കർ സ്ഥലം പള്ളി പണിയാൻ പതിച്ചു കൊടുത്തു പരിഹരിച്ച കെ കരുണാകരനെ ഓർത്ത് അഡ്വ. എ ജയശങ്കർ\nNovember 10, 201903:45 PM IST Permalink\nതിരുവനന്തപുരം: അയോധ്യ വിധിയുടെ പശ്ചാത്തലത്തിൽ ശബരിമല നിലയ്ക്കൽ പ്രശ്‌നത്തെ ഓർത്തെടുത്തു അഡ്വ. എ ജയശങ്കർ. അയ്യപ്പന്റെ പൂങ്കാവനത്തെ ചൊല്ലിയുണ്ടായ തർക്കങ്ങൾ ഓർത്തെടുത്തു കൊണ്ടാണ് പ്രതികരണം ഉണ്ടായിരിക്കുന്നത്. നിലയ്ക്കലിന് അടുത്ത് ഒരു കുരിശു പ്രത്യക്ഷപ്പെടുകയും അന്നത്തെ കാഞ്ഞിരപ്പള്ളി മെത്രാൻ അത് മാർ തോമാശ്ലീഹാ സ്ഥാപിച്ചതാണെന്ന് തിരിച്ചറിഞ്ഞ കാര്യവും ഓർത്തെടുത്തു കൊണ്ടാണ് അഡ്വ. ജയശങ്കർ ഫേസ്‌ബുക്കിൽ കുറിച്ചത്. അന്ന് പ്രശ്‌നം തീർക്കാൻ പള്ളി പണിയാൻ അഞ്ചേക്കർ സ്ഥലം പതിച്ചു കൊടുക്കുകയാണ് കെ കരുണാകരൻ ചെയ്തത്. ഇക്കാര്യമാണ് ജയശങ്കർ ഫേസ്‌ബുക്കിൽ കുറിച്ചത്. അൽപം വൈകിയെങ്കിലും പരമോന്നത നീതിപീഠം നമ്മുടെ ലീഡറുടെ ലെവലിലെത്തി എന്നാണ് അദ്ദേഹം കുറിച്ചത്.\nഅയോധ്യ കേസിലെ വിധി വന്നപ്പോൾ മൺമറഞ്ഞ നമ്മുടെ ലീഡർ കണ്ണോത്ത് കരുണാകരനെ ഓർമ്മ വന്നു.\n1983ൽ ശബരിമലയ്ക്കടുത്ത് നിലക്കലിൽ ഒരു കുരിശു പ്രത്യക്ഷപ്പെടുകയും അന്നത്തെ കാഞ്ഞിരപ്പള്ളി മെത്രാൻ അത് മാർ തോമാശ്ലീഹാ സ്ഥാപിച്ചതാണെന്ന് തിരിച്ചറിഞ്ഞ് പള്ളി പണിയാൻ തീരുമാനിക്കുകയും ചെയ്തു. ഹിന്ദു മുന്നണിയും ബിജെപിയും ശക്തമായി എതിർത്തു. അയ്യപ്പന്റെ പൂങ്കാവനത്തിൽ പള്ളി പണിയാൻ പാടില്ല എന്ന് ശഠിച്ചു. മുഖ്യമന്ത്രി കരുണാകരൻ, പൂങ്കാവനത്തിനു പുറത്ത് ആങ്ങാമൂഴിയിൽ അഞ്ചേക്കർ സ്ഥലം പള്ളിപണിയാൻ പതിച്ചു കൊടുത്തു. അതോടെ നിലക്കൽ പ്രശ്‌നം\nഅൽപം വൈകിയെങ്കിലും പരമോന്നത നീതിപീഠം നമ്മുടെ ലീഡറുടെ ലെവലിലെത്തി.


Muraleedharan | പൊളിച്ചടുക്കി മുരളീധരന്... പ്രളയക്കെടുതിയില് മോദി സര്‍ക്കാരിനെ കുറ്റപ്പെടുത്തുന്നവര്‍ക്ക് ചുട്ട മറുപടിയുമായി വി. മുരളീധരന്; മഴക്കെടുതികളെ സിപിഎം രാഷ്ട്രീയവല്‍ക്കരിക്കുന്നു, കേരളത്തിന് വേണ്ട എല്ലാ സഹായങ്ങളും കേന്ദ്ര സര്‍ക്കാര് നല്‍കി; ഇനിയും സഹായിക്കും - Malayalivartha.com Widgets Magazine\nപൊളിച്ചടുക്കി മുരളീധരന്... പ്രളയക്കെടുതിയില് മോദി സര്‍ക്കാരിനെ കുറ്റപ്പെടുത്തുന്നവര്‍ക്ക് ചുട്ട മറുപടിയുമായി വി. മുരളീധരന്; മഴക്കെടുതികളെ സിപിഎം രാഷ്ട്രീയവല്‍ക്കരിക്കുന്നു, കേരളത്തിന് വേണ്ട എല്ലാ സഹായങ്ങളും കേന്ദ്ര സര്‍ക്കാര് നല്‍കി; ഇനിയും സഹായിക്കും\n14 AUGUST 2019 02:07 PM IST\nപ്രളയം കേരളത്തെ വല്ലാതെ ബാധിച്ചിരിക്കുകയാണ്. ജനങ്ങള് രക്ഷപ്പെടാനായി പാടുപെടുന്നതിനിടയ്ക്ക് രാഷ്ട്രീയ ആരോപണങ്ങളും ഉയരുകയാണ്. കേന്ദ്രം സഹായിച്ചില്ലെന്ന ശക്തമായ ആരോപണമാണ് സിപിഎം പോരാളികള് ഉന്നയിക്കുന്നത്. എന്നാല് അതിനെതിരെ ശക്തമായ നിലപാടുമായി കേന്ദ്രമന്ത്രി വി. മുരളീധരന് രംഗത്തെത്തിയിട്ടുണ്ട്. പ്രളയക്കെടുതി നേരിടുന്ന കേരളത്തിന് വേണ്ട എല്ലാ സഹായങ്ങളും മോദി സര്‍ക്കാര് നല്‍കിയിട്ടുണ്ടെന്ന് വി മുരളീധരന് വ്യക്തമാക്കി.\nകേരളത്തിന്റെ ദുരന്തനിവാരണ പ്രവര്‍ത്തനങ്ങളുടെ അവലോകനത്തിന്റെ ഭാഗമായി കേന്ദ്ര ആഭ്യന്തര സഹമന്ത്രി ശ്രീ നിത്യാനന്ദ് റായിയുമായി കൂടിക്കാഴ്ച നടത്തി. നിലവില് സ്ഥിതി നിയന്ത്രണത്തിലാണെന്നും വെള്ളപ്പൊക്കത്തിന്റെ വര്‍ദ്ധനവ് ഈ അവസരത്തില് പ്രതീക്ഷിക്കപ്പെടുന്നില്ല എന്നുമാണ് വിലയിരുത്തുന്നത്.\n52.27 കോടി രൂപ അടിയന്തിര സഹായമായി കേന്ദ്ര സര്‍ക്കാര് കേരളത്തിനനുവദിച്ചു. കുടാതെ 4.42 കോടി രൂപയുടെ മരുന്നുകളും കേരളത്തിനനുവദിച്ചിട്ടുണ്ട്. കഴിഞ്ഞ പ്രളയത്തില് 3000 കോടി രൂപ അനുവദിച്ചിരുന്നു. ഇതില് 1500 കോടി രൂപ സംസ്ഥാന സര്‍ക്കാരിന്റെ കൈവശമുണ്ട്.\nസ്ഥിതിഗതികള് അവലോകനം ചെയ്യുന്നതിനും മുന്‍കരുതല് നടപടികള് കൈക്കൊള്ളുന്നതിനും കേന്ദ്ര സര്‍ക്കാര് സംസ്ഥാന സര്‍ക്കാരുമായി നിരന്തരം ബന്ധപ്പെട്ടുകൊണ്ടിരിക്കുന്നുണ്ട്.\nകേരളം ഒറ്റക്കെട്ടായി രാഷ്ട്രീയാതീതമായി നിന്നുകൊണ്ട് മഴക്കെടുതികളെ നേരിടുമ്പോള് അതിനെ സി പി എം രാഷ്ട്രീയവല്‍ക്കരിക്കുന്നത് സ്വന്തം വീഴ്ചകള് മറച്ചുവെയ്ക്കാനാണ്. നിലവില് 13 എന്‍ഡിആര്‍എഫ് ടീമുകള് കേരളത്തിലുണ്ട്. ആവശ്യമെങ്കില് ഇനിയും ടീമിനെ നല്‍കാമെന്ന് കേന്ദ്രസര്‍ക്കാര് അറിയിച്ചിരുന്നു.\nദുരന്തത്തിന്റെ വ്യാപ്തിയും നാശനഷ്ടങ്ങളും സംബന്ധിച്ച റിപ്പോര്‍ട്ട് സര്‍ക്കാര് കേന്ദ്രത്തിന് സമര്‍പ്പിച്ചാല് മാത്രമേ സഹായം നല്‍കേണ്ടത് സംബന്ധിച്ച് കേന്ദ്രസര്‍ക്കാരിന് തിരുമാനം എടുക്കാന് സാധിക്കൂകയുള്ളൂവെന്നും മുരളീധരന് പറഞ്ഞു.\nമഴക്കെടുതി ഏറ്റവും കൂടുതല് ബാധിച്ച മലപ്പുറത്തും വയനാടും ഈ മാസം 16 ന് കേന്ദ്രമന്ത്രിമാര് സന്ദര്‍ശനം നടത്തും. കേരളത്തില് ആഭ്യന്തരമ മന്ത്രി അമിത് ഷാ തന്നെ സന്ദര്‍ശനം നടത്തണം എന്ന് നിര്‍ബന്ധമില്ല. ദില്ലിയിലെ നേതാക്കള് രാഷ്ട്രീയ നേട്ടത്തിനായി പ്രസ്താവന ഇറക്കുകയാണെന്നും മുരളീധരന് പറഞ്ഞു.\nമഴക്കെടുതി ബാധിച്ച കര്‍ണാടകത്തിലും മഹാരാഷ്ട്രയിലും കേന്ദ്ര ആഭ്യന്തര മന്ത്രി അമിത് ഷാ സന്ദര്‍ശനം നടത്തിയിട്ടും കേരളത്തില് എത്താതിരുന്നതിനെതിരെ പ്രതിഷേധം ശക്തമാകിയിരുന്നു. പ്രളയ ദുരിതാശ്വാസം അനുവദിക്കുന്നതില് കേന്ദ്രം കേരളത്തോട് വിവേചനം കാണിക്കുകയാണെന്ന് നേരത്തേ കോണ്‍ഗ്രസ് കുറ്റപ്പെടുത്തിയിരുന്നു.\nഅതേസമയം മോദി കേരളത്തിന് വേണ്ടി വലിയ തുക വീണ്ടും സംഭാവന ചെയ്യുമെന്നാണ് കേരളത്തിലെ ബിജെപിക്കാര് കരുതുന്നത്. മോദി കേരളത്തില് വരുന്ന സമയത്ത് വലിയ പാക്കേജ് പ്രഖ്യാപിക്കുമെന്നാണ് അറിയുന്നത്. രാഹുല് ഗാന്ധി കൂടി വന്ന സാഹചര്യത്തില് ഉടന് തന്നെ മോദി എത്തുമെന്നാണ് സൂചന. അതിനാല് തന്നെ കരുതിയിരുന്നോളാന് ബിജെപി സൈബര് പടയും പറയുന്നു.


’നാശത്തിന്‍റെ പ്രവാചകന്മാർ’- കാലാവസ്ഥാ പ്രവർത്തകരെ പരിഹസിച്ച് ട്രംപ് |\nWednesday, January 22, 2020 1:58 PM IST\nന്യൂയോർക്ക്: ആഗോളതാപനത്തിനെതിരേ പോരാടുന്നവരെ പരിഹസിച്ച് അമേരിക്കൻ പ്രസിഡന്‍റ് ഡോണൾഡ് ട്രംപ്. 1960കളിലെ ജനസംഖ്യാ വിസ്ഫോടനത്തെയും 1970കളിലെ വലിയ പട്ടിണിയേയും ഭയന്നവരുമായാണ് ട്രംപ് ഇത്തരക്കാരെ താരതമ്യപ്പെടുത്തിയത്.\nനാശത്തിന്‍റെ പ്രവാചകന്മാർ പറയുന്നത് കേൾക്കരുത്. ഇത് അശുഭാപ്തിവിശ്വാസത്തിനുള്ള സമയമല്ല. ശുഭാപ്തി വിശ്വാസത്തിനുള്ള സമയമാണ്. പരിസ്ഥിതിയിൽ വലിയ വിശ്വാസമുള്ളയാളാണ് താനെന്നും ട്രംപ് പറഞ്ഞു. ലോകസാന്പത്തിക ഫോറത്തിൽ മുഖ്യപ്രഭാഷണം നടത്തുന്നതിനിടെയാണ് കാലാവസ്ഥാ പ്രവർത്തകർക്കെതിരേ ട്രംപ് ആഞ്ഞടിച്ചത്.\nപ്രമുഖ സ്വീഡിഷ് കാലാസ്ഥാ പ്രവർത്തക ഗ്രെറ്റ തുൻബർഗിനെ പരോക്ഷമായി സൂചിപ്പിച്ചാണ് ട്രംപ് ഇത്തരമൊരു പ്രസ്താവന നടത്തിയത്. എന്നാൽ ഒരു ട്രില്യൺ മരങ്ങൾ നട്ടുപിടിപ്പിക്കുമെന്ന ട്രംപിന്‍റെ പ്രസ്താവന അദ്ദേഹത്തിന് പരിസ്ഥിതിയോടുള്ള താത്പര്യമാണ് കാണിക്കുന്നതെന്ന് തുൻബർഗ് തിരിച്ചടിച്ചു.\n"ഞങ്ങളുടെ വീടുകൾ കത്തിക്കൊണ്ടിരിക്കുകയാണ്. നിങ്ങളുടെ ഉത്തരവാദിത്തമില്ലായ്മയാണ് അതിന് ആക്കം കൂട്ടുന്നത്. നിങ്ങൾ നിങ്ങളുടെ മക്കളെ സ്നേഹിക്കുന്നുണ്ടെങ്കിൽ ആഗോളതാപനത്തിനെതിരേ പോരാടണം’ - ട്രംപിനു മറുപടിയായി ഗ്രെറ്റ പറഞ്ഞു.


നാല് ഇലക്ട്രിക് കാറുകള് പുറത്തിറക്കുമെന്ന് വോള്‍വോ - FUTURE KERALA - Future Kerala\nന്യൂഡെല്‍ഹി : മൂന്ന് വര്‍ഷത്തിനുള്ളില് ഇന്ത്യയില് നാല് പുതിയ ഇലക്ട്രിക് കാറുകള് അവതരിപ്പിക്കുമെന്ന് വോള്‍വോ ഇന്ത്യ. വോള്‍വോയുടെ ഭാവി ബിസിനസ്സില് വൈദ്യുതീകരണത്തിനാണ് പ്രാധാന്യം നല്‍കുന്നതെന്ന് വോള്‍വോ കാര് ഇന്ത്യ മാനേജിംഗ് ഡയറക്റ്റര് ചാള്‍സ് ഫ്രംപ് പറഞ്ഞു. കമ്പസ്ചന് എന്‍ജിന് മാത്രമുള്ള മോഡലുകള് പൂര്‍ണ്ണമായും ഒഴിവാക്കുകയാണ് ആഗോളതലത്തില് വോള്‍വോയുടെ ലക്ഷ്യം.\n2019 അവസാനത്തോടെ ബെംഗളൂരു പ്ലാന്റില് എക്‌സ്‌സി90 പ്ലഗ്-ഇന് ഹൈബ്രിഡ് എസ്‌യുവി പ്രാദേശികമായി അസംബിള് ചെയ്യുമെന്ന് കഴിഞ്ഞ ദിവസമാണ് വോള്‍വോ ഇന്ത്യ പ്രഖ്യാപിച്ചത്. ഈ വര്‍ഷത്തിന്റെ തുടക്കത്തിലാണ് വോള്‍വോ എക്‌സ്‌സി90 പ്ലഗ്-ഇന് ഹൈബ്രിഡ് ഇന്ത്യന് വിപണിയിലെത്തിച്ചത്. വോള്‍വോയുടെ ഇന്ത്യയിലെ ആദ്യ പ്ലഗ്-ഇന് ഹൈബ്രിഡാണ് എക്‌സ്‌സി90.\nപ്ലഗ്-ഇന് ഹൈബ്രിഡ് വാഹനങ്ങള് പ്രാദേശികമായി നിര്‍മ്മിക്കുന്നതിലൂടെ ഇന്ത്യയിലെ വോള്‍വോ കാറുകളുടെ വൈദ്യുതീകരണത്തിന് നാന്ദി കുറിക്കുകയാണെന്ന് ചാള്‍സ് ഫ്രംപ് പറഞ്ഞു. ഉത്തരവാദിത്തബോധമുള്ള ആഡംബര കാര് കമ്പനി എന്ന നിലയില് വാഹനങ്ങളുടെ വൈദ്യുതീകരണത്തില് മടിച്ചുനില്‍ക്കില്ലെന്ന് അദ്ദേഹം കൂട്ടിച്ചേര്‍ത്തു.\nകഴിഞ്ഞ വര്‍ഷം അവസാനത്തിലാണ് ഇന്ത്യയില് എക്‌സ്‌സി90 എസ്‌യുവി അസംബിള് ചെയ്തുതുടങ്ങിയത്. ഇതേതുടര്‍ന്ന് എസ്90 സെഡാന്റെ അസംബ്ലിംഗ് ബെംഗളൂരു പ്ലാന്റില് ആരംഭിച്ചു. ഈ വര്‍ഷം സെപ്റ്റംബറില് വോള്‍വോ എക്‌സ്‌സി60 എസ്‌യുവിയുടെ അസംബ്ലിംഗ് ബെംഗളൂരുവില് തുടങ്ങി. ഈ നിരയിലേക്കാണ് എക്‌സ്‌സി90 പ്ലഗ്-ഇന് ഹൈബ്രിഡ് ചേരുന്നത്.\nഫോഴ്‌സ് മോട്ടോഴ്‌സ് ഇന്ത്യന് സൈന്യത്തിന് ലൈറ്റ് സ്‌ട്രൈക്ക് വാഹനങ്ങള് നല്‍കും\nസീറ്റ് ബെല്‍റ്റ് ധരിക്കാതെ ഇന്ത്യയില് ഓരോ വര്‍ഷവും മരിക്കുന്നത് 5,000 ലധികം പേര്\nസിബിഎസ് സുരക്ഷയില് സുസുകി ആക്‌സസ് 125 ഡ്രം ബ്രേക്ക് വേരിയന്റ്\nആര്&ഡി ചെലവുകള് 26 മടങ്ങും വരുമാനം പത്ത് മടങ്ങും വര്‍ധിപ്പിച്ച് മഹീന്ദ്രയുടെ കുതിപ്പ്


July 22, 2018 , ജീമോന് റാന്നി\nഹൂസ്റ്റണ്: മല്ലപള്ളി പൂതാംപുറത്തു മറിയാമ്മ ചെറിയാന്റെയും പരേതനായ പി.എം. ചെറിയാന്റെയും മകന് മാത്യൂ.പി.ചെറിയാന് (68) ഹൂസ്റ്റണില് നിര്യാതനായി. പരേതന്റെ ഭാര്യ നിലമ്പൂര് അറക്കല്‍ഉള്ളിരിക്കല് എലിസബത്ത് മാത്യു (സാലി).\nമക്കള്: സ്മിത ജേക്കബ് (ന്യൂ ജേര്‍സി), അനിത വര്ഗീസ് (ഹൂസ്റ്റണ്)\nമരുമക്കള് : ജേസണ് ജേക്കബ് (ന്യൂ ജേര്‍സി) നിഷാന്ത് വര്ഗീസ് (ഹൂസ്റ്റണ്)\nകൊച്ചുമക്കള് : കെയ്റ്റ്‌ലിന് ജേക്കബ് , അമിലിയാ ജേക്കബ്.\nപൊതുദര്‍ശനം: ജൂലൈ 26 നു വ്യാഴാഴ്ച വൈകുന്നേരം 6:00 മുതല് 9:00 വരെ ട്രിനിറ്റി മാര്‍ത്തോമാ ദേവാലയത്തില് വച്ച് (5810, Almeda Genoa Road, Houston, TX 77048). സംസ്കാര ശുശ്രൂഷകള് ജൂലൈ 27 നു വെള്ളിയാഴ്ച രാവിലെ 9:00 മുതല് (Trintiy Mar Thoma Church 5810,Almeda Genoa Road, Houston, TX 77048)\nശുശ്രൂഷകള്‍ക്കു ശേഷം സംസ്കാരം സൗത്ത് പാര്‍ക്ക് സെമിത്തേരിയില് (1310, North Main tSreet, Pearland, TX 77581) വച്ച് നടത്തപെടുന്നതാണ്. കൂടുതല് വിവരങ്ങള്‍ക്ക് ബന്ധപെടുക 281 530 0182.


പെരിന്തല്‍മണ്ണയില് ഭിക്ഷാടനം നടത്തിക്കിട്ടുന്ന പണം കൊണ്ട് കഞ്ചാവും മദ്യവും വാങ്ങും | Malappuram Life\nപെരിന്തല്‍മണ്ണയില് ഭിക്ഷാടനം നടത്തിക്കിട്ടുന്ന പണം കൊണ്ട് കഞ്ചാവും മദ്യവും വാങ്ങും\nമലപ്പുറം: വൃദ്ധയായ സ്ത്രീ ഒറ്റക്കു താമസിക്കുന്ന വീട്ടിലേക്ക് വെള്ളം ചോദിച്ചെത്തി അതിക്രമിച്ചുകയറി മാരകമായി പരിക്കേല്‍പ്പിച്ച കേസിലെ പ്രതി അറസ്റ്റില്. മലപ്പുറം കാളികാവ് അടക്കാകുണ്ട് സ്വദേശി ഞാറക്കല് അമീന് സാദിഖ് (33) ആണ് അറസറ്റിലായത്. കഴിഞ്ഞ എട്ടാം തിയ്യതി വൈകിട്ടായിരുന്നു സംഭവം. വീട്ടില് മറ്റാരുമില്ലെന്ന് മനസ്സിലാക്കിയ പ്രതി വെള്ളം ചോദിച്ചെത്തി വീട്ടിനകത്ത് അതിക്രമിച്ചു കയറുകയായിരുന്നു. തലയ്ക്കും കഴുത്തിനും മാരകമായി പരിക്കേറ്റ വൃദ്ധയ്ക്ക് ബോധം നഷ്ടമായി. അടുത്ത ദിവസം വീട്ടിലെ ജോലിക്കാരി പണിക്കുവന്നപ്പോഴാണ് വിവരം പുറത്തറിഞ്ഞത്. അയല്‍വാസികളെയും ബന്ധുക്കളെയും അറിയിച്ച് പരാതിക്കാരിയെ ഹോസ്പിറ്റലില് എത്തിച്ചു .\nപൊലീസ് പ്രത്യേക സംഘം രൂപവത്കരിച്ച് നടത്തിയ അന്വേഷണത്തിലാണ് പ്രതിയെ അറസ്റ്റുചെയ്യാനായത്. പ്രതിക്ക് ഒരു കാലിന് ചെറിയ മുടന്തുണ്ടെന്ന പരാതിക്കാരിയുടെ മൊഴിയാണ് നിര്‍ണ്ണായകമായത്. നാലുദിവസത്തോളം തുടര്‍ച്ചയായി പെരിന്തല്‍മണ്ണ, അങ്ങാടിപ്പുറം ഭാഗങ്ങളിലെ നൂറോളം സി.സി.ടി.വി ദൃശ്യങ്ങള് പരിശോധിച്ചും രാത്രിയില് ടൗണില് കിടക്കുന്നവരെയും മറ്റും പരിശോധിച്ചുമാണ് പ്രതിയെ പിടിച്ചത്. ഒരു കാല് മുറിച്ചുമാറ്റപ്പെട്ട ശേഷം കൃത്രിമക്കാലുമായി ഭിക്ഷാടനവും മറ്റും നടത്തി അലഞ്ഞുതിരിയുന്നയാളാണ് പ്രതി. സ്ഥിരമായി താമസസ്ഥലമോ മൊബൈല് നമ്പറോ ഇല്ല. തെളിവുകള് നിരത്തിയുള്ള ചോദ്യം ചെയ്യലില് പ്രതി കുറ്റസമ്മതം നടത്തി. ഇയാളെ പരാതിക്കാരി തിരിച്ചറിഞ്ഞു. ഭിക്ഷാടനം നടത്തിക്കിട്ടുന്ന പണം കഞ്ചാവും മദ്യവും വാങ്ങാനാണ് ഉപയോഗിച്ചിരുന്നത്.\nഇയാള്‍ക്കെതിരെ പെരിന്തല്‍മണ്ണ, കോഴിക്കോട് കസബ, തൃശ്ശൂര് എക്സൈസ് , മഞ്ചേരി പൊലീസ് സ്റ്റേഷനുകളില് അടിപിടിക്കേസുകളും കഞ്ചാവു കേസുകളും നിലവിലുണ്ട്. ജയില് ശിക്ഷയനുഭവിച്ച് പുറത്തിറങ്ങിയതാണ്. പ്രതിയെ സംഭവസ്ഥലത്ത് കൊണ്ടുപോയി തെളിവെടുത്തു.\nമലപ്പുറം ജില്ലാപോലീസ് മേധാവി യു.അബ്ദുള് കരീം ഐ.പി. എസിന്റെ നിര്‍ദ്ദേശപ്രകാരം പെരിന്തല്‍മണ്ണ എ.എസ്.പി എം.ഹേമലതയുടെ നേതൃത്വത്തില് ഇന്‍സ്പെക്ടര് സി.കെ നാസര്, എസ്.ഐ രമാദേവി , ജില്ലാ ആന്റി നാര്‍ക്കോട്ടിക് സ്‌ക്വാഡിലെ ടി.ശ്രീകുമാര്, എന്.ടി.കൃഷ്ണകുമാര്, എം.മനോജ്കുമാര്, പെരിന്തല്‍മണ്ണ സ്റ്റേഷനിലെ അഡീഷണല് എസ്.ഐ ജിജോ, എ.എസ്.ഐ സുകുമാരന്, സി.പി.ഒമാരായ പ്രഫുല്, കബീര്, മിഥുന്, ഷാലു എന്നിവരാണ് അന്വേഷണ സംഘത്തിലുണ്ടായിരുന്നത്.


Old Age Home|അന്തേവാസിയായ വയോധികയെ മർദിച്ച സംഭവം; അർപ്പിത സ്നേഹാലയം പൂട്ടാൻ കലക്ടറുടെ ഉത്തരവ് | collector ordered to close down arpitha snehalayam at anchal, kollam\nOld Age Home|അന്തേവാസിയായ വയോധികയെ മർദിച്ച സംഭവം; അർപ്പിത സ്നേഹാലയം പൂട്ടാൻ കലക്ടറുടെ ഉത്തരവ്\nഅന്തേവാസിയായ വയോധികയെ ചൂരൽ വടികൊണ്ട് ആണ് അർപ്പിത സ്നേഹാലയം മേധാവി അഡ്വ. സജീവൻ അടിച്ചത്. സജീവന്‍റെ ക്രൂരമായ പെരുമാറ്റത്തിന്‍റെ ദൃശ്യങ്ങൾ കഴിഞ്ഞ ദിവസമാണ് പുറത്തുവന്നത്. പ്രാർഥനാ സമയത്ത് ഉറങ്ങിയെന്ന് പറഞ്ഞാണ് സ്വന്തം അമ്മയെക്കാൾ മുതിർന്ന ഒരു സ്ത്രീയെ സജീവൻ അടിച്ചത്.\nKollam, First Published Nov 22, 2021, 9:46 AM IST\nകൊല്ലം: അഞ്ചലിൽ വിവാദ ആശ്രയ കേന്ദ്രം (kollam old age home) അടച്ചുപൂട്ടാൻ (close down)ഉത്തരവ്. അന്തേവാസിയായ വയോധികയെ നടത്തിപ്പുകാരൻ മർദിച്ചുവെന്ന വാർത്തയ്ക്ക് പിന്നാലെയാണ് കലക്ടറുടെ നടപടി. നടത്തിപ്പുകാരന് എതിരെ മനുഷ്യാവകാശ കമ്മീഷനും പൊലീസും സ്വമേധയാ കേസെടുത്തിരുന്നു.\nഅന്തേവാസിയായ വയോധികയെ ചൂരൽ വടികൊണ്ട് ആണ് അർപ്പിത സ്നേഹാലയം മേധാവി അഡ്വ. സജീവൻ അടിച്ചത്. സജീവന്‍റെ ക്രൂരമായ പെരുമാറ്റത്തിന്‍റെ ദൃശ്യങ്ങൾ കഴിഞ്ഞ ദിവസമാണ് പുറത്തുവന്നത്. പ്രാർഥനാ സമയത്ത് ഉറങ്ങിയെന്ന് പറഞ്ഞാണ് സ്വന്തം അമ്മയെക്കാൾ മുതിർന്ന ഒരു സ്ത്രീയെ സജീവൻ ചൂരലുകൊണ്ട് അടിച്ചത്.\nആരോഗ്യസ്ഥിതി തീരെ മോശമായ മറ്റൊരു വയോധികയോട് പരുഷമായ വാക്കുകൾ ഉപയോഗിച്ചുള്ള ശകാരവും ഭീഷണിയുമുണ്ട് പ്രചരിക്കുന്ന ദൃശ്യങ്ങളില്. 20 ലേറെ അന്തേവാസികള് സ്നേഹാലയത്തിലുണ്ട്. സ്ഥാപനത്തിലെ മുന് ജീവനക്കാരനായ ഏരൂര് സ്വദേശി ജസീം സലീമാണ് ഈ ദൃശ്യങ്ങൾ ചിത്രീകരിച്ച് പുറത്തു വിട്ടത്. താൻ ആരെയും മർദ്ദിച്ചിട്ടില്ലെന്നും ജോലിയിൽ നിന്ന് പിരിച്ചുവിടപ്പെട്ട മുൻജീവനക്കാരൻ വ്യാജ പ്രചാരണം നടത്തുകയാണെന്നാണ് സ്ഥാപന മേധാവി കൂടിയായ സജീവന്റെ വിശദീകരണം. ഐപിസി 324 അനുസരിച്ചാണ് സജീവനെതിരെയുള്ള കേസ്.\nLast Updated Nov 22, 2021, 9:46 AM IST\nsnehalayam old age home\n'സ്പെക്ട്രം വില കുറയ്ക്കണം': ആവശ്യവുമായി ടെലികോം കമ്പനികൾ


കൈപ്പള്ളി :: Kaippally: എന്തിനു ഇന്റര്‍നെറ്റില് പ്രസിദ്ധീകരിക്കണം.?\nLabels Unicode, കേരളം, ബ്ലോഗ്, ഭാഷ, മലയാളം, മല്ലു Software developers, വിവര സങ്കേതികം, സംസ്കാരം\nKaippally October 01, 2006 2:38 PM\nദില്ബാസുര: ഇത നിനക്കുവേണ്ടി ഞാന് ഇതു എഴുതിവെച്ചിറ്റുണ്ടു. ജോലി സ്ഥലത്തു് ജോലി ചെയ്യാത് നീ ഇതു വായിക്കണെ കുട്ട.\nഅക്ഷര പിശാസുക്കളെ പേടിക്കരുത്. ധൈര്യമൈട്ട് മുന്നോട്ടു പോകട്ടെ.\nUnknown October 01, 2006 3:01 PM\nനന്ദി. ഇത് പോലുള്ള നല്ല പോസ്റ്റ് ഒക്കെ മിസ്സായി പോയേനേ.\nഈ പറഞ്ഞ കാര്യങ്ങള്‍ക്ക് തീര്‍ച്ചയായും സമയമായി.പ്രൊജക്റ്റ് ഗുട്ടന്‍ബര്‍ഗ് പോലൊന്ന് മലയാളത്തിലും പരീക്ഷിച്ച് കൂടേ ചേട്ടാ. എല്ലാ വിധ സഹായങ്ങളും വാഗ്ദാനം ചെയ്യുന്നു.\nഅരവിന്ദ് :: aravind October 01, 2006 5:10 PM\nഒരു പരാതി. പോസ്റ്റ് എഴുതുമ്പോള് കൈപ്പള്ളി പോഡ്കാസ്റ്റില് അതു തന്നെയാണല്ലോ പറയുന്നത്? അപ്പോള് ഇത്തിരി ഫോര്‍മല് ആയത് പോലെ. മറ്റു പോഡ്കാസ്റ്റുകളിലുള്ള ആ കാഷ്വല് അപ്രോച്ച് കണ്ടില്ല. കൈപ്പള്ളി ശ്രദ്ധാലു ആയത് പോലെ. ആ യൂഷ്വല് സ്റ്റൈലില് സംസാരിക്കുന്നതാണ് അടിപൊളി കേട്ടോ. അച്ചടിഭാഷ വേണ്ട, അധികം.\nകൈപ്പള്ളി സംസാരിക്കുന്നപോലെ വ്യക്തമായും സ്ഫുടമായും, അക്ഷരശുദ്ധിയോടെയും മലയാളം സംസാരിക്കുന്ന ആള്‍ക്കാരെ ഞാന് വിരളമായേ കണ്ടിട്ടുള്ളൂ. നല്ല ശബ്ദവും. ഒരു റേഡിയോ സ്റ്റാറാകാന് എല്ലാ യോഗ്യതയും ഉണ്ട്. കൈപ്പള്ളി എഫ് എം നോക്കുന്നോ?\nഓ.ടോ : പറഞ്ഞത് കാര്യം.\nMubarak Merchant October 01, 2006 5:20 PM\nകൈപ്പള്ളി ഭായ്, അഭിനന്ദനങ്ങള്.\nSagittarian October 01, 2006 7:57 PM\nപറഞ്ഞ വിഷയത്തോടു തീര്‍ത്തും യോജിക്കുന്നു. ഇന്റര്‍നെറ്റില് മലയാളം കൃതികള് വായിക്കാന് പറ്റുന്ന കാലം വിദൂരതയില് അല്ല എന്നു ആശിക്കുന്നു.\nഅരവിന്ദന്റെ അഭിപ്രായം തന്നെയാണു എനിക്കും. എഴുതിയതു വായിക്കുമ്പോല് പഴയതില് നിന്നും കുറച്ചു ഫോര്‍മല് ആയതു പോലെ\nവിഷ്ണു പ്രസാദ് October 01, 2006 10:19 PM\nകുറച്ചു ദിവസങ്ങളായി ,താങ്കളുടെ സംരംഭങ്ങളോട്\nപ്രതികരിക്കണമെന്ന് വിചാരിക്കുന്നു.പഴയ മലയാള\nകൃതികള് നെറ്റില് സംഭരിക്കുന്നത് വളരെ നല്ല ആശയമാണ്.ബ്ലോഗര്‍മാരുടെ കൂട്ടായ്മയ്ക്ക് ഇത്\nതാങ്കളുടെ പോസ്റ്റുകളില് ധാരാളം അക്ഷരതെറ്റുകള്\nകാണുന്നു.മലയാളത്തെ സ്നേഹിക്കുന്ന കൈപ്പള്ളി\nഇക്കാര്യം ലാഘവത്തോടെ കാണുന്നതെന്താണ്..?\nഖാദര് October 02, 2006 1:22 AM\nആവശ്യത്തിനും അനാവശ്യത്തിനും നമ്മള് പേറിനടക്കുന്ന ചില ക്ലീഷെ കളുണ്ട്. സംസ്കാരത്തിനെപ്പറ്റിയാകുമ്പോള് പറയുകയും വേണ്ട. നാം എപ്പൊഴും പിന്നോട്ട് തിരിഞു നോക്കി പൊട്ടി പൊട്ടി കരയുന്നു. ആ കേരളപ്പഴമയെവീടെ യെന്ന് ആര്‍ത്തലച്ചു ചോദിച്ച് കണ്ണീര് വാര്‍ക്കുക നമ്മുടെയൊരു ഫാഷന്.ആധുനികത സമ്മാനിച്ച സൌകര്യങ്ങള് ആവോളം നുകര്‍ന്നുകൊണ്ടാണീ കണ്ണീര്.പൊയ്പോയ ചക്കരമാവും, പൊട്ടിപ്പൊളിഞ്ഞ തറവാടും, ആമ്പല്‍കുളവും, തുടങ്ങി ടാറിടാത്ത റോഡുവരെയുണ്ടീ കൂട്ടത്തില്.അവസരം കിട്ടിയാല് ദ്ര്യ്ശ്യ മാധ്യമങ്ങളെയും ഇന്റെര്‍നെറ്റിനെയും രണ്ട് തെറിവിളിക്കുക മേമ്പൊടിയായി. നമ്മുടെ കഥകളി തുടങ്ങിയ പാരമ്പര്യ കലകളുടെ കാര്യവും അങ്ങനെത്തന്നെ.ചില്ലിട്ടൊരു കൂട്ടില് യാതൊരു കേടും വരാതെയങ്ങനെ കാലാ കാലം സൂക്ഷിച്ച് വെക്കണം.എന്നാല് എല്ലാ കലാരൂപത്തിനും അതിന്റേതായ ഒരു ബാല്യമുണ്ടായിരിക്കുമല്ലോ, ആ ബാല്യം പിന്നിട്ടാണ് ഇന്നത്തെയൊരവസ്ഥയില് എത്തിയതെന്ന കാര്യം നാം മറന്ന് പോകുന്നു.\nഅങ്ങനെ നമ്മുടെ താളിയോല ഗ്രന്ഥങ്ങളൊക്കെ ടിജിറ്റലൈസ് ചൈയ്ത് അതിന്റെ തനിമ നശിപ്പിക്കാനുള്ള തന്ത്രങ്ങള് മെനയുകയാണല്ലെ?\nനല്ലത് തന്നെ. എന്റെ അറിവ് ശരിയാണെങ്കില് ഒരു നിശ്ചിത വര്‍ഷം(40 വര്‍ഷം?) കഴിഞ്ഞാല് പുസ്തകങ്ങളുടെ പുന: പ്രകാശനത്തിനു നിയമ പരമായ വിലക്കുകളില്ലെന്ന് തോന്നുന്നു.\nഅങ്ങനെ, ബോസിനെ ഒളിച്ച് ‘കേരള പാണിനീയം’വായിച്ച് കൈപ്പള്ളിയുടെ ബ്ലൊഗില് അക്ഷരത്തെറ്റില്ലാതെ ഒരു കമന്റടിക്കാന് വിദൂരമല്ലാത്ത ഭാവിയില് സാധ്യമാകുമെന്ന ശുഭപ്രതീക്ഷയോടെ\nKaippally October 02, 2006 1:26 AM\nvishnuprasad: and all those who think my malyalam needs refinement.\nഈ ചോദ്യം ഈവിധതില് ഇപ്പോള് ചോദിച്ചതിനു നന്ദി.\nമലയാളത്തില് തന്നെ താങ്കള്‍ക്ക് മറുപടി തരാന് സനധത കാണിക്കുന്നതില് അശ്വസിക്കുക.\nഅശയ വിനിമയത്തിനു ഭാഷ ഒരിക്കലും തടസം ആയിരിക്കരുതു്, ഞാന് മലയാളം ഒരു വിധ്യാഭയാസ സ്ഥപനത്തിലും പഠിച്ചിട്ടില്ല. പക്ഷെ മലയാളം എന്റെ വാപ്പ വായിച്ചുതന്ന കൃതികളില് നിന്നും ധാരളം ഞാന് ഗൃഹിച്ചു.\nഇത്രയോക്കെ ചെയ്യാന് കഴിയുന്നതു തന്നെ എന്നേ സംബദിച്ചതടത്തോളം വലിയ കാര്യമാണു.\nഅറബിയും, ഫ്രഞ്ചും, ഡച്ചും, ഹിന്ദിയും ഓക്കെ പഠിക്കുന്ന കൂട്ടത്തില് മലയാളം പഠിപ്പിക്കാന് ആരും ഇല്ലായിരുന്നു, ക്ഷമിക്കു.\nഇവിടെ ഇരുന്നു ഈ-മെയില് നോക്കാന് ഉദ്ദേശിച്ചതല്ല. ഇപ്പെള് ഞാന് അല്പം മദ്യപിച്ചിട്ടുണ്ടു. എന്റെ വികാരങ്ങള്‍ക്ക് നിയന്ത്രണമില്ല. അതിനാല് അല്പം സാന്ദ്രത കൂടും. വീണ്ടും ക്ഷമാപണം ചോദിക്കുന്നു. അക്ഷരതെറ്റുകള് മലയാളത്തില് മാത്രം നോക്കുന്ന നിങ്ങളോടെല്ലാം എനിക്ക് സഹതാപമാണു. കടുത്ത സഹതാപം. നിങ്ങളുപയയോഗിക്കുന്ന ഇം‌ഗ്ലീഷില് ഈ തെറ്റുകള് നിങ്ങള് ശ്രദ്ധിച്ചിരുന്നു എങ്കില് എന്നു ഞാന് ആഗ്രഹിച്ചിപോകുന്നു.\nതാങ്കള് പഠിച്ച പോലെ ഞാന് മലയാളം പഠിച്ചിട്ടില്ല. ഞാന് പറയുന്ന വിഷയം ഉള്‍കൊള്ളാന് ശ്രമിക്കു. എന്നെയും എന്റെ മലയാളത്തെയും തിരുത്തി നിങ്ങള് സമയം കളയരുതു. ഞാന് പറയുന്ന വിഷം ചര്‍ച്ച ചെയ്യു.\nഎന്റെ അക്ഷരത്തെറ്റു പേടിച്ചാണു് ഞാന് podcasting തുടങ്ങിയതു. എന്റെ സുഹൃത്തുക്കളുടെ അവശ്യമനുസരിച്ചാണു ഞാന് അതിന്റെ transcript ഇവിടെ (എന്റെ ബ്ലോഗില് !!!) ഇട്ടതു.\nമലയാള ഭാഷയുടെ സംരക്ഷകനായി എന്നെ കാണരുതെ. please.\nI am so sick and F***ing tired of these pedantic lunatics who insist on my precision of Malayalam. Listen now and listen good for the LAST FUCKING TIME. I HAVE NOT LEARNT MALAYALAM.\nKaippally October 02, 2006 1:36 AM\nമച്ചംബി, ഒന്നും മനസിലായില്ല.\nഒന്നുകൂടി പറ. എനീക്ക് മനസിലാവണ വിധത്തില്.\nപുള്ളി October 02, 2006 8:43 AM\nകൈപ്പള്ളീ, വളരെ നല്ല ആശയം. പലപ്പോഴും ആദ്യം ഒരു ഇദ് തോന്നിയാലും താങ്കളുടേത് വളരെ മൌലീകമായ ചിന്തകള് ആണ് എന്നത് അഭിനന്ദനമര്‍ഹിക്കുന്നു. ഈ പോസ്റ്റിനോട് ഞാനും യോജിക്കുന്നു. മലയാളം ബൈബിളില് താങ്കള് അതിനു തുടക്കവും കുറിച്ചു. എന്റെ എല്ലാ സഹായവും ഞാന് ഉറപ്പു നല്കുന്നു. ഇതു നമുക്ക് ചെയ്യണം.


തമിഴ്നാട്ടില് 4.72 കോടി വോട്ടര്‍മാര് ബൂത്തിലേയ്ക്ക് | Nearly 4.72 crore voters expected to go to polls on may 10 - Malayalam Oneindia\nതമിഴ്നാട്ടില് 4.72 കോടി വോട്ടര്‍മാര് ബൂത്തിലേയ്ക്ക്\nചെന്നൈ: തമിഴ്നാട്ടില് മേയ് 10 ന് നടക്കുന്ന ലോക്സഭാ തിരഞ്ഞെടുപ്പിന് 4.72 കോടി വോട്ടര്‍മാര്. ഇതില് 2.39 കോടി സ്ത്രീകളാണ്. സംസ്ഥാനത്തെ 39 മണ്ഡലങ്ങളിലാണ് തിരഞ്ഞെടുപ്പ്. ഇവിടെ പ്രചാരണം ശനിയാഴ്ച വൈകീട്ട് അവസാനിയ്ക്കും.\nപോണ്ടിച്ചേരിയിലെ ഒരു സീറ്റിലേയ്ക്കുള്ള തിരഞ്ഞെടുപ്പും മേയ് പത്ത് തിങ്കളാഴ്ചയാണ്. ഇവിടെ 6.36 ലക്ഷം വോട്ടര്‍മാരാണുള്ളത്. പോണ്ടിച്ചേരിയുടെ ഭാഗമായ കോഴിക്കോട്ടിനടുത്തുള്ള മാഹിയിലും ഇതേ ദിവസം തന്നെയാണ് വോട്ടെടുപ്പ്.\nതമിഴ്നാട്ടില് ആകെ 571 സ്ഥാനാര്‍ത്ഥികളാണ് മത്സരിയ്ക്കുന്നത്. ഇതില് 23 പേര് മാത്രമാണ് സ്ത്രീകള്. പോണ്ടിച്ചേരിയിലെ ഒരു സീറ്റില് മത്സരിയ്ക്കുന്നത് 21 സ്ഥാനാര്‍ത്ഥികളാണ്.\nഒട്ടേറെ പ്രമുഖരും തമിഴ്നാട്ടില് മത്സരത്തിനുണ്ട്. പതിനൊന്ന് മുന് കേന്ദ്ര മന്ത്രിമാരാണ് തമിഴ്നാട്ടില് മത്സരിയ്ക്കുന്നത്. ടി.ആര്. ബാലു(ഡിഎംകെ-ചെന്നൈ സൗത്ത് ), എ.കെ. മൂര്‍ത്തി (പിഎംകെ-ചെങ്കല്‍പേട്ട്), ജിഞ്ചി രാമചന്ദ്രന് (എംഡിഎംകെ-വണ്ടവാസി), ഇ. പൊന്നുസാമി (പിഎംകെ-ചിദംബരം), കെ.വി. തങ്കബാലു (കോണ്‍ഗ്രസ്-സേലം) ആര്. പ്രഭു (കോണ്‍ഗ്രസ്-നീല്‍ഗിരി), ഡോ. സുബ്രഹ്മണ്യം സ്വാമി (ജനത-മധുര), എ. രാജ (ഡിഎംകെ-പെരുമ്പലൂര്), ധനുഷ്കോടി ആദിത്യന് (കോണ്‍ഗ്രസ്-തിരുനല്‍വേലി), പി. ചിദംബരം (കോണ്‍ഗ്രസ്-ശിവഗംഗ), പൊന് രാധാകൃഷ്ണന് (ബിജെപി-നാഗര്‍കോവില്) എന്നിവരാണ് മത്സരിയ്ക്കുന്ന മുന് മന്ത്രിമാര്.


സുഖചികിത്സയുടെ പ്രാധാന്യം : Deepika.com Sthreedhanam News\nമനസിനും ശരീരത്തിനും പുത്തനുണര്‍വു നല്‍കാനുള്ള കാലമാണ് കര്‍ക്കടകം. കര്‍ക്കടകത്തിലെ ഔഷധസേവ ഒരാണ്ടിന്റെ ആരോഗ്യത്തിന് പിന്‍ബലമേകുന്നു. ശരീരത്തിന്റെ വ്യാധിക്ഷമത്വം വര്‍ധിപ്പിച്ച് ആരോഗ്യ സംരക്ഷണം ഉറപ്പുവരുത്തുന്നതോടൊപ്പം മഴക്കാല രോഗങ്ങളില് നിന്നുള്ള പ്രതിരോധവും ഇതിലൂടെ ലഭിക്കും. ആയുര്‍വേദാചാര്യന്മാര് ഏറ്റവും അനുയോജ്യമായ ചികിത്സാകാലമായാണ് കര്‍ക്കടകത്തെ കാണുന്നത്. കര്‍ക്കടകം, തുലാം, കുംഭം എന്നീ മാസങ്ങളാണ് ചികിത്സാ മാസങ്ങളെങ്കിലും പ്രകൃതിക്ക് ഏറ്റവും സമീകൃത സ്വഭാവമുള്ളത് കര്‍ക്കടകത്തിലാണ്. കാലചക്രത്തിന്റെ പുനരുജ്ജീവനമാണ് കര്‍ക്കടകത്തില്‍സംഭവിക്കുന്നത്. വിഭവങ്ങളുടെ ഉല്‍പത്തികാലമാണിത്. സസ്യലതാദികള് പുഞ്ചിരിക്കുന്ന മാസം. തണുത്ത ഭൂമി തന്നിലേക്ക് ജീവന്റെ തളിരുകളെ കുടിയിരുത്തുന്നത് മിഥുനത്തിന്റെ അവസാനമാണ്. ദാശരഥി രാമന് അവതാരമെടുത്ത കര്‍ക്കടക ലഗ്നത്തിന്റെ സ്മരണയില് ഇത് രാമായണമാസമായി. കര്‍ക്കടകം ജീവജാലങ്ങളുടെ ഊര്‍ജസമ്പാദന കാലമാണ്. അങ്ങനെ മനുഷ്യനും ഈ കാലത്താണ് ഊര്‍ജം സമാഹരിക്കേണ്ടത്. രോഗമില്ലാത്തവര്‍ക്ക് രോഗപ്രതിരോധശേഷിക്കും ആയുസും ആരോഗ്യവും വര്‍ധിപ്പിക്കാനും പറ്റിയ നല്ല ചികിത്സാകാലമാണ് കര്‍ക്കടകം. ദഹനപ്രക്രിയ നന്നായി നടക്കുന്നതിനുള്ള ഭക്ഷണക്രമവും ചികിത്സയുമാണ് കര്‍ക്കടകത്തില് അനുവര്‍ത്തിക്കേണ്ടത്.\nപഞ്ചകര്‍മ്മം, അഭ്യംഗം, ധാര, സ്വേദനം, പിഴിച്ചില് എന്നിവയാണ് കര്‍ക്കടക മാസത്തില് പ്രധാനമായും ചെയ്യുന്ന സുഖചികിത്സ.\nആയുര്‍വേദശാസ്ത്ര പ്രകാരം ചികിത്സയെ ശമനചികിത്സ, ശോധനചികിത്സ എന്നിങ്ങനെ രണ്ടായി തരംതിരിച്ചിരിക്കുന്നു. ഇതില് രണ്ടാമത്തെ വിഭാഗമായ ശോധന ചികിത്സയില് ഉള്‍പ്പെടുന്ന അഞ്ചു കര്‍മ്മങ്ങളായ വമനം, വിരേചനം, വസ്തി, നസ്യം, രക്തമോക്ഷണം എന്നിവയെയാണ് പഞ്ചകര്‍മ്മം എന്നറിയപ്പെടുന്നത്.\nനമ്മുടെ ശരീരത്തിലെ രോഗകാരണങ്ങളായ ബഹുദോഷ അവസ്ഥയെ ഭേദിച്ച് അവയെ ശരീരത്തില് നിന്ന് പുറംതള്ളി, രോഗ അസന്തുലിതാവസ്ഥയെ ഇല്ലാതാക്കി ആരോഗ്യം പ്രദാനം ചെയ്യുന്ന ചികിത്സാരീതിയാണ് പഞ്ചകര്‍മ്മം.\nഏഴു ദിവസം നീണ്ടുനില്‍ക്കുന്ന തേച്ചുകുളിയാണ് അഭ്യംഗം എന്നറിയപ്പെടുന്നത്. ശരീരപുഷ്ടിക്കു വേണ്ടിയാണ് അഭ്യംഗം ചെയ്യുന്നത്. നെറുകയിലും ചെവിയിലും കാലിനടിയിലും എണ്ണ തേച്ചുപിടിപ്പിച്ചതിന് ശേഷം ഇളം ചൂടുവെള്ളത്തില് കുളിപ്പിക്കും. അഭ്യംഗം പാലിച്ചാല് യുവത്വം നിലനിര്‍ത്താമെന്ന് അഷ്ടാംഗഹൃദയത്തില് പറയുന്നു.\nഔഷധമൂലികകള് നിറഞ്ഞ മരുന്നുകളി വെള്ളം തിളപ്പിച്ച് അതില്‍നിന്ന് വരുന്ന ആവികൊണ്ട് ശരീരത്തെ വിയര്‍പ്പിക്കും. ശേഷം ഇളംചൂടുവെള്ളത്തില് കുളിപ്പിക്കും. അമിതവണ്ണത്തെ കുറച്ച് ശരീരം ഊര്‍ജസ്വലമാക്കാന് സ്വേദനം സഹായിക്കുന്നു.\nആളെ കിടത്തിയതിനുശേഷം നെറ്റിക്ക് മുകളിലൂടെ ഔഷധഎണ്ണ തലയിലേക്ക് ഏകദേശം അരമണിക്കൂര് തുടര്‍ച്ചയായി ഒഴിക്കുന്നു. ധാര ചെയ്യുന്നത് ടെന്‍ഷനും തലവേദനയും അകറ്റാനും ഓര്‍മ്മ ശക്തി കൂട്ടുവാനും നല്ലതാണ്.\nസുഖചികിത്സയുടെ രണ്ടാം ഘട്ടമാണിത്. ദേഹം മുഴുവന് തൈലം പുരട്ടി ആളെ പാത്തിയില് അഥവാ മരത്തോണിയില് കിടത്തി രണ്ടുപേര് അരയ്ക്ക് താഴെയും, രണ്ടുപേര് അരയ്ക്ക് മുകളിലും തൈലമിട്ട് ഉഴിയും. തൈലം ചെറുചൂടോടെ തുണിക്കിഴിയില് എടുത്ത് ഒരു കൈകൊണ്ട് ഉഴിച്ചിലുകാര് ശരീരത്തില് ഒഴിച്ചുകൊണ്ടിരിക്കും, അതേസമയം മറ്റേ കൈ കൊണ്ട് ഉഴിച്ചിലും നടത്തും. ഹൃദയത്തിലേക്കും ഞരമ്പുകളിലേക്കുമുള്ള രക്തപ്രവാഹം വേഗത്തിലാക്കാനും ദേഹത്ത് അടിഞ്ഞുകൂടിയ അഴുക്കുകള് പുറത്തേക്ക് പോകാനും ഉഴിച്ചില് അഥവാ പിഴിച്ചിലിലൂടെ സാധിക്കുന്നു.\nശരീരപ്രകൃതി മൂന്നു തരത്തില്\nകാലാവസ്ഥ ഉഷ്ണത്തില്‍നിന്ന് പെെട്ടന്ന് തണുപ്പിലേക്ക് മാറുന്നത് ശരീരത്തിലെ വാത, പിത്ത, കഫാദികളെ പ്രകോപ്പിപ്പിക്കും. ഇവ സസൂക്ഷ്മം മനസിലാക്കിക്കൊണ്ടുള്ള ചികിത്സാവിധികള്‍ക്കും ഔഷധങ്ങള്‍ക്കും മാത്രമേ യഥാര്‍ത്ഥ ഫലപ്രാപ്തി നല്‍കാന് കഴിയുകയുള്ളു. ഓരോ വ്യക്തിയുടെയും ശരീര പ്രകൃതിയിലൂടെ ശരീരത്തെ സശ്രദ്ധം മനസിലാക്കുന്നതാണ് ചികിത്സയുടെ ആദ്യഘം.\nവരണ്ടതും കട്ടികുറഞ്ഞതുമായ ചര്‍മത്തോടുകൂടിയ പ്രകൃതം\nമൃദുവുമായ ചര്‍മത്തോടുകൂടിയ പ്രകൃതം\nകട്ടിയും എണ്ണമയവുമുള്ള ചര്‍മത്തോടുകൂടിയ പ്രകൃതം.\nതുടര്‍ന്ന് ഇവയ്ക്ക് അനുസൃതമായി ഡോക്ടര്‍മാര് ആഹാരം, വിഹാരം, ക്രിയ, ഔഷധം എന്നിവ നിര്‍ദേശിക്കുന്നു. ഈ നാലു ഘട്ടങ്ങളുടെയും സംയോജിതമായ പ്രവര്‍ത്തനത്തിലൂടെ രോഗിയുടെ പ്രകൃതി സന്തുലിതമാകുകയും ഔഷധങ്ങളുടെ ശക്തമായ പ്രവര്‍ത്തനം സാധ്യമാവുകയും ചെയ്യുന്നു. വാത, പിത്ത, കഫാദികള് നമ്മെ പലവിധത്തില് രോഗബാധിതരാക്കും. പഞ്ചകര്‍മ്മ ചികിത്സാവിധി അനുഷ്ഠിക്കുകയെന്നതാണ് ആയുര്‍വേദത്തിലെ പ്രതിവിധി. യഥാര്‍ഥ ഫലപ്രാപ്തി ലഭിക്കുമെന്നു മാത്രമല്ല ശാരീരികവും മാനസികവുമായ ആരോഗ്യവും ലഭ്യമാക്കുന്നു. ഓരോ വ്യക്തിയുടെയും പ്രകൃതിയനുസരിച്ച് 7, 14, 21 ദിവസങ്ങള്‍വരെ നീളുന്നതാണ് കര്‍ക്കടക ചികിത്സ. എത്ര ദിവസം സുഖചികിത്സ ചെയ്യുന്നുവോ അത്ര ദിവസവും നല്ല പഥ്യം വേണം. പഥ്യം പ്രധാനം വിശ്രമം തന്നെ. ചികിത്സയുടെ ഗുണഫലം സ്വാംശീകരിക്കുന്നത് ആ സമയത്താണ്.\nഉഷ്ണത്തില് നിന്ന് പൊടുന്നനെ തണുപ്പിലേക്കുള്ള മാറ്റം ശരീരത്തെ ബലഹീനമാക്കുന്നു. ഗ്രീഷ്മകാലത്ത് കൂടിയ വേനലിന്റെ ശക്തിമൂലം ശാന്തനായിരുന്ന മഴ ഇടയ്ക്കിടെ ഉണ്ടാകും. വാതത്തിന്റെ പ്രകോപം വാതരോഗമുള്ള ആളുകളില് മഴക്കാലത്ത് പ്രകടമായി കാണാം. വര്‍ഷഋതു പിറന്നാല് പിത്തംകൂടും. പിത്തം അഗ്നിയാണ്. കടുത്ത വേനലിന്റെ ശക്തികൊണ്ട് മറഞ്ഞിരുന്നത് അതിശക്തമായി പുറത്തുവരും. ഇതുമൂലം വിശപ്പും സ്വാംശീകരണവും കൂടും. ചുരുക്കത്തില് ചയാപചയപ്രവര്‍ത്തനം കൂടും. ദുര്‍ബലമായ അവസ്ഥയെ അതിജീവിക്കാന് മനുഷ്യനെ തയാറാക്കുന്ന കര്‍മ്മ പദ്ധതിയാണ് ശോധനചികിത്സ അഥവാ പഞ്ചകര്‍മ്മ ചികിത്സ. ശരീരത്തില് അടിഞ്ഞുകൂടിയിരിക്കുന്ന മാലിന്യങ്ങളെ ഈ ശോധന ക്രിയകളിലൂടെ പുറത്തുകളഞ്ഞ് പഥ്യക്രമത്തിലൂടെയുള്ള ഔഷധസേവ ചെയ്താല് ശരീരത്തിലെ ജീവനകലകള് പുനര്‍ജനിക്കും. ജരാനരകള് കടന്നുവരാന് മടിക്കും. ബുദ്ധിയും മനസും ഇന്ദ്രിയങ്ങളും ഉണര്‍ന്നുവരും.\nസുഖചികിത്സയില് പാലിക്കേണ്ട ചിട്ടകള്\nസുഖചികിത്സയെടുക്കുമ്പോള് ചില ചിട്ടകള് പാലിക്കേണ്ടത് അത്യാവശ്യമാണ്. എല്ലാറ്റിലും മിതത്വം പാലിക്കുക എന്നതാണ് പ്രധാനം. ആഹാരം മുതല് ചിന്തകളില് വരെ മിതത്വം പാലിക്കണം. ശരീരം അധികം ഇളകരുത്. തിളപ്പിച്ചാറ്റിയ വെള്ളം മാത്രം കുടിക്കുക. പകലുറക്കവും രാത്രി ഉറക്കമിളക്കലും വര്‍ജിക്കണം. മദ്യപാനം തീര്‍ത്തും ഒഴിവാക്കേണ്ടതാണ്.\nചീഫ് ഫിസിഷന്, ധാത്രി ആയുര്‍വേദ ഹോസ്പിറ്റല്, എറണാകുളം


ലീഗിന് കൂടുതല് സീറ്റ് നൽകി; പുലിവാൽ പിടിച്ച് കോൺഗ്രസ്സ്; കൂടുതല് സീറ്റുകള് ആവശ്യപ്പെട്ട് മറ്റു ഘടകകക്ഷികളും - ഇ വാർത്ത | evartha - controversy in udf regarding assembly election seat count\nലീഗിന് കൂടുതല് സീറ്റ് നൽകി; പുലിവാൽ പിടിച്ച് കോൺഗ്രസ്സ്; കൂടുതല് സീറ്റുകള് ആവശ്യപ്പെട്ട് മറ്റു ഘടകകക്ഷികളും\nലീഗിന് കൂടുതല് സീറ്റുകള് നൽകുന്നത് പരിഗണിക്കാന് കോണ്‍ഗ്രസ് നേതാക്കള് ധാരണയായതോടെ യുഡിഎഫില് സീറ്റ് തര്‍ക്കം മുറുകുന്നു. കോണ്‍ഗ്രസിൽ സമ്മര്‍ദ്ദം ചെലുത്തി കൂടുതല് സീറ്റുകള് ചോദിച്ചു കൊണ്ട് മറ്റ് ഘടകകക്ഷികള് കൂടി രംഗത്ത് വന്നിരിക്കുകയാണ്.\nപ്രധാന ഘടകകക്ഷികളില് പെടുന്ന ആര്‍എസ്പിയും സിഎംപിയും കേരളാ കോണ്‍ഗ്രസ് ജേക്കബ് വിഭാഗവും നിലവില് കിട്ടുന്നതിനേക്കാര് രണ്ടും മൂന്നും സീറ്റുകള് കൂടുതല് ചോദിച്ചിരിക്കുകയാണ്. മൂന്ന് സീറ്റുകള് ലീഗിന് കൂടുതലായി അനുവദിക്കാനുള്ള തീരുമാനമാണ് മറ്റ് കക്ഷികള്‍ക്കും വിലപേശലിന് അവസരം ഒരുക്കിയിരിക്കുന്നത്.\nസീറ്റ് വിഭജനത്തില് മുസ്ലീംലീഗ് ഒഴികെയുള്ള ഘടകകക്ഷികളുമായി കോണ്‍ഗ്രസ് ഇന്ന് ചര്‍ച്ച നടത്തും. ഇപ്പോള് അഞ്ചു സീറ്റില് മത്സരിക്കുന്ന ആര്‍എസ്പി ആലപ്പുഴയിലും കൊല്ലത്തും ഓരോ സീറ്റുകള് കൂടി ചോദിച്ചു.\nകഴിഞ്ഞതവണ ആര്.എസ്.പി. അഞ്ചിടത്താണു മത്സരിച്ചത്. ഇക്കുറി ഏഴ് സീറ്റാണ് അവരുടെ ആവശ്യം. കഴിഞ്ഞതവണ തൃശൂര് ജില്ലയിലെ കയ്പമംഗലം നല്‍കിയതൊഴിച്ചാല്, കൊല്ലത്തിനു പുറത്ത് പൂര്‍ണമായി അവഗണിച്ചെന്നാണ് ആര്.എസ്.പിയുടെ പരാതി. ആലപ്പുഴ ജില്ലയിലും മലബാറിലും ഓരോ സീറ്റാണ് അധികമായി ആവശ്യപ്പെടുന്നത്. അതു കോണ്‍ഗ്രസ് അംഗീകരിക്കാനിടയില്ല.\nകുന്നംകുളത്ത് മാത്രം മത്സരിച്ചിരുന്ന സിഎംപിയ്ക്കും പരാതിയുണ്ട്്. നേരത്തേ മത്സരിച്ച നാട്ടികയ്ക്കും നെന്മാറയ്ക്കും വേണ്ടി രംഗത്തുണ്ട്. കേരളാകോണ്‍ഗ്രസ് ജേക്കബ് വിഭാഗവും മൂന്ന് സീറ്റ് നല്‍കണമെന്ന ആവശ്യം ഉയര്‍ത്തുന്നുണ്ട്. നേരത്തേ മുസഌംലീഗാണ് ഇത്തവണ കൂടുതല് സീറ്റിന് വേണ്ടി ആദ്യം അവകാശവാദം ഉന്നയിച്ചത്. തദ്ദേശ തെരഞ്ഞെടുപ്പിലെ തിരിച്ചടിയുടെ പേരില് മുമ്പ് മത്സരിച്ച 24 സീറ്റിന്റെ സ്ഥാനത്ത് 30 സീറ്റുകള് വേണമെന്ന ലീഗിന്റെ ആവശ്യം പക്ഷേ മൂന്ന് സീറ്റുകള് അധികം നല്‍കാമെന്ന് പറഞ്ഞാണ് കോണ്‍ഗ്രസ് തടയിട്ടത്.\nതങ്ങളുടെ മൂന്ന് സീറ്റുകളില് രണ്ടെണ്ണം ലീഗിന് നല്‍കിയ കോണ്‍ഗ്രസ് ഒരെണ്ണത്തില് സ്വതന്ത്രന് ലീഗും കോണ്‍ഗ്രസും ഒരുമിച്ച് പിന്തുണ നല്‍കാമെന്ന ധാരണയാണ് നല്‍കിയത്. കൂത്തുപറമ്പ്,ചേലക്കര,പേരാമ്പ്ര എന്നിവയാണ് മുസ്ലീംലീഗിന് അധികമായി കിട്ടിയേക്കാവുന്ന സീറ്റുകള്. ഇതില്. കൂത്തുപറമ്പ്,ചേലക്കര,പേരാമ്പ്ര എന്നിവയാണ് മുസ്ലീംലീഗിന് അധികമായി കിട്ടിയേക്കാവുന്ന സീറ്റുകള്.\nലീഗിന് കൂടുതല് സീറ്റ് നല്‍കാനുള്ള ധാരണയെ ചോദ്യം ചെയ്തു കൊണ്ട് ഉടന് തന്നെ കേരളാ കോണ്‍ഗ്രസ് ജേക്കബ് വിഭാഗവും എത്തി. ഇത്തവണ 15 സീറ്റാണ് ജോസഫ് ചോദിക്കുന്നത്. 12 സീറ്റില് കുറയ്ക്കാനാകില്ലെന്ന നിലപാട് ജോസഫ് വിഭാഗം എടുത്തിട്ടുണ്ട്.\nജോസ് കെ. മാണി മറുപക്ഷത്തേക്ക് മാറിയതോടെ കഴിഞ്ഞതവണ കേരളാ കോണ്‍ഗ്രസ് (എം) മത്സരിച്ച 15 സീറ്റും വേണമെന്നു ജോസഫ് പക്ഷം ആവശ്യപ്പെടുന്നു. മുസ്ലിം ലീഗിനു കൂടുതല് സീറ്റ് നല്‍കുകയും തങ്ങളില് നിന്നു സീറ്റ് ഏറ്റെടുക്കുകയും ചെയ്യുന്നതു നീതിനിഷേധമാണെന്ന നിലപാടിലാണു ജോസഫ് പക്ഷം ഉള്‍പ്പെടെയുള്ള ഘടകകക്ഷികള്.\nജോസ് മുന്നണി വിട്ടതോടെ ഒഴിവുവന്ന കോട്ടയത്തെ സീറ്റുകളില് മത്സരിക്കാന് കോണ്‍ഗ്രസിലെ ഒട്ടേറെ നേതാക്കള് കാത്തുനില്‍ക്കുകയാണ്. കണ്ണൂരിലെ ഇരിക്കൂറില്‍നിന്നു കളം മാറ്റിച്ചവിട്ടുന്ന കെ.സി. ജോസഫും അവരില് ഉള്‍പ്പെടുന്നു.\nഇന്ന് ഉച്ചകഴിഞ്ഞാണു ജോസഫ് പക്ഷവും കോണ്‍ഗ്രസുമായുള്ള ചര്‍ച്ച. കുട്ടനാട് ഉള്‍പ്പെടെയുള്ള സീറ്റുകളില് ചില കോണ്‍ഗ്രസ് നേതാക്കള് കണ്ണുവച്ചിട്ടുണ്ടെങ്കിലും അതു ജോസഫ് പക്ഷത്തിനുതന്നെ നല്‍കാനാണു സാധ്യത.\nകോട്ടയം ജില്ലയില് കേരളാ കോണ്‍ഗ്രസ് (എം) മത്സരിച്ച പാലാ, കാഞ്ഞിരപ്പള്ളി, ഏറ്റുമാനൂര്, ചങ്ങനാശേരി മണ്ഡലങ്ങളാണു തര്‍ക്കത്തില്. കേരളാ കോണ്‍ഗ്രസ് (ജേക്കബ്) വിട്ട് ജോണി നെല്ലൂര്‍കൂടി തങ്ങള്‍ക്കൊപ്പം വന്ന സാഹചര്യത്തില് മൂവാറ്റുപുഴ സീറ്റും ജോസഫ് ആവശ്യപ്പെടുന്നു. പകരം മലബാറിലെ മൂന്ന് സീറ്റുകളില് വിട്ടുവീഴ്ചയാകാം.\nകഴിഞ്ഞ മൂന്ന് തെരഞ്ഞെടുപ്പില് മുസ്ലിം ലീഗ് തോറ്റ തിരുവമ്പാടി ഏറ്റെടുക്കാന് ജോസഫ് പക്ഷം തയാറാണ്. എല്.ജെ.ഡിയും ജോസ് പക്ഷവും യു.ഡി.എഫ്. വിട്ടതോടെ 15 സീറ്റ് അധികമുണ്ടെന്നാണു ഘടകകക്ഷികളുടെ വാദം. ഇന്നലെ നടന്ന ചര്‍ച്ചയില് ലീഗും അക്കാര്യം ചൂണ്ടിക്കാട്ടി.


ടൈറ്റാനിയം ഫാക്ടറിയിലെ ഗ്ലാസ് ഫര്‍ണസ് പൈപ്പ് പൊട്ടി ഓയില് കടലില് വ്യാപിച്ചു ; വേളിയിലും ശംഖുമുഖത്തും വിനോദസഞ്ചാരികള്‍ക്ക് താല്‍ക്കാലിക വിലക്ക് – Jaihind TV\nടൈറ്റാനിയം ഫാക്ടറിയിലെ ഗ്ലാസ് ഫര്‍ണസ് പൈപ്പ് പൊട്ടി ഓയില് കടലില് വ്യാപിച്ചു ; വേളിയിലും ശംഖുമുഖത്തും വിനോദസഞ്ചാരികള്‍ക്ക് താല്‍ക്കാലിക വിലക്ക്\nതിരുവനന്തപുരം : ടൈറ്റാനിയം ഫാക്ടറിയിലെ ഗ്ലാസ് ഫർണസ് പൈപ്പ് പൊട്ടി ഓയിൽ ഓടയിലൂടെ കടലിലേക്ക് ഒഴുകി. വെട്ടുകാട് മുതല് വേളി വരെ കടലില് വ്യാപിച്ചതായാണ് റിപ്പോര്‍ട്ട്. പൈപ്പിലുണ്ടായ ചോർച്ച അടച്ചതായി കമ്പനി അധികൃതർ അറിയിച്ചു. എണ്ണ പടർന്ന മണൽ യുദ്ധകാലാടിസ്ഥാനത്തിൽ നീക്കാനുള്ള നടപടികൾ തുടങ്ങി. കടലിലേക്ക് എത്രമാത്രം എണ്ണ പടർന്നെന്നറിയാൻ കോസ്റ്റ്ഗാർഡ് നിരീക്ഷണം നടത്തും. വേളി, ശംഖുമുഖം കടല്‍തീരങ്ങളില് വിനോദസഞ്ചാരികള്‍ക്ക് താല്‍ക്കാലിക വിലക്ക് ഏർപ്പെടുത്തി.\nഇന്ന് പുലര്‍ച്ചെ ഒരുമണിയോടെയാണ് പൈപ്പില് വിള്ളലുണ്ടായത്. മീന് പിടിക്കുകയായിരുന്ന മത്സ്യ തൊഴിലാളികളാണ് ഫര്‍ണസ് ഓയില് കടലില് വ്യാപിക്കുന്നത് ശ്രദ്ധയില്‍പ്പെട്ടത്. ഉടന് തന്നെ ടൈറ്റാനിയം അധികൃതരെ വിവരം അറിയിച്ചു. മലിനീകരണ നിയന്ത്രണ ബോർഡ് ഉദ്യോഗസ്ഥരും സ്ഥലത്തെത്തി പരിശോധന നടത്തി. തുടർന്ന് നടത്തിയ പരിശോധനയിലാണ് പൈപ്പ് പൊട്ടിയതായി കണ്ടെത്തിയത്. ഗ്ലാസ് പൗഡർ നിർമാണത്തിന് ഉപയോഗിക്കുന്ന പൊടി തയാറാക്കുന്നതിന് ഇന്ധനമായാണ് ഓയിൽ ഉപയോഗിക്കുന്നത്.\nവെട്ടുകാട് മുതൽ വേളി വരെ രണ്ടു കിലോമീറ്ററോളം എണ്ണ പടർന്നതായി നാട്ടുകാർ പറഞ്ഞു. രണ്ടു മാസത്തോളം മീൻപിടിക്കാൻ കഴിയില്ലെന്ന് വി.എസ് ശിവകുമാർ എം.എൽ.എ പറഞ്ഞു. തൊഴിലാളികൾക്ക് നഷ്ടപരിഹാരം നൽകണമെന്നും അദ്ദേഹം ആവശ്യപ്പെട്ടു. കടലിലേക്ക് എത്രത്തോളം എണ്ണ പടര്‍ന്നെന്നറിയാന് കോസ്റ്റ്ഗാര്‍ഡ് പരിശോധന നടത്തുകയാണ്. ഓയില് ലീക്കേജുണ്ടായ സാഹചര്യത്തില് വേളി, ശംഖുമുഖം കടല്‍തീരങ്ങളില് പൊതുജനങ്ങള്‍ക്കും വിനോദസഞ്ചാരികള്‍ക്കും താല്‍ക്കാലിക വിലക്ക് ഏര്‍പ്പെടുത്തിയതായി ജില്ലാ കളക്ടര് ഡോ. നവജ്യോത് ഖോസ അറിയിച്ചു.


Fri Aug 07 2020 17:25:00 GMT+0530 (India Standard Time)\nരണ്ട് സുരക്ഷാ ഉദ്യോഗസ്ഥര് ഉള്‍പ്പടെ മൂന്ന് പേര് സംഭവസ്ഥലത്ത് തന്നെ കൊല്ലപ്പെട്ടു. സുരക്ഷാ ഉദ്യോഗസ്ഥരുടെ പ്രത്യാക്രമണത്തില് സൗദി പൗരനും കൊല്ലപ്പെട്ടു.\nAPH7 Dec 2019 10:58 AM GMT\nവാഷിംഗ്ടണ്: അമേരിക്കയിലെ ഫ്‌ലോറിഡയില് സഖ്യകക്ഷികള്‍ക്കായി തുറന്നിരിക്കുന്ന നാവികസേന കേന്ദ്രത്തില് സൗദി പൗരന്റെ വെടിയേറ്റ് രണ്ട് സുരക്ഷാ ഉദ്യോഗസ്ഥര് ഉള്‍പ്പടെ മൂന്ന് അമേരിക്കക്കാര് കൊല്ലപ്പെട്ടു. ആക്രമണത്തില് 12 പേര്‍ക്ക് പരിക്കേറ്റിട്ടുണ്ട്. അക്രമിയെ സംഭവസ്ഥലത്തു വെച്ചുതന്നെ കൊലപ്പെടുത്തിയതായി അല് ജസീറ റിപ്പോര്‍ട്ട് ചെയ്യുന്നു.\nഫ്‌ലോറിഡയിലെ പെന്‍സകോളയിലുള്ള നേവല് എയര് സ്റ്റഷനില് വിമാനം പറത്താന് പരിശീലിക്കുന്ന സൗദി പൗരനാണ് വെടി ഉതിര്‍ത്തത്. വെള്ളിയാഴ്ച്ച രാവിലെ ക്ലാസ് റൂമിലെത്തിയ സൗദി പൗരന് യാതൊരു പ്രകോപനവുമില്ലാതെ വെടിവയ്ക്കുകയായിരുന്നെന്ന് നാവിക സേന അധികൃതര് അറിയിച്ചു. രണ്ട് സുരക്ഷാ ഉദ്യോഗസ്ഥര് ഉള്‍പ്പടെ മൂന്ന് പേര് സംഭവസ്ഥലത്ത് തന്നെ കൊല്ലപ്പെട്ടു. സുരക്ഷാ ഉദ്യോഗസ്ഥരുടെ പ്രത്യാക്രമണത്തില് സൗദി പൗരനും കൊല്ലപ്പെട്ടു.\nമുഹമ്മദ് സയീദ് അല്‍ശംമ്രാനി എന്നയാളാണ് അക്രമി എന്നാണ് ഉന്നത വൃത്തങ്ങളെ ഉദ്ധരിച്ച് അസോസിയേറ്റ് പ്രസ് അടക്കമുളള വിവിധ മാധ്യമങ്ങള് റിപ്പോര്‍ട്ട് ചെയ്യുന്നത്. കഴിഞ്ഞ ആഴ്ച്ചയില് സൗദിയില് നിന്നുള്ള സേനാംഗങ്ങള് അമേരിക്കയില് പരിശീലനത്തിന് എത്തിയിരുന്നു. ഇവരില് ഉള്‍പ്പെട്ടയാളാണോ അക്രമിയെന്ന് അന്വേഷിക്കുന്നതായി യുഎസ് അധികൃതര് അറിയിച്ചു.\nരാവിലെ 6.51നാണ് വെടിവയ്പ്പ് നടക്കുന്നതായ വിവരം ലഭിച്ചത്. കൈത്തോക്ക് ഉപയോഗിച്ചാണ് അക്രമി വെടി ഉതിര്‍ത്തത്. രണ്ട് നിലകളുള്ള കെട്ടിടത്തിലെ ക്ലാസ് റൂമിലാണ് വെടിവയ്പ്പ് നടന്നെന്നും അധികൃതര് പറഞ്ഞു.\nഫ്‌ലോറിഡയുടെ അതിര്‍ത്തിക്കടുത്തുള്ള പെന്‍സകോള നാവികസേനയുടെ ഒരു പ്രധാന പരിശീലന കേന്ദ്രമാണ്. ഇവിടെ 16,000 സൈനികരും 7,400 സിവിലിയന് ഉദ്യോഗസ്ഥരും ജോലി ചെയ്യുന്നുണ്ടെന്ന് ഔദ്യോഗിക വെബ്‌സൈറ്റില് പറയുന്നു.\nസംഭവത്തില് അമേരിക്കന് പ്രസിഡന്റ് ഡൊണാള്‍ഡ് ട്രംപ് ഞെട്ടല് രേഖപ്പെടുത്തി. നാവിക കേന്ദ്രത്തിലുണ്ടായ വെടിവെപ്പുമായി ബന്ധപ്പെട്ട കാര്യങ്ങള് താന് നേരിട്ട് നിരീക്ഷിക്കുന്നുണ്ടെന്ന് ട്രംപ് വ്യക്തമാക്കി. സൗദി ഭരണാധികാരി സല്‍മാന് രാജാവ് തന്നെ ഫോണില് ബന്ധപ്പെട്ടതായും ആക്രമണത്തില് ദുഖം രേഖപ്പെടുത്തിയതായും ഡൊണാള്‍ഡ് ട്രംപ് ട്വീറ്റ് ചെയ്തു. വെടിവെപ്പ് നടത്തിയ അക്രമി പ്രതിനിധീകരിക്കുന്നത് സൗദി അറേബ്യയെ അല്ലെന്ന് സൗദി ഭരണാധികാരി പറഞ്ഞതായും ട്രംപ് വ്യക്തമാക്കി.\nPensacola base america Saudi airman


പാരിസ് മാസ്റ്റേഴ്‌സ്; റാഫേല് നദാലും ദ്യോക്കോവിച്ചും ക്വാര്‍ട്ടര് ഫൈനലില് | Paris Masters: Rafael Nadal, Novak Djokovic enters quarter finals - Malayalam MyKhel\n» പാരിസ് മാസ്റ്റേഴ്‌സ്; റാഫേല് നദാലും ദ്യോക്കോവിച്ചും ക്വാര്‍ട്ടര് ഫൈനലില്\nUpdated: Friday, November 1, 2019, 17:02 [IST]\nപാരിസ്: സ്പാനിഷ് താരം റാഫേല് നദാലും സെര്‍ബിയയുടെ നൊവാക് ദ്യോക്കോവിച്ചും പാരിസ് മാസ്റ്റേഴ്‌സ് ടെന്നീസ് ടൂര്‍ണമെന്റിന്റെ ക്വാര്‍ട്ടര് ഫൈനലില് കടന്നു. സ്റ്റാന് വാവ്‌റിങ്കയേയാമ് നദാല് മറികടന്നത്. സ്‌കോര് 6-4, 6-4. ബ്രിട്ടിഷ് താരം എഡ്മുണ്ടിനെ തോല്‍പ്പിച്ച് ദ്യോക്കോവിച്ചും ക്വാര്‍ട്ടര് ഉറപ്പിച്ചു. സ്‌കോര് 7-6, 6-1. ഇരു താരങ്ങളും ലോക ഒന്നാം റാങ്കിനുവേണ്ടി മത്സരിക്കുന്നതിനാല് കിരീടവിജയം നിര്‍ണായകമാകും.\nമൂന്നുതവണ ഗ്രാന്‍ഡ്സ്ലാം നേടിയ സ്വിസ് താരത്തിനെതിരെ മികച്ച പ്രകടനമാണ് നദാല് പുറത്തെടുത്തത്. രണ്ട് സെറ്റിലും നദാല് എതിരാളിക്കെതിരെ മേധാവിത്വംകാട്ടി. നദാലിന് ഇതുവരെ പാരിസ് മാസ്റ്റേഴ്‌സില് കിരീടം നേടാന് കഴിഞ്ഞിട്ടില്ല. ക്വാര്‍ട്ടറില് ജോ വില്‍ഫ്രഡ് സോംഗയാണ് നദാലിന്റെ എതിരാളി. ജര്‍മനിയുടെ ജാന് ലെന്നാര്‍ഡ് സ്ട്രഫിനെതിരെ 2-6, 6-4, 7-6 എന്ന സ്‌കോറിനാണ് സോംഗ ജയിച്ചുകയറിയത്.\nപ്രീക്വാര്‍ട്ടറിലെ ആദ്യ സെറ്റില് ദ്യോക്കോവിച്ച് കാര്യങ്ങള് എളുപ്പമായിരുന്നില്ല. എന്നാല്, രണ്ടാം സെറ്റില് എതിരാളിയെ നിഷ്പ്രഭമാക്കുന്ന പ്രകടനം താരം പുറത്തെടുത്തു. ക്വാര്‍ട്ടറില് ഗ്രീക്ക് താരം സ്റ്റഫാനോസ് സിറ്റ്‌സിപാസ് ആണ് എതിരാളി. അലക്‌സ് മിനൗറിനെ തോല്‍പ്പിച്ചാണ് സിറ്റ്‌സിപാസ് ക്വാര്‍ട്ടറിലെത്തിയത്. സ്‌കോര് 6-3, 6-4. ദ്യോക്കോവിച്ചിനെതിരെ നേരത്തെ നടന്ന മത്സരങ്ങളില് 2-1 നിലയില് സിറ്റ്‌സിപാസിനാണ് മേല്‍ക്കൈ. മറ്റൊരു മത്സരത്തില് ഗ്രിഗോര് ദിമിത്രോവ് ഡൊമനിക് തീമിനെ തോല്‍പ്പിച്ചു. സ്‌കോര് 6-3, 6-2.\n3 min ago അദ്ഭുതമായി ഗ്രെഗറി... രണ്ടു കൈ കൊണ്ടും ബൗളിങ്, കൂടാതെ വിക്കറ്റും!! വീഡിയോ വൈറല്\n15 min ago ഡേവിസ് കപ്പ്; ഇന്ത്യ പാക്കിസ്ഥാനില് കളിക്കേണ്ട, മത്സരം മറ്റൊരിടത്ത് നിശ്ചയിച്ചു\n57 min ago ആര്‍സിബിയുടെ പോക്ക് ശരിയല്ല,2പേര് വിചാരിച്ചാല് കപ്പടിക്കില്ല!! തുറന്നടിച്ച് അലി


ഗണേഷ്‌കുമാറിന് എതിരേ പിള്ള അനുകൂലികളുടെ ആക്ഷേപം - ഇ വാർത്ത | evartha\nഗണേഷ്‌കുമാറിന് എതിരേ പിള്ള അനുകൂലികളുടെ ആക്ഷേപം\nമന്ത്രി കെ.ബി.ഗണേഷ്‌കുമാറിനെതിരേ പരസ്യവിമര്‍ശനവും ആരോപണങ്ങളുമായി പാര്‍ട്ടിക്കുള്ളിലെ പിള്ള അനുകൂലികള് രംഗത്ത്. സംസ്ഥാന കമ്മിറ്റിയംഗം തടത്തിവിള രാധാകൃഷ്ണനും ജില്ലയിലെ നിയോജക മണ്ഡലം പ്രസിഡന്റുമാരുമാണ് മന്ത്രിയുടെ ഏകാധിപത്യ നടപടികളെ രൂക്ഷമായ ഭാഷയില് വിമര്‍ശിച്ച് ആര്.ബാലകൃഷ്ണപിള്ളയെ വെള്ളപൂശി രംഗത്തുവന്നിരിക്കുന്നത്.\nപാര്‍ട്ടി ചെയര്‍മാന് ആര്.ബാലകൃഷ്ണപിള്ള പറയുന്നത് കേരള കോണ്‍ഗ്രസ്-ബി പ്രവര്‍ത്തകരുടെ തീരുമാനങ്ങളും ചിന്തകളുമാണ്. പാര്‍ട്ടി നേതാക്കള് അഴിമതിക്കാരാണെന്ന് ആക്ഷേപം ഉന്നയിക്കുന്ന മന്ത്രി ഗണേഷ്‌കുമാര് ഇവര് എന്ത് അഴിമതിയാണ് നടത്തിയതെന്ന് പരസ്യമായി പറയാന് തയാറാകണം. അല്ലാത്തപക്ഷം മന്ത്രി പാര്‍ട്ടി പ്രവര്‍ത്തകരോട് പരസ്യമായി മാപ്പ് പറയണമെന്നും ഇവര് ആവശ്യപ്പെട്ടു. നിയോജക മണ്ഡലം പ്രസിഡന്റുമാര് പാര്‍ട്ടി യോഗങ്ങള്‍ക്ക് വിളിച്ചാല് മന്ത്രി വരാറില്ല. സംസ്ഥാന-ജില്ലാ കമ്മിറ്റി യോഗങ്ങളിലും അദ്ദേഹം കുറെ നാളുകളായി പങ്കെടുക്കാറില്ലെന്നും നേതാക്കള് ചൂണ്ടിക്കാട്ടി. ജയില്‍മോചിതനായ ചെയര്‍മാന് കൊട്ടാരക്കരയില് നല്‍കിയ സ്വീകരണയോഗത്തിലും എത്താന് ഗണേഷ്‌കുമാര് തയാറായില്ല.\nമന്ത്രിയുടെ വകുപ്പുകളായ വനം, സ്‌പോര്‍ട്‌സ്, സിനിമ എന്നിവയുമായി ബന്ധപ്പെട്ട ജനകീയ കമ്മിറ്റികളില് പാര്‍ട്ടി പ്രവര്‍ത്തകരെ ആരെയും ഉള്‍പ്പെടുത്താന് മന്ത്രി തയാറായിട്ടില്ല. മാത്രമല്ല ഔദ്യോഗിക പരിപാടിക്കിടയില് പ്രവര്‍ത്തകരെ കണ്ടാല് അവരെ അവഹേളിക്കുന്ന സമീപനമാണ് ഉണ്ടാകുന്നതെന്നും നേതാക്കള് കുറ്റപ്പെടുത്തി. പാര്‍ട്ടിയുടെ മുതിര്‍ന്ന നേതാക്കള് വിളിച്ചാല്‍പോലും മന്ത്രി ഫോണെടുക്കുകയോ തിരിച്ച് വിളിക്കുകയോ ചെയ്യാറില്ല. പാര്‍ട്ടിയോടും പ്രവര്‍ത്തകരോടും കാണിക്കുന്ന നന്ദികെട്ട ഈ സമീപനം ഒരിക്കലും അംഗീകരിക്കാന് കഴിയില്ലെന്നും അവര് വ്യക്തമാക്കി. ഇതിന്റെയൊക്ക അടിസ്ഥാനത്തിലാണ് മന്ത്രിയെ സംഘടനയുടെ ഭാരവാഹിത്വത്തില് നിന്ന് ഒഴിവാക്കാന് ചെയര്‍മാന് തീരുമാനിച്ചത്. ഇക്കാര്യത്തില് ബാലകൃഷ്ണപിള്ളയെ പെരുന്തച്ചന് എന്ന് വിളിച്ച് ആക്ഷേപിക്കുന്നതില് ദുഖമുണ്ട്.\nകേരള രാഷ്ട്രീയത്തിലെ സീനിയര് നേതാവായ പിള്ള അനുയായികളുടെ അഭിപ്രായങ്ങള് കേട്ടശേഷമമേ എന്ത് തീരുമാനവും എടുക്കാറുള്ളൂ. ഈ തീരുമാനങ്ങള് മന്ത്രി അനുസരിക്കാത്തതാണ് ഇപ്പോഴത്തെ സംഭവ വികാസങ്ങള്‍ക്ക് കാരണം. സിപിഎം അനുകൂല സംഘടനയായ കെഎസ്ടിഎയുടെ കൊല്ലം താലൂക്ക് സെക്രട്ടറിയായ വ്യക്തിയെയാണ് മന്ത്രിയുടെ അഡീഷണല് പ്രൈവറ്റ് സെക്രട്ടറിയായി നിയമിച്ചിട്ടുള്ളത്. ഒരു രാഷ്ട്രീയപാര്‍ട്ടിയുടെയും പിന്തുണയില്ലെങ്കിലും കഴിഞ്ഞ നിയമസഭാ തെരഞ്ഞെടുപ്പില് താന് 25000 വോട്ടിന് ജയിക്കുമായിരുന്നു എന്ന മന്ത്രിയുടെ അവകാശവാദം മിതമായ ഭാഷയില് പറഞ്ഞാല് ധിക്കാരമാണ്. കേരളാ കോണ്‍ഗ്രസ്-ബി എന്ന പ്രസ്ഥാനം ഇല്ലായിരുന്നെങ്കില് എംഎല്‍എയോ മന്ത്രിയോ ആകാന്‍കഴിയുമായിരുന്നോയെന്ന് ഗണേഷ്‌കുമാര് ആത്മപരിശോധന നടത്തുന്നത് നന്നായിരുക്കുമെന്നും നേതാക്കള് പറഞ്ഞു.\nTopics: ganesh Pillai


വ്യായാമത്തിന് മുമ്പ് ഈ ഭക്ഷണങ്ങള് കഴിക്കരുത് – East Coast Daily Malayalam\nJan 17, 2020, 02:57 pm IST\nഫിറ്റ്നസിനായുള്ള കഠിന ശ്രമത്തിലാണോ നിങ്ങള്. ഫലം ലഭിക്കണമെങ്കില് വ്യായാമത്തിനു മുന്‍പ് ഇത്തരം ഭക്ഷണങ്ങള് ഒഴിവാക്കേണ്ടതാണ്. നിങ്ങള് ഒഴിവാക്കേണ്ട ഭക്ഷണങ്ങള് ഏതൊക്കെയാണെന്ന് തിരിച്ചറിയൂ..\nഗ്യാസ് നിറച്ച് പാനീയങ്ങള്\nഇത്തരം പാനീയങ്ങള് തല്‍ക്കാലത്തേക്കുള്ള എനര്‍ജി ലഭിക്കും. എന്നാല്, നിങ്ങളുടെ പരിശ്രമത്തെ ഇല്ലാതാക്കും. ഇത്തരം ഡ്രിങ്ക്സ് കുടിച്ച് വ്യായാമം ചെയ്താല്, വ്യായാമത്തിനിടെ വയറില് കൊളുത്തിപ്പിടുത്തവും മനംപിരട്ടലും ഉണ്ടാകുവാനുള്ള സാധ്യതയുണ്ട്. കൂടാതെ, പഞ്ചസാര അടങ്ങിയ ഗ്യാസ് നിറച്ച പാനീയങ്ങള് വ്യായാമത്തിന് മുന്‍പ് കുടിച്ചാല്, അത് വ്യായാമത്തിനിടെ ശരീരത്തിലെ പഞ്ചസാരയുടെ അളവിനെ അസ്ഥിരപ്പെടുത്തും.\nകിടക്കുന്നതിന് മുന്‍പായി ഒരു ഗ്ലാസ്സ് പാല് കുടിക്കുന്നത് വളരെ നല്ലതാണെങ്കിലും, വ്യായാമത്തിന് മുന്‍പ് പാല് കുടിക്കുന്നത് ഒട്ടും നല്ല കാര്യമല്ല. വയറില് വായുകോപം ഉണ്ടാക്കുവാനും ഓക്കാനം വരാനുമുള്ള സാധ്യത ഉള്ളതിനാല് പാല് കുടിച്ച് വ്യായാമം ചെയ്യുന്നത് ഒട്ടും നല്ലതല്ല.\nപയര് പ്രോട്ടീനുകളാല് സമ്ബുഷ്ടമാണെങ്കിലും, അവയില് ഉയര്‍ന്ന അളവില് ഫൈബര് അടങ്ങിയിട്ടുള്ളതിനാല് കഴിച്ചുകഴിഞ്ഞ് ദഹിക്കുവാന് സമയമെടുക്കും. അതിനാല്, വ്യായാമത്തിന് മുന്‍പ് പയര് കഴിക്കുന്നത് വ്യായാമം ചെയ്യുമ്‌ബോള് വയറില് ഗ്യാസ് കയറുന്നതിനു അസ്വസ്ഥതയ്ക്കും കാരണമാകുന്നു.\nസംസ്ഥാന സര്‍ക്കാറിനെതിരേയും മുഖ്യമന്ത്രിയ്‌ക്കെതിരെയും എതിരെ കേന്ദ്രമന്ത്രി വി.മുരളീധരന് : സര്‍ക്കാരിന് റൂള്‍സ് ഓഫ് ബിസിനസ് അറിയില്ലെങ്കില് പഠിപ്പിച്ചിരിക്കും\nവിറ്റ വാഷിങ് മെഷീനില്4വര്‍ഷം മുന്‍പ് കാണാതായ മാല; കിട്ടിയത് സര്‍വീസ് സെന്ററുകാരന്- പിന്നീട്


മുംബൈ മോഡലിന്റെ ‘ബോംബ് ‘തമാശ വിമാനത്താവളത്തില് പരിഭ്രാന്തി പരത്തി • Suprabhaatham\nമുംബൈ മോഡലിന്റെ ‘ബോംബ് ‘തമാശ വിമാനത്താവളത്തില് പരിഭ്രാന്തി പരത്തി\nതാരത്തെ പൊലിസ് അറസ്റ്റ് ചെയ്തു\nMarch 5, 2017 | 10:39 am IST\nമുംബൈ: സുഹൃത്തിന്റെ ബാഗില് ബോംബുണ്ടെന്ന് തമാശക്കു പറഞ്ഞ മുംബൈ മോഡലിങ് താരം കാഞ്ചന് താക്കൂറി(27)നെ പൊലിസ് അറസ്റ്റ് ചെയ്തു.\nമുംബൈ ഛത്രപതി ശിവജി ഇന്റര് നാഷനല് എയര്‍പോര്‍ട്ടിലായിരുന്നു സംഭവം.\nഡല്‍ഹിയിലേക്ക് പോവുകയായിരുന്നു മോഡലും സുഹൃത്തും.\nവിമാനത്താവളത്തില് സുരക്ഷാ പരിശോധനക്കിടയിലാണ് തന്റെ സുഹൃത്തിന്റെ ബാഗില് ബോംബുണ്ടെന്ന് കാഞ്ചന് താക്കൂര് തമാശയായി പറഞ്ഞത്. ഇത് കേട്ടതോടെ സുരക്ഷാ ഉദ്യോഗസ്ഥര് വിവരം സി.ഐ.എസ്.എഫിന് കൈമാറി. സുഹൃത്തിന്റെ ബാഗ് പരിശോധിച്ചെങ്കിലും ഒന്നും കണ്ടെത്താനായില്ല. എന്നാല് മോഡലിന്റെ വെളിപ്പെടുത്തലിനെത്തുടര്‍ന്ന് വിമാനത്താവളത്തില് അതിജാഗ്രതാ നിര്‍ദേശം നല്‍കി.\nപരിഭ്രാന്തി പരന്നതോടെ സുരക്ഷാ പരിശോധനയും തുടങ്ങി. ഇതിനിടയില് തമാശ പറഞ്ഞതാണെന്ന് ഇവര് വെളിപ്പെടുത്തിയെങ്കിലും സി.ഐ.എസ്.എഫ് ഇവരെ പൊലിസിന് കൈമാറി. അറസ്റ്റ് ചെയ്ത താക്കൂറിനെ പിന്നീട് ജാമ്യത്തില് വിട്ടു.


ഒരു സെക്യൂരിറ്റി ചിന്ത: പെര്‍മനെന്റ് ഡിലീറ്റ് ചെയ്ത ഫയല് എങ്ങനെ റിക്കവറബിള് അല്ലാതാക്കി മാറ്റാം? | ഫ്രീലോകം\nനവംബര് 6, 2012\nഒരു സെക്യൂരിറ്റി ചിന്ത: പെര്‍മനെന്റ് ഡിലീറ്റ് ചെയ്ത ഫയല് എങ്ങനെ റിക്കവറബിള് അല്ലാതാക്കി മാറ്റാം?\nഡിജിറ്റല് ഫോട്ടോ/വീഡിയോ ക്യാമറകളുടെ വരവോടെ ആവശ്യത്തിനും അനാവശ്യത്തിനും ഫോട്ടോ/വീഡിയോ എടുത്തു കൂട്ടുന്ന ഒരു സ്വഭാവം നമുക്ക് വന്നു കൂടി. മൊബൈല് ക്യാമറ വിപ്ലവം വന്നതോടെ ഈ സ്വഭാവം സര്‍വ്വ അതിരുകളും ലംഘിക്കാന് തുടങ്ങി. ഡിജിറ്റല് / മൊബൈല് ക്യാമറകള് കൊണ്ട് നഗ്ന ചിത്രങ്ങള് എടുത്തു എമ്മെമ്മെസ്സിലൂടെയും ഈമെയിലിലൂടെയും അയച്ചു കൊടുത്തുള്ള സൈബര് കുറ്റകൃത്യങ്ങള് പെരുകുവാന് തുടങ്ങി. മിക്കവാറും ഇതിന്റെ ഇരകള് പലരും നിരപരാധികളാണ് എന്നതാണ് സത്യം. ഇത്തരം മെറ്റീരിയലുകളുടെ സോഴ്സ് തേടി പോകുമ്പോഴാണ് ചില ദുഃഖ സത്യങ്ങള് മനസ്സിലാവുന്നത്.\nഒരു സംഭവ കഥ ഇതാ.\nനല്ല രീതിയില് പ്രണയിച്ചു കൊണ്ടിരുന്ന ചെറുക്കനും പെണ്ണും. (നമുക്കവരെ ടിന്റു മോന് എന്നും ടുട്ടു മോള് എന്നും തല്‍ക്കാലം വിളിക്കാം) ഇവരുടെ വിവാഹം വരെ നിശ്ചയിച്ചതാണ്. വിവാഹത്തിന് മുമ്പ് ഒന്നോ രണ്ടോ ദിവസം ഒരുമിച്ചു താമസിച്ച സമയത്ത് (ഇപ്പോഴൊക്കെ അത് പതിവാണല്ലോ!) ചുമ്മാ രസത്തിനു ടുട്ടുമോളുടെ ഒരു ടോപ്‌ലെസ്സ് ചിത്രം ടിന്റു മോന് എടുത്തു. അവള് എതിര്‍ത്തതുമില്ല. ലാപ്‌ടോപ്പിന്റെ ഹാര്‍ഡ് ഡിസ്കില് ചുമ്മാ സേവ് ചെയ്ത ശേഷം അന്നേരം തന്നെ അത് ഷിഫ്റ്റ് അടിച്ചു പെര്‍മനെന്റ് ഡിലീറ്റ് ചെയ്തത് ടുട്ടുമോള് തന്നെയാണ്. ഒന്ന് രണ്ടു മാസത്തിനു ശേഷം ലാപ്‌ടോപ്പിന്റെ ഡിസ്പ്ലേ തകരാറിലായപ്പോള് നന്നാക്കാന് സര്‍വീസ് സെന്റെറില് കൊടുത്തതും അവള് തന്നെ. പറഞ്ഞതിലും നേരത്തെ ഡിസ്പ്ലേ ഒക്കെ ശരിയായി ലാപ്‌ടോപ് കയ്യില് കിട്ടുകയും ചെയ്തു. പിന്നെ എങ്ങനെയാണ് ഒന്ന് രണ്ടാഴ്ച്ചകള്‍ക്ക് ശേഷം അന്നെടുത്ത ആ ചിത്രങ്ങള് കോളേജില് പ്രചരിക്കാന് തുടങ്ങിയതെന്ന് ആദ്യമൊന്നും ടുട്ടുമോള്‍ക്കു തീരെ മനസ്സിലായില്ല. പിന്നെയാണ് കാര്യങ്ങളുടെ കിടപ്പ് മനസ്സിലായതും സൈബര് സെല്ലില് കേസ് രജിസ്റ്റര് ചെയ്തതും സര്‍വീസ് സെന്ററിലെ ചെറുപ്പക്കാരനായ എഞ്ചിനീയര് അറസ്റ്റില് ആയതും ഒക്കെ. ആര് അറസ്റ്റില് ആയാലും പോകാനുള്ള മാനം ഏതായാലും പോയി.\nഇനി ഇത് എങ്ങനെ സംഭവിച്ചു എന്ന് നമുക്ക് പരിശോധിക്കാം.\nഒരു ഫയല് നിങ്ങളുടെ കമ്പ്യൂട്ടറില് നിന്ന് ഡിലീറ്റ് ചെയ്യുമ്പോള് ആ ഫയലിനെപ്പറ്റിയുള്ള നേരിട്ടുള്ള ഇന്‍ഫര്‍മേഷന് ( അഥവാ ഫയല് ഐക്കണ് മുതലായ വിവരങ്ങള് ) മാത്രമേ വാസ്തവത്തില് അപ്രത്യക്ഷമാകുന്നുള്ളൂ; ഫയല് പൂര്‍ണ്ണമായും മാഞ്ഞു പോകുവാന് പിന്നെയും കുറെ നടപടി ക്രമങ്ങള് ഉണ്ട്. നിങ്ങളുടെ ഹാര്‍ഡ് ഡിസ്കില് ഇഷ്ടം പോലെ സ്പേസ് ബാക്കിയുണ്ടെങ്കില് ചിലപ്പോള് ആ ഫയല് മാഞ്ഞു പോകാന് ഒരു പക്ഷെ മാസങ്ങള് തന്നെ എടുത്തേക്കാം – വല്ലപ്പോഴും മാത്രം കമ്പ്യൂട്ടര് ഉപയോഗിക്കുന്നവരാണെങ്കിലോ ഫയല് മാഞ്ഞു പോകാന് ചിലപ്പോള് വര്‍ഷങ്ങള് തന്നെ എടുത്തേക്കാം!\nകഥയുടെ ബാക്കി കൂടി പറയാം. ഏതായാലും ടിന്റു മോനും ടുട്ടുമോളും ആത്മഹത്യ ചെയ്യാനൊന്നും പോയില്ല. വെറുമൊരു ടോപ്‌ലെസ്സ് ചിത്രത്തിന്റെ കേസ് അല്ലെ. ബോളിവുഡ്ഡിലും ഹോളിവുഡ്ഡിലും ഒക്കെ എത്രയെത്ര നടിമാര് നെഞ്ചുവിരിച്ചു തുണിയുരിയുന്നു!? അതുകൊണ്ട് ഇരുവരുടെയും മാതാപിതാക്കള് അവരെ ഉടന് തന്നെ കെട്ടിച്ചു കൊടുത്തു. ഇപ്പോള് അവര് സുഖമായി നമ്മുടെ നാട്ടിന്‍പുറത്തു തന്നെ ജീവിക്കുന്നു.\nഇനി ഈ പ്രശ്നം എങ്ങനെ ഒഴിവാക്കാമായിരുന്നു എന്ന് നോക്കാം.\nഒരല്‍പം ശ്രദ്ധിച്ചിരുന്നെങ്കില് സിമ്പിള് ആയി ഒഴിവാക്കാമായിരുന്ന ഒരു പ്രശ്നമാണ് ഇവര് ഇവിടെ വലിയൊരു ബ്രഹ്മാണ്ഢന് പ്രശ്നമായി മാറ്റിയത്. ഒരു ചിത്രം നിങ്ങള് സ്വന്തം ഡിജിറ്റല് ക്യാമറയില് എടുത്തു എന്നിരിക്കട്ടെ. അത് മറ്റാര്‍ക്കും റിക്കവര് ചെയ്യാന് കഴിയാത്ത രീതിയില് നിങ്ങള്‍ക്ക് ഡിലീറ്റ് ചെയ്യാനാകും. ഈ പരിപാടിയ്ക്ക് വലിയ സാങ്കേതിക പരിജ്ഞാനം ഒന്നും വേണ്ട. അതിനായി ചെയ്യേണ്ട സംഗതി ഇത്രയേ ഉള്ളൂ.\nനിങ്ങള് എടുത്ത ചിത്രം ( ഫയല് ) ഏതെങ്കിലും ഒരു ഇമേജ് എഡിറ്റിംഗ് സോഫ്റ്റ്‌വെയറില് ഓപ്പണ് ചെയ്യുക.\nഇറേസര് ഉപയോഗിച്ച് അത് മുഴുവന് മായ്ച്ചു കളയുക. (വേണമെങ്കില് വല്ല കാക്കയുടെയോ പൂച്ചയുടെയോ പട്ടിയുടെയോ ചിത്രം അതിനു പകരം വയ്ക്കുകയുമാവാം.)\nഅതിനു ശേഷം സേവ് ചെയ്യുക.\n(ഒരു അധിക സെക്യൂരിറ്റി എന്ന നിലയില് വേണമെങ്കില് ഫയല് റീനെയിം ചെയ്യാം. റീനെയിം ചെയ്യുമ്പോള് ഫയല് എക്സ്റ്റെന്‍ഷന് കൂടി മാറ്റി കളയണം. ഉദാ:- mypic.jpg എന്നത് eagle.flv എന്നോ മറ്റോ ആക്കുക)\nഅതിനു ശേഷം പെര്‍മനെന്റ് ഡിലീറ്റ് ചെയ്യുക.\nആ ഫയല് ആരെങ്കിലും റിക്കവര് ചെയ്‌താല് പോലും ചുമ്മാ ഒരു ബ്ലാങ്ക് ഇമേജ് അല്ലെങ്കില് വല്ല കാക്കയുടെയോ പൂച്ചയുടെയോ പട്ടിയുടെയോ ചിത്രം മാത്രമാകും ലഭിക്കുക.\nഇനി നിങ്ങള്‍ക്ക് ഡിലീറ്റ് ചെയ്യേണ്ട ഫയല് ഒരു ഡോക്യുമെന്റ് ആണെങ്കിലോ. ഓപ്പണ് ഓഫീസ് റൈറ്റര് പോലുള്ള ഒരു ഡോക്യുമെന്റ് എഡിറ്റര് ഉപയോഗിച്ച് എല്ലാ ഡാറ്റയും ഡിലീറ്റ് ചെയ്തതിനു ശേഷം ഫയല് റീനെയിം ചെയ്യുക, ഫയല് ഡിലീറ്റ് ചെയ്യുക. ദാറ്റ്സ് ഓള് .\nഇനി ഡിലീറ്റ് ചെയ്യേണ്ട ഫയല് വീഡിയോ ഫയല് ആണെങ്കിലോ? നേരത്തെ പറഞ്ഞത് പോലെ വീഡിയോ എഡിറ്റര് ഉപയോഗിച്ച് ഫയലിനുള്ളിലെ ഡാറ്റ മുഴുവനും ഡിലീറ്റ് ചെയ്യുക, ഫയല് റീനെയിം ചെയ്യുക. ഫയല് ഡിലീറ്റ് ചെയ്യുക. പക്ഷെ എത്ര പേരുടെ കയ്യില് വീഡിയോ എഡിറ്റര് കാണും? എഡിറ്റ് ചെയ്യേണ്ട വീഡിയോ ഫയല് വലിയ സൈസ് ഉള്ളതാണെങ്കില് നല്ല മെമ്മറി ഉള്ള സിസ്റ്റം തന്നെ വേണ്ടി വരും. ഇതൊക്കെ എല്ലാവരുടെയും കയ്യില് ഉണ്ടാകണമെന്നില്ല. അപ്പോള് എന്താണ് പരിഹാരം? അതിനുമുണ്ട് പരിഹാരം. ഗ്നു/ലിനക്സില് ഉള്ള ചെറിയൊരു കമാന്‍ഡ് ഉപയോഗിച്ച് ഫയലിനുള്ളിലെ ഡാറ്റ മായ്ച്ചു കളയാം.\nshred -v -n 25 -u -z /tmp/test.mp4\nകമാന്‍ഡിന്റെ വിശദീകരണം: /tmp/test.mp4എന്ന ഫയലിനെ 25 തവണ ഓവര്‍റൈറ്റ് ചെയ്ത് ട്രങ്കേറ്റ് ചെയ്ത ശേഷം പൂജ്യങ്ങള് കൊണ്ട് വീണ്ടും അവസാനമായി ഓവര്‍റൈറ്റ് ചെയ്ത് ഡിലീറ്റ് ചെയ്യുക.\n-v വെര്‍ബോസ് അഥവാ ക്രിയകള് സ്ക്രീനില് കാണിക്കുവാന് വേണ്ടിയുള്ള കമാന്‍ഡ്\n-n എത്ര തവണ ഓവര്‍റൈറ്റ് ചെയ്യണമെന്നു\n-u ഓവര്‍റൈറ്റ് ചെയ്ത ശേഷം റിമൂവ് ചെയ്യും മുമ്പ് ട്രങ്കേറ്റ് ചെയ്യാന് വേണ്ടിയുള്ള കമാന്‍ഡ്\n-z അവസാനമായി പൂജ്യങ്ങള് കൊണ്ട് വീണ്ടും ഓവര്‍റൈറ്റ് ചെയ്യാന് വേണ്ടിയുള്ള കമാന്‍ഡ്\nനിങ്ങളുടെ കമ്പ്യൂട്ടറില് ഗ്നു/ലിനക്സ് ഇല്ലെങ്കില് അതിനും പരിഹാരമുണ്ട്. ഇന്റര്‍നെറ്റില് നിന്ന് ഏതെങ്കിലും ഗ്നു/ലിനക്സ് ഡിസ്ട്രിബ്യൂഷന് ഡൌണ്‍ലോഡ് ചെയ്തു ഒരു പെന്‍ഡ്രൈവില് ബൂട്ടബിള് ആയി സേവ് ചെയ്തെടുക്കുക. ഇത് എങ്ങനെ ചെയ്യും എന്നറിയാന് ഇവിടെ നോക്കുക\nനര്‍മ്മം,സിസ്റ്റം സെക്യൂരിറ്റി\tസിസ്റ്റം സെക്യൂരിറ്റി,Secure delete,shred\t0 Comments\n← എഫ്എഫ്എംപിഇജി (FFmpeg): ഈ കുഞ്ഞു പ്രോഗ്രാം ഉപയോഗിച്ച് വീഡിയോ/ഓഡിയോ ഫയലുകളില് അത്ഭുതങ്ങള് കാണിക്കാം\nക്രിപ്റ്റോപാര്‍ട്ടി / Cryptoparty →


ആള്‍ട്രോസും ബസെഡും പൂനെയില് നിന്ന്, H2X മൈക്രോ എസ്‌യുവിയെ ഗുജറാത്തില് നിന്ന് ടാറ്റ നിര്‍മ്മിക്കും - Malayalam DriveSpark\nആള്‍ട്രോസും ബസെഡും പൂനെയില് നിന്ന്, H2X എസ്‌യുവിയെ ഗുജറാത്തില് നിന്ന് നിർമ്മിക്കാൻ ടാറ്റ\nPublished: Saturday, March 16, 2019, 10:52 [IST]\nപുതിയ ആള്‍ട്രോസ് ഹാച്ച്ബാക്കിനെയും ബസെഡ് എസ്‌യുവിയെയും പൂനെയിലെ പ്രിംപ്രി ശാലയില് നിന്ന് ടാറ്റ നിര്‍മ്മിക്കും. ടാറ്റ മോട്ടോര്‍സ് സിഇഒ ഗെന്‍ഡര് ബുഷെക്ക് ഇക്കാര്യം സ്ഥിരീകരിച്ചു. ഗുജറാത്തിലെ സാനന്ദ് ശാലയില് നിന്ന് H2X കോണ്‍സെപ്റ്റിന്റെ പ്രൊഡക്ഷന് പതിപ്പും പുറത്തിറങ്ങും. സ്വപ്‌ന കാര് പദ്ധതി, നാനോയ്ക്ക് വേണ്ടിയാണ് അഹമ്മദാബാദിനടുത്ത് സാനന്ദില് ശാല സ്ഥാപിച്ചതെങ്കിലും കാര്യങ്ങള് ടാറ്റ ആഗ്രഹിച്ചതുപോലെ നടന്നില്ല.\nകാറെന്ന സാധാരണക്കാരന്റെ സ്വപ്‌നം യാഥാര്‍ത്ഥ്യമാക്കാന് കടന്നുവന്ന നാനോയ്ക്ക് പാതിവഴിയില് കാലിടറി. വാങ്ങാന് ആളുകള് നന്നെ കുറവായതിനെ തുടര്‍ന്ന് നാനോ ഉത്പാദനം കമ്പനി നിര്‍ത്തി വെച്ചിരിക്കുകയാണ്. BNVSAP (ഭാരത് ന്യൂ വെഹിക്കിള് സേഫ്റ്റി അസെസ്‌മെന്റ് പ്രോഗ്രാം) ചട്ടങ്ങള് പ്രാബല്യത്തില് വരുന്നതോടെ നാനോയെ ടാറ്റ പിന്‍വലിക്കും. നിലവില് ടിയാഗൊ, ടിഗോര് മോഡലുകള് സാനന്ദ് ശാലയുടെ ശേഷി പൂര്‍ണമായി വിനിയോഗിക്കുന്നുണ്ട്.\n2019 ജനീവ മോട്ടോര് ഷോയിലാണ് നാലു പുത്തന് കാറുകളെ ടാറ്റ മോട്ടോര്‍സ് അനാവരണം ചെയ്തത്. ആള്‍ട്രോസ് ഹാച്ച്ബാക്ക്, ആള്‍ട്രോസ് ഇവി, ബസെഡ് എസ്‌യുവി, H2X മൈക്രോ എസ്‌യുവി മോഡലുകള് വൈകാതെ ഇന്ത്യന് തീരത്തെത്തും. ആകര്‍ഷകമായ രൂപം. ഉയര്‍ന്ന പ്രകടനക്ഷമത. അണുവിട വിട്ടുവീഴ്ച്ചയില്ലാത്ത സുരക്ഷ. പുതുതലമുറ ടാറ്റ കാറുകളുടെ പാരമ്പര്യം പുത്തന് അവതാരങ്ങളും കാത്തുസൂക്ഷിക്കുമെന്നാണ് വിപണിയുടെ പ്രതീക്ഷ.\nപുതിയ മോഡലുകളില് H2X കോണ്‍സെപ്റ്റ് എസ്‌യുവിയായിരിക്കും ഏറ്റവും വില കുറഞ്ഞ മോഡല്. പുതിയ മൈക്രോ എസ്‌യുവിയുടെ ആദ്യ മാതൃക മാത്രമാണ് H2X. 2020 ഓട്ടോ എക്‌സ്‌പോയില് ഹോണ്‍ബില്ലെന്ന പേരില് പ്രൊഡക്ഷന് പതിപ്പിനെ പ്രതീക്ഷിക്കാം. മാരുതി സുസുക്കി ഇഗ്നിസ്, മഹീന്ദ്ര KUV100 മോഡലുകള്‍ക്ക് ടാറ്റ കാത്തുവെച്ചിട്ടുള്ള മറുപടിയാണ് H2X കോണ്‍സെപ്റ്റ്.\nകമ്പനിയുടെ ALFA (അജൈല് ലൈറ്റ് ഫ്ളെക്സിബിള് അഡ്വാന്‍സ്ഡ്) ആര്‍ക്കിടെക്ച്ചര് H2X ഉപയോഗിക്കും. നിരയില് നെക്‌സോണിന് താഴെയാകും പുതിയ മൈക്രോ എസ്‌യുവിയെ ടാറ്റ പ്രതിഷ്ടിക്കുക. മസ്‌കുലീന് പ്രഭാവമുണ്ടെങ്കിലും ചെറു അര്‍ബന് കാറായി പ്രൊഡക്ഷന് പതിപ്പ് വിപണിയിലെത്തും. എഞ്ചിന് വിവരങ്ങള് പുറത്തുവന്നിട്ടില്ലെങ്കിലും നിലവിലെ 1.2 ലിറ്റര് പെട്രോള് എഞ്ചിന് യൂണിറ്റിനാണ് എസ്‌യുവിയില് സാധ്യത കൂടുതല്.\nഎന്നാല് H2X കോണ്‍സെപ്റ്റിന് മുമ്പെ ആള്‍ട്രോസ്, ബസെഡ് മോഡലുകളെ ഇന്ത്യയില് വില്‍പ്പനയ്ക്ക് കൊണ്ടുവരാനുള്ള തിടുക്കം ടാറ്റയ്ക്കുണ്ട്. H2X ഒഴികെ മറ്റു മൂന്നു മോഡലുകളും പ്രൊഡക്ഷന് അവതാരത്തിലാണ് ജനീവയില് അനാവരണം ചെയ്യപ്പെട്ടത്. രൂപഭാവത്തില് വലിയ മാറ്റങ്ങളൊന്നും ഇനി ആള്‍ട്രോസ്, ആള്‍ട്രോസ് ഇവി, ബസെഡ് മോഡലുകള്‍ക്ക് സംഭവിക്കില്ല.\nALFA ആര്‍ക്കിടെക്ച്ചര് ആള്‍ട്രോസിനും ആള്‍ട്രോസ് ഇവിക്കും ആധാരമാവുമ്പോള്, OMEGA ആര്‍ക്കിടെക്ച്ചര് ബസെഡിന് അടിത്തറ പാകും. 2018 ഓട്ടോ എക്‌സ്‌പോയില് ടാറ്റ കാഴ്ച്ചവെച്ച 45X കോണ്‍സെപ്റ്റില് നിന്നും ആള്‍ട്രോസ് കാര്യമായി വ്യതിചലിച്ചിട്ടില്ല. ഹാരിയറിനെ പോലെ കമ്പനിയുടെ ഇംപാക്ട് 2.0 ഡിസൈന് ഭാഷ്യം പുതിയ ആള്‍ട്രോസും പാലിക്കുന്നു. ഇക്കാരണത്താല് ഹാരിയറും ആള്‍ട്രോസും തമ്മില് ചെറിയ ഡിസൈന് സാമ്യതകള് കാണാം.\nനെക്സോണിലെ 1.2 ലിറ്റര് ടര്‍ബ്ബോ പെട്രോള് എഞ്ചിനാകും ടാറ്റ ആള്‍ട്രോസില് തുടിക്കുക. മാനുവല്, ഓട്ടോമാറ്റിക് ഗിയര്‍ബോക്സ് ഓപ്ഷനുകള് കാറില് പ്രതീക്ഷിക്കാം. ആള്‍ട്രോസ് ഇവിയെ കുറിച്ച് നാമമാത്രമായ വിവരങ്ങള് മാത്രമെ ടാറ്റ പങ്കുവെച്ചിട്ടുള്ളൂ. ഒറ്റ ചാര്‍ജ്ജില് 300 കിലോമീറ്റര് ദൂരമോടാന് ആള്‍ട്രോസ് ഇവിക്ക് കഴിയുമെന്നാണ് സൂചന. ഫാസ്റ്റ് ചാര്‍ജ്ജര് യൂണിറ്റ് മുഖേന ഒരു മണിക്കൂര് കൊണ്ട് 80 ശതമാനത്തോളം ചാര്‍ജ്ജ് കൈവരിക്കാന് ബാറ്ററി സംവിധാനം പ്രാപ്തമാണ്.\nഏഴു സീറ്റര് ബസെഡിന്റെ കാര്യമെടുത്താല് ഹാരിയറിനെക്കാള് നീളവും ഉയരവും മോഡല് കുറിക്കും. അതേസമയം വീല്‍ബേസില് മാറ്റമുണ്ടാവില്ല. ഹാരിയറിലെ 2.0 ലിറ്റര് ക്രൈയോട്ടെക്ക് ഡീസല് എഞ്ചിന് ബസെഡില് തുടരുമെങ്കിലും കരുത്തുത്പാദനം വ്യത്യാസപ്പെടും. 170 bhp വരെ കരുത്തു കുറിക്കാന് പാകത്തിലായിരിക്കും 2.0 ലിറ്റര് ക്രൈയോട്ടെക്ക് എഞ്ചിനെ കമ്പനി റീട്യൂണ് ചെയ്യുക. ആറു സ്പീഡ് മാനുവല്, ആറു സ്പീഡ് ടോര്‍ഖ് കണ്‍വേര്‍ട്ടര് ഓട്ടോമാറ്റിക് ഗിയര്‍ബോക്‌സ് ഓപ്ഷനുകള് ബസെഡില് അണിനിരക്കും.\nTata Altroz, Buzzard, H2X Models' Production Details. Read in Malayalam.\nStory first published: Saturday, March 16, 2019, 10:52 [IST]


covid confirmed 1420 people in kerala സംസ്ഥാനത്ത് റിപ്പോര്‍ട്ട് ചെയ്യുന്ന ഏറ്റവും ഉയര്‍ന്ന കണക്ക്; ഇന്ന് 1420 പേര്‍ക്ക് കൊവിഡ്\n1420 പേര്‍ക്ക് കൂടി സംസ്ഥാനത്ത് കൊവിഡ്.#CovidUpdate #Kerala #Covid\nകോഴിക്കോട് – 173\nകാസര്‍ഗോഡ് – 73\nതൃശൂര് – 64\nകണ്ണൂര് – 57\nസംസ്ഥാനത്ത് 1420 പേര്‍ക്ക് കൂടി സംസ്ഥാനത്ത് കൊവിഡ് സ്ഥിരീകരിച്ചു. ഏറ്റവും ഉയര്‍ന്ന പ്രതിദിന കണക്കാണ് ഇത്. #Covid #Kerala\nഇന്ന് രോഗം സ്ഥിരീകരിച്ചവരില് 60 പേര് വിദേശ രാജ്യങ്ങളില് നിന്നും 108 പേര് മറ്റ് സംസ്ഥാനങ്ങളില് നിന്നും വന്നതാണ്….\nസംസ്ഥാനത്ത് ഇന്ന് 1715 പേര്‍ക്ക് രോഗമുക്തി… #Covid19 #Coronavirus #health #breakthechain\nStory Highlights – covid confirmed 1420 people in kerala


ഇഞ്ചി വെള്ളം ഇങ്ങനെ തയ്യാറാക്കിയാൽ വയർ കുറയ്ക്കാം... ഈ കാര്യങ്ങൾ അറിഞ്ഞിരിക്കുക...\nഇഞ്ചി വെള്ളം ഇങ്ങനെ തയ്യാറാക്കിയാൽ വയർ കുറയ്ക്കാം… ഈ കാര്യങ്ങൾ അറിഞ്ഞിരിക്കുക…\nഅമിതമായ തടി വയർ എന്നിവ കുറയ്ക്കാൻ സഹായകരമായ ചില കാര്യങ്ങളാണ് ഇവിടെ പറയുന്നത്. വയർ കുറയ്ക്കാൻ സഹായിക്കുന്ന പ്രത്യേക ഇഞ്ചി വെള്ളം എങ്ങനെ തയ്യാറാക്കാം എന്നാണ് ഇവിടെ പറയുന്നത്. തടി കുറയ്ക്കാൻ നല്ല പരിശ്രമം തന്നെ ആവശ്യമാണ്. അതല്ലാതെ എളുപ്പത്തിൽ തടിയും വയറും കുറയുമെന്ന ചിന്ത വേണ്ട. ഇത്തരത്തിൽ തടിയും വണ്ണവും എങ്ങനെ കുറച്ച് എടുക്കാം എന്നീ കാര്യങ്ങളാണ് താഴെ പറയുന്നത്.\nവളരെ എളുപ്പത്തിൽ തടി കുറയ്ക്കാം എന്നാണ് ഇവിടെ പറയുന്നത്. തടി കുറയ്ക്കാൻ സഹായിക്കുന്ന പല വീട്ടുവൈദ്യങ്ങൾ നമ്മുടെ ചുറ്റുവട്ടത്ത് തന്നെയുണ്ട്. ഇതിൽ ഒന്നാണ് ഇഞ്ചി കൊണ്ട് ഉപയോഗിക്കുന്ന വഴികൾ പല വീട്ടുവൈദ്യങ്ങൾ നമ്മുടെ ചുറ്റുവട്ടത്ത് തന്നെയുണ്ട്. ഇതിലൊന്നാണ് ഇഞ്ചി കൊണ്ട് ഉള്ള വഴികൾ. ഇഞ്ചി വെറും മസാല മാത്രമല്ല. ശരീരത്തിന് പ്രതിരോധശേഷി നൽകുന്ന ഒന്നുകൂടിയാണ്.\nശരീരത്തിലെ ചൂട് വർദ്ധിപ്പിച്ച് അപചയപ്രക്രിയ ശക്തിപ്പെടുത്താൻ ഇത് സഹായിക്കുന്നു. ദഹനം മെച്ചപ്പെടുത്തുന്നത് വഴി ഇത് തടി കുറയ്ക്കാൻ സഹായിക്കും. ഇഞ്ചി പ്രത്യേക രീതിയിൽ തയാറാക്കി കുടിക്കുന്നത് തടിയും വയറും കുറയ്ക്കാൻ സഹായിക്കുന്ന നല്ലൊരു വഴിയാണ്. ഇഞ്ചി ചെറുനാരങ്ങ വെള്ളം എന്നിവയാണ് ഈ പ്രത്യേക ഇഞ്ചി വെള്ളം ഉണ്ടാക്കാൻ ആവശ്യമുള്ളത്. ചെറുനാരങ്ങയും ശരീരത്തിലെ ടോക്സിനുകൾ നീക്കി തടിയും കൊഴുപ്പും കുറയ്ക്കാൻ സഹായിക്കുന്ന ഒന്നാണ്.\nസ്വപ്ന ഭവനം നിർമ്മിക്കാൻ ഇനി നിങ്ങൾക്കും അവസരം… സിമ്പിൾ വീട്…\nപ്രവാസികളുടെ മക്കൾക്ക് 25000 രൂപ സ്കോളർഷിപ്പ്


ഐസിഎസ്‌ഇ, ഐഎസ്‌സി ഫലം പ്രഖ്യാപിച്ചു; കേരളത്തില് പത്താംക്ളാസ് വിജയം നൂറ് ശതമാനം\nന്യൂഡല്‍ഹി: പത്താംക്ളാസ് പരീക്ഷയായ ഐസിഎസ്‌ഇ, പ്ളസ് ടു പരീക്ഷയായ ഐഎസ്‌സി ഫലം പ്രഖ്യാപിച്ചു. കൗണ്‍സില് ഫോര് ഇന്ത്യന് സ്‌കൂള് സര്‍ട്ടിഫിക്കറ്റ് എക്സാമിനേഷന്‍സ് (സിഐഎസ്‌സിഇ)യുടെ വെബ്സൈറ്റായ cisce.orgയിലോ results.cisce.orgയിലോ ഫലം ലഭിക്കും.\nകൊവിഡ് രണ്ടാം തരംഗം മൂലം ഐസിഎസ്‌ഇ, ഐഎസ്‌സി പരീക്ഷകള് നേരത്തെ റദ്ദാക്കിയിരുന്നു. തുടര്‍ന്ന് ബോര്‍ഡ് നിശ്ചയിച്ച പ്രത്യേക മൂല്യനിര്‍ണയ രീതിയനുസരിച്ചാണ് ഫലം പ്രഖ്യാപിച്ചിരിക്കുന്നത്. ഫലം പുനര്‍മൂല്യനിര്‍ണയം ചെയ്യാന് സാധിക്കില്ലെന്ന് ബോര്‍ഡ് സെക്രട്ടറി അറിയിച്ചു. എന്നാല് കണക്കുകൂട്ടലില് പിശകുണ്ടായാല് അത് അറിയിക്കാന് സംവിധാനമുണ്ട്.\nവെബ്സൈറ്റ് വഴിയല്ലാതെ എസ്‌എം‌എസ് സംവിധാനം വഴിയും ഫലമറിയാം. ഐസി‌എസ്‌ഇ, ഐഎസ്‌സി എന്നെഴുതി സ്പേസ് ഇട്ട് യുണീക്ക് ഐഡി 0924882883 എന്ന നമ്ബരിലേക്ക് സന്ദേശമയച്ചാല് മാര്‍ക്കുകള് സന്ദേശമായി ലഭിക്കും.\nഐസി‌എസ്‌ഇക്ക് 99.98 ശതമാനവും ഐഎസ്‌സിക്ക് 99.76 ശതമാനവുമാണ് വിജയം. കേരളത്തില് പത്താംക്ളാസില് വിജയം 100 ശതമാനമാണ്. പന്ത്രണ്ടാം ക്ളാസിന് 99.96 ശതമാനവും


Mohanlal's slience in Dileep's reentry - Malayalam Filmibeat\nദിലീപിന്റെ തിരിച്ചുവരവിന് മൗനപിന്തുണ നല്‍കി മോഹന്‍ലാല്? അമ്മയിലേക്ക് താരം തിരിച്ചെത്തുമോ?\n| Updated: Wednesday, June 27, 2018, 17:29 [IST]\nകൊച്ചിയിലേക്കുള്ള യാത്രയ്ക്കിടെ നടി ആക്രമിക്കപ്പെട്ട സംഭവത്തില് സിനിമാപ്രേമികളും താരങ്ങളും ഒരുപോലെ ഞെട്ടിയിരുന്നു. സംശയമുനകളും ആരോപണങ്ങളും ദിലീപിന് നേരെ ഉയര്‍ന്നുവന്നപ്പോള് പോലും പ്രതിപ്പട്ടികയില് താരത്തിന്റെ പേര് വരുമെന്ന് ആരാധകരും കുടുംബാംഗങ്ങളും കരുതിയിരുന്നില്ല. താരത്തിന്റെ അറസ്റ്റ് രേഖപ്പെടുത്തിയതിന് പിന്നാലെയാണ് പ്രത്യേക യോഗം ചേര്‍ന്ന് താരത്തെ പുറത്താക്കാന് തീരുമാനിച്ചത്.\nമോഹന്‍ലാല്, മമ്മൂട്ടി, പൃഥ്വിരാജ്, രമ്യ നമ്പീശന് തുടങ്ങിയവരുള്‍പ്പടെയുള്ള യോഗത്തിലാണ് ഇക്കാര്യത്തെക്കുറിച്ച് തീരുമാനമായത്. വൈസ് പ്രസിഡന്റായിരുന്ന മമ്മൂട്ടി ഈ തീരുമാനത്തെക്കുറിച്ച് പുറംലോകത്തെ അറിയിക്കുമ്പോള് മോഹന്‍ലാലും തൊട്ടടുത്തുണ്ടായിരുന്നു. ഇക്കാര്യത്തെക്കുറിച്ച് ചോദിച്ചപ്പോള് വ്യക്തമായ മറുപടിയും അദ്ദേഹം നല്‍കിയിരുന്നില്ല. അതേ മൗനമാണ് മോഹന്‍ലാല് ഇപ്പോഴും തുടരുന്നതെന്ന തരത്തില് അദ്ദേഹത്തിനെതിരെ രൂക്ഷവിമര്‍ശനം ഉയര്‍ന്നുവന്നിട്ടുണ്ട ഇപ്പോള്.\nഇന്നസെന്റ് പടിയിറങ്ങിയതിന് പിന്നാലെ ആ സ്ഥാനത്തേക്ക് മോഹന്‍ലാലാണ് എത്തിയത്. സിനിമാതിരക്കുകള്‍ക്കിടയിലും ഈ സ്ഥാനം അദ്ദേഹത്തിന്റെ കൈയ്യില് ഭദ്രമായിരിക്കുമെന്നാണ് സഹപ്രവര്‍ത്തകര് കരുതുന്നത്. യുവതാരങ്ങള്‍ക്കും മുതിര്‍ന്ന താരങ്ങള്‍ക്കും ഒരുപോലെ താല്‍പര്യമുള്ള താരമായിരിക്കണം ഈ സ്ഥാനം അലങ്കരിക്കേണ്ടതെന്ന തരത്തിലുള്ള ചര്‍ച്ചകള് നേരത്തെ തന്നെ സജീവമായിരുന്നു. സംഘടനയുടെ നേതൃസ്ഥാനത്തേക്ക് മോഹന്‍ലാല് കടന്നുവരണമെന്നാവശ്യപ്പെട്ട് നിരവധി പേര് രംഗത്തെത്തിയിരുന്നു. അപ്പോഴും താരം മൗനം പാലിക്കുകയായിരുന്നു.\nദിലീപ് വിഷയത്തില് പ്രതികരിച്ചില്ല\n്അമ്മയുടെ വാര്‍ഷിക യോഗത്തെക്കുറിച്ച് അറിഞ്ഞത് മുതല് എല്ലാവര്‍ക്കും അറിയേണ്ടിയിരുന്ന കാര്യം ദിലീപിന്റെ തിരിച്ചുവരവിനെക്കുറിച്ചായിരുന്നു. മോഹന്‍ലാല് നേരത്തെയുള്ളത് പോലെ തന്നെ ഇത്തവണയും മൗനം പാലിക്കുകയായിരുന്നു. അംഗങ്ങള് താരത്തിന്റെ തിരിച്ചുവരവിനായി മുറവിളി കൂട്ടിയപ്പോഴും അദ്ദേഹം മൗനം പാലിക്കുകയായിരുന്നു.\nമഞ്ജു വാര്യര്‍ക്ക് നല്‍കുന്ന പിന്തുണ\nവ്യക്തി ജീവിതത്തിലെ പ്രതിസന്ധികള് തരണം ചെയ്ത് നീണ്ട ഇടവേളയ്ക്ക് ശേഷം മഞ്ജു വാര്യര് സിനിമയിലേക്ക് തിരിച്ചെത്തിയപ്പോള് മോഹന്‍ലാല് ശക്തമായ പിന്തുണ നല്‍കിയിരുന്നു. ബിഗ് ബജറ്റ് സിനിമകളുള്‍പ്പടെ നിരവധി ചിത്രങ്ങളിലാണ് ഇരുവരും ഒരുമിച്ച് അഭിനയിച്ചത്. ഇതുമായി ബന്ധപ്പെട്ട് ദിലീപും മോഹന്‍ലാലും തമ്മില് അഭിപ്രായഭിന്നതകളുണ്ടായിരുന്നുവെന്ന തരത്തിലുള്ള റിപ്പോര്‍ട്ടുകള് നേരത്തെ പ്രചരിച്ചിരുന്നു. എല്ലാവിധ പിണക്കങ്ങളും ഇപ്പോള് അവസാനിപ്പിച്ചുവെന്ന സംശയത്തിലാണ് സിനിമാപ്രേമികള്.\nഎന്ത് തന്നെ സംഭവിച്ചാലും അമ്മയിലേക്ക് തിരികെയില്ലെന്ന തരത്തിലുള്ള നിലപാടായിരുന്നു നേരത്തെ ദിലീപിനുണ്ടായിരുന്നത്. ഒരു സംഘടനയുടെ തലപ്പത്തും താന് ഇനി ഇരിക്കില്ലെന്നും താരം വ്യക്തമാക്കിയിരുന്നു. അമ്മയുടെ നേതൃത്വത്തില് നടത്തിയ അമ്മമഴവില്ലില് ദിലീപിന്റെ അസാന്നിധ്യവും ചര്‍ച്ചാവിഷയമായിരുന്നു. അമ്മയിലേക്കുള്ള തിരിച്ചുവരവില് അന്തിമ തീരുമാനം എടുക്കേണ്ടത് താരം തന്നെയാണ്.\nRead more about: mohanlal dileep amma മോഹന്‍ലാല് ദിലീപ് അമ്മ\nMohanlal's slience in Dileep's reentry


Automotive Archives - Kerala Vision Online\nചേര്‍ത്തല: കാതടപ്പിക്കുന്ന ശബ്ദത്തോടെ ഇരുചക്രവാഹനങ്ങളില് പായുന്നവരെ പൊക്കാന് പിടിമുറുക്കി മോട്ടോര് വാഹനവകുപ്പ്. ഇത്തരം ഇരുചക്രവാഹനങ്ങള് വ്യാപകമായതോടെ ചേര്‍ത്തലയില് നടത്തിയ പരിശോധനയില് നൂറിലധികം അനധികൃത സൈലന്‍സറുകള് പിടിച്ചെടുത്തു. വാഹനം വാങ്ങുമ്പോള് ലഭിക്കുന്ന...\nഹയബൂസ മോഹം മനസില് കൊണ്ടുനടക്കുന്നവര്‍ക്കൊരു ലാസ്റ്റ് ചാന്‍സ്!\nഒന്നര പതിറ്റാണ്ടിലേറെ ഇരുചക്രവാഹനലോകത്തെ രാജാവായി വാണിരുന്ന സുസുക്കി ഹയബൂസ ഡിസംബര് 31 ഓടെ നിര്‍മ്മാണം പൂര്‍ണമായും നിര്‍ത്താനൊരുങ്ങുകയാണ്. എന്നാല് ഹയബൂസ മോഹം മനസില് കൊണ്ട് നടക്കുന്ന ഇന്ത്യക്കാര്‍ക്കും അമേരിക്കക്കാര്‍ക്കും മാത്രം...\n360 ഡിഗ്രിയില് തലകുത്തനെ മറിഞ്ഞ് ബിഎംഡബ്ല്യു; കണ്ടു നിന്നവര് തലയില് കൈവച്ചു!\nനിയന്ത്രണംവിട്ട കാര് പറന്നുചെന്ന് തുരങ്കത്തിന്റെ ഭിത്തിയിലിടിച്ച് മറിഞ്ഞു. സ്ലോവാക്യയുടെ തലസ്ഥാന നഗരിയായ ബ്രറ്റിസ്ലാവയിലാണ് ലോകത്തെ തന്നെ അമ്പരപ്പിച്ച അപകടം നടന്നത്. അപകടത്തിന്റെ തീവ്രത ആയിരുന്നില്ല ഇതിന്റെ വിഡിയോ ദൃശ്യങ്ങളെ സോഷ്യല്...\nഒരു കാലത്ത് ഹീറോയുടെ ഐശ്വര്യമായിരുന്ന കരിഷ്മ നഷ്ടപ്രതാപം വീണ്ടെടുക്കാന് തിരിച്ചെത്തുന്നു. ഒരു ദശകത്തിനിപ്പുറം ഹോണ്ട VFRന്റെ ചുവടുപിടിച്ച് വിപണിയിലെത്തിയ കരിഷ്മ ഞൊടിയിടയിലാണ് യുവാക്കളുടെ ഇഷ്ടവാഹനമായി മാറിയത്. എന്നാല് ഇടക്കാലത്ത് നവീകരിച്ച്...\nവൈദ്യുത കാറോ ഇന്ധന കാറോ മികച്ചത്!ലംബോര്‍ഗിനിയും ടെസ്ലയും മത്സരിച്ചാല് ജയം ആര്‍ക്ക്..?\nവൈദ്യുത കാറുകളുടെ വരവ് വാഹനവിപണിയലുണ്ടാക്കിയ ചലനം പറഞ്ഞറിയിക്കാനാവാത്തതാണ്. എന്നാല് ലംബോര്‍ഗിനിയും പോര്‍ഷെയും ലെക്‌സസുമൊക്കെ അരങ്ങുവാഴുന്ന സൂപ്പര്‍കാര് ലോകത്ത് ഇലക്ട്രിക് കാറുകള്‍ക്ക് സ്ഥാനമുണ്ടോ..? ഈ ചോദ്യത്തിനുളള ഉത്തരം കണ്ടെണമെങ്കില് ഇനിയും കാത്തിരിക്കേണ്ടി...\nരാജ്യത്തെ പൊതുഗതാഗത രംഗത്ത് നിര്‍ണായക സ്ഥാനമാണ് ഓട്ടോറീക്ഷകള്‍ക്ക്. എത്രയെത്ര സൂപ്പര്‍കാറുകള് കടല് കടന്ന് ഇന്ത്യയിലെത്തിയാലും ഓട്ടോറീക്ഷകള് ഇന്ത്യന് നിരത്തുകളില് ചീറിപ്പാഞ്ഞങ്ങനെ ഓടും. എന്നാല് ഓട്ടോറീക്ഷകളുടെ സുരക്ഷ അത്രകണ്ട് ഫലപ്രദമല്ലെന്നാണ് വിലയിരുത്തല്....


സ്വകാര്യവിവരങ്ങൾ സംരക്ഷിക്കും; പോളിസി മാറ്റം ഉടൻ ഇല്ലെന്ന് വിശദീകരണവുമായി വാട്‌സ്‌ആപ്പ് - KasaragodTimes\nസ്വകാര്യവിവരങ്ങൾ സംരക്ഷിക്കും; പോളിസി മാറ്റം ഉടൻ ഇല്ലെന്ന് വിശദീകരണവുമായി വാട്‌സ്‌ആപ്പ്\nJan 16, 2021 11:53 151 0\nലോകമെങ്ങും പ്രതിഷേധം വ്യാപകമാവുകയും ഉപയോക്താക്കളെ നഷ്ടമായി തുടങ്ങുകയും ചെയ്തതോടെ പുതിയ സ്വകാര്യതാ നയം നടപ്പാക്കുന്നത് വാട്സ്‌ആപ്പ് നീട്ടിവെച്ചു. മെയ് 15 വരെ പുതിയ നയം നടപ്പാക്കില്ലെന്നാണ് കമ്ബനി അറിയിച്ചിരിക്കുന്നത്. ഒട്ടേറെ തെറ്റിദ്ധാരണകള് ഉണ്ടായിട്ടുണ്ടെന്നും ഇതു മാറ്റുന്നതിനുള്ള നടപടികളെടുക്കുമെന്നും പ്രസ്താവനയില് പറയുന്നു.\nവ്യക്തികളുടെ സ്വകാര്യ സന്ദേശങ്ങള് കാണാനോ, കോളുകള് കേള്‍ക്കാനോ വാട്സ്‌ആപ്പ് കമ്ബനിക്കോ, ഫെയ്സ്ബുക്കിനോ കഴിയില്ല. ചാറ്റുകള് എന്‍ഡ് ടു എന്‍ഡ് എന്‍ക്രിപ്റ്റഡ് ആയി തുടരുമെന്നും കമ്ബനി വ്യക്തമാക്കുന്നു.\nപുതിയ സ്വകാര്യതാ നയം അംഗീകരിക്കാത്തവര്‍ക്ക് ഫെബ്രുവരി എട്ടിന് ശേഷം വാട്സ്‌ആപ്പ് ഉപയോഗിക്കാനാകില്ലെന്ന തീരുമാനമാണ് വന് പ്രതിഷേധത്തിനിടയാക്കിയത്. വാട്സ്‌ആപ്പ് ഡിലീറ്റ് ചെയ്യാനും ആളുകള് വ്യാപകമായി മറ്റ് ആപ്പുകളിലേക്ക് മാറാനും തുടങ്ങിയിരുന്നു. വാട്സ്‌ആപ്പിന്റെ സ്വകാര്യതാ നയത്തിലെ മാറ്റത്തെ കുറിച്ച് പരിശോധിക്കാന് ഇന്ത്യന് പാര്‍ലമെന്ററി സമിതിയും തീരുമാനിച്ചിരുന്നു.\nകേന്ദ്രസര്‍ക്കാര് ഉദ്യോഗസ്ഥര് ചമഞ്ഞ് തട്ടിപ്പ്;3മലയാളികളുള്‍പ്പടെ7അംഗ സംഘം...\nപുതിയ റേഷൻ കാർഡ് അനുവദിക്കൽ; മഞ്ചേശ്വരം താലൂക്ക് സപ്ലൈ ഓഫിസിൽ അപേക്ഷിച്ചാൽ ദിവസങ്ങൾക്കുള്ളിൽ...\nപ്രവാസികളുടെ ആദ്യ സംഘം മാലദ്വീപിൽ നിന്ന്; 14 ദിവസം കൊച്ചിയിൽ...\nMay 4, 2020 1 506\nകൊവിഡില് പകച്ച് രാജ്യം; ഒരു ദിവസം അരലക്ഷത്തിലധികം രോഗികള്,...\nJul 30, 20200315\nമാറിമറിഞ്ഞ് ലീഡ് നിലകൾ ; ഇഞ്ചോടിഞ്ച് പോരാട്ടത്തിൽ ബീഹാർ\nകോവിഡ് വൈറസിന്റെ പുതിയ വകഭേദം; യുകെയില് നിന്ന് ഇന്ത്യയിലേക്കും...\nDec 21, 20200242\nഭാര്യയുടെ വയറ് കീറി ഭ്രൂണത്തിന്റെ ലിംഗപരിശോധന നടത്തി ഭര്‍ത്താവ്...\nSep 22, 20200971\nഐപിഎസ് ഉദ്യോഗസ്ഥയെ പീഡിപ്പിച്ചുവെന്ന പരാതി; ഡിജിപി രാജേഷ്...\nMar 1, 2021063


ഇസാഫ് സ്‌മോള് ഫിനാന്‍സ് ബാങ്കിന് 92.44 കോടി രൂപയുടെ അറ്റാദായം\n|6 Nov 2019 5:26 AM GMT\nകൊച്ചി: രാജ്യത്ത് മികച്ച വളര്‍ച്ചയുള്ള സോഷ്യല് ബാങ്കായ ഇസാഫ് സ്‌മോള് ഫിനാന്‍സ് ബാങ്കിന്റെ അറ്റാദായത്തില് വന് വര്‍ധന. സെപ്തംബര് 30ന് അവസാനിച്ച അര്‍ദ്ധവാര്‍ഷികത്തില് അറ്റാദായം 284 ശതമാനം വര്‍ധിച്ച് 92.44 കോടി രൂപയിലെത്തി. മുന് വര്‍ഷം ഇതേ കാലയളവില് 24.07 കോടി രൂപയായിരുന്നു ഇത്. അര്‍ദ്ധവാര്‍ഷികത്തില് 68.37 കോടി രൂപയാണ് അറ്റാദായത്തിലെ വര്‍ധന.\nപ്രതികൂലമായ വിപണി സാഹചര്യങ്ങളിലും മികച്ച വളര്‍ച്ച കൈവരിക്കാനായത് ബാങ്കിന്റെ കരുത്തുറ്റ പ്രകടനമാണ് വ്യക്തമാക്കുന്നതെന്ന് ഇസാഫ് സ്‌മോള് ഫിനാന്‍സ് ബാങ്ക് മാനേജിങ് ഡയറക്ടറും സിഇഒയുമായ കെ പോള് തോമസ് പറഞ്ഞു. ആസ്തി ഗുണമേന്മ മെച്ചപ്പെടുത്താനായത് മികച്ച വളര്‍ച്ചയിലേക്ക് നയിച്ചു. രാജ്യത്തിന്റെ വിവിധയിടങ്ങളില് സാധാരണക്കാര്‍ക്ക് ബാങ്കിങ് സേവനം ലഭ്യമല്ലാത്ത ഇടങ്ങളില് ബാങ്കിന് മികച്ച മുന്നേറ്റം ഉണ്ടാക്കാന് കഴിഞ്ഞതായും അദ്ദേഹം പറഞ്ഞു.\nബാങ്കിന്റെ നിക്ഷേപം 98.72 ശതമാനം വര്‍ധിച്ച് 6063.37 കോടി രൂപയായി. മുന് സാമ്പത്തിക വര്‍ഷത്തില് ഇത് 3051.20 കോടി രൂപയായിരുന്നു. ബാങ്കിന്റെ നിക്ഷേപങ്ങളുടെ മൊത്തം വിപണി മൂല്യം 24.13 ശതമാനം വര്‍ധിച്ച് 5486.06 കോടി രൂപയായി. മൊത്തം നിഷ്‌ക്രിയ ആസ്തി 1.76 ശതമാനവും അറ്റ നിഷ്‌ക്രിയ ആസ്തി 0.62 ശതമാനവുമാണ്.\nESAF esaf banking


Goa Vacation Over, Lovebirds Nayanthara And Vignesh Shivan Landed In Chennai വിഘ്നേഷിന്റെ കൈ പിടിച്ച് നയൻതാര വീട്ടിലേയ്ക്ക്, അവധിക്കാലത്തിന് ശേഷമുളള താരങ്ങളുടെ ചിത്രങ്ങൾ.... - Malayalam Filmibeat\n35 min ago സിനിമയോട് ഒട്ടും താല്‍പര്യം തോന്നിയിട്ടില്ല; പാര്‍വതിയുടെ പാചകത്തെ കുറിച്ചും മാളവിക ജയറാം\nവിഘ്നേഷിന്റെ കൈ പിടിച്ച് നയൻതാര വീട്ടിലേയ്ക്ക്, അവധിക്കാലത്തിന് ശേഷമുളള താരങ്ങളുടെ ചിത്രങ്ങൾ....\n| Updated: Tuesday, September 22, 2020, 12:32 [IST]\nപ്രേക്ഷകരുടെ പ്രിയപ്പെട്ട താരജോഡികളാണ് ലേഡി സൂപ്പർ സ്റ്റാർ നയൻതാരയും സംവിധായകൻ വിഘ്നേഷ് ശിവനും ഇരുവരും കോളിവുഡിലാണ് സജീവമെങ്കിലും ഈ താരജോഡിക്ക് മലയാളത്തിലും കൈനിറയെ ആരാധകരുണ്ട്. വിഘ്നേഷ്, നയൻതാരം പ്രണയം തെന്നിന്ത്യൻ സിനിമ ലോകത്തെ പരസ്യമായ രഹസ്യമാണ്. താരങ്ങൾ തങ്ങളുടെ പ്രണയത്തെ കുറിച്ച് ഇത് വരെ തുറന്ന് സമ്മതിച്ചിട്ടില്ലെങ്കിലും രണ്ട് പേരും തങ്ങൾ മാത്രമായ ലോകത്ത് സന്തോഷമായി ജീവിക്കുകയാണ്.\nതെന്നിന്ത്യൻ ഗോസിപ്പ് കോളങ്ങളിലെ ഹോട്ട് ടോപ്പിക്കാണ് വിക്കിയും നയൻസും . ഇവരുടെ പ്രണയത്തെ കുറിച്ച് നിരവധി കഥകൾ പ്രചരിച്ചിരുന്നു. എന്നാൽ ഇതിനൊന്നും അന്നും താരങ്ങൾ പ്രതികരിച്ചിരുന്നില്ല. ഇന്ന് ഇവരുടെ വിവാഹ വാർത്തയാണ് ഗോസിപ്പ് കോളങ്ങളിൽ ചൂടേറിയ ചർച്ച. പാപ്പരാസികളുടെ ഇടയിൽ വിവാഹ ചർച്ച കനക്കുമ്പോഴും മൗനം പാലിച്ച് തങ്ങളുടേതായ ലോകത്ത് സന്തോഷത്തോടെ ജീവിക്കുകയാണ് ഇരുവരും.\nതെന്നിന്ത്യൻ സിനിമ ലോകത്തെ തിരക്കുള്ള താരങ്ങളാണ് നയൻസും സംവിധായകൻ വിഘ്നേഷ് ശിവനും. ജോലി തിരക്കുകൾക്കിടയിലും തങ്ങളുടേതായ സമയം ഇവർ കണ്ടെത്താറുണ്ട്. എല്ലാ ആഘോഷങ്ങളും യാത്രകളും ഇരുവരും ഒരുമിച്ചാണ്. ഈ ചിത്രങ്ങൾ സോഷ്യൽ മീഡിയയിലൂടെ ആരാധകർക്കായി പങ്കുവെയ്ക്കാറുമുണ്ട്. മികച്ച പ്രേക്ഷകാഭിപ്രായമാണ് ലേഡി സൂപ്പർ സ്റ്റാറിന്റേയും വിഘ്നേഷിന്റേയും ചിത്രങ്ങൾ ലഭിക്കാറുള്ളത്.\nകുടുംബത്തിനോടൊപ്പമുള്ള നയൻസിന്റേയും വിക്കിയുടേയും അവധി ആഘോഷം സോഷ്യൽ മീഡിയയിൽ ചർച്ച വിഷയമായിരുന്നു ഇരുവരും തങ്ങളുടെ അമ്മമാർക്കൊപ്പമാണ്ഗോവയിൽ അവധി ആഘോഷത്തിനായ എത്തിയത്. ഇതിന്റെ ചിത്രങ്ങൾ സമൂഹമാധ്യമങ്ങളിൽ വൈറലായിരുന്നു. അവധി ആഘോഷത്തിന് ശേഷം നയൻസും വിക്കിയും തിരികെ ചെന്നൈയി എത്തിയിട്ടുണ്ട്. പ്രൈറ്റ് ചാർട്ടേഡ് ജെറ്റിലായിരുന്നു താരങ്ങൾ ചെന്നൈയിൽ എത്തിയത്. ഫ്ലൈറ്റിൽ വന്നിറങ്ങുന്ന ചിത്രങ്ങൾ ഇപ്പോൾ സോഷ്യൽ മീഡിയയിൽ വൈറലാണ്.\nലേഡി സൂപ്പർസ്റ്റാറും കാമുകൻ വിഘ്നേഷ് ശിവനും വിമാനത്തിൽ നിന്ന് ഇറങ്ങുന്ന ചിത്രങ്ങളാണ് സോഷ്യൽ മീഡിയയിൽ വൈറലായിരിക്കുന്നത്. രണ്ട് പേരും ബ്ലാക്ക് ആൻഡ് വൈറ്റ് നിറത്തിലുളശ വസ്ത്രങ്ങളാണ് ധരിച്ചിരിക്കുന്നത്. വിഘ്നേഷിന്റെ പിന്നാലെ ഫ്ലൈറ്റിൽ നിന്ന് ഇറങ്ങുന്നതിന്റേയും പിന്നീട് കൈകൾ കേർത്ത് പിടിച്ച് പുറത്തേയ്ക്ക് വരുന്നതിന്റെ ചിത്രങ്ങളാണ് സമൂഹമാധ്യമങ്ങളിൽ പ്രത്യക്ഷപ്പെട്ടിരിക്കുന്നത്.. പ്രിയപ്പെട്ട താരങ്ങളുടെ ചിത്രം ഏറ്റെടുത്തിരിക്കുകയാണ് ആരാധകർ.\nGoa Vacation Over, Lovebirds Nayanthara And Vignesh Shivan Landed In Chennai


യേശു നടന്ന വഴികളുണ്ടോ കേരളത്തില്? - Sathyadeepam\n|^| Home -> Pangthi -> പലവിചാരം -> യേശു നടന്ന വഴികളുണ്ടോ കേരളത്തില്?\nയേശു നടന്ന വഴികളുണ്ടോ കേരളത്തില്?\nമുമ്പെപ്പോഴൊക്കെയോ ഞാന് കേ ട്ടിട്ടുള്ള ചില കൗതുകകരമായ നിരീക്ഷണങ്ങളുണ്ട്. വിശ്വസിക്കാന് കൊതി തോ ന്നുന്ന ചിലത്. കൊടുങ്ങല്ലൂരില് നിന്നും ഇരിങ്ങാലക്കുടയ്ക്കോ എറണാകുളത്തേ യ്ക്കോ ഒക്കെ യാത്ര ചെയ്യുമ്പോള് ചില പ്പോള് കാറ്റുവന്നു മേലു തട്ടും. എന്നിട്ടു പതുക്കെ കുസൃതിയോടെ ചിരിച്ചൊഴി ഞ്ഞു പറയും, ക്ഷമിക്കണേ, മുമ്പും ഞാന് ചിലരുടെ മേല് തട്ടിയിട്ടുണ്ട്. അവരൊ ക്കെ എന്നോടു പൊറുത്തിട്ടുണ്ട്. അതിലൊരാള് യേശുവായിരുന്നെന്ന്.\nമേലാകെ തരിപ്പു കയറുന്ന ഒരു മാപ്പപേക്ഷ. സുഖകരമായ ഒരനുഭവം. പലരോടും പങ്കുവച്ചിട്ടുണ്ട് ഈ ആശയം. കൂടുതല് പേരും പുച്ഛിച്ചു തള്ളി. എന്തി നാണ് ഈ വട്ടുകള്‍ക്കു കൂട്ടുനില്ക്കു ന്നത്? ചിലരൊക്കെ വളരെ സീരിയ സായി പറഞ്ഞു, തോമാ ശ്ലീഹാ കേരളത്തില് പോയിട്ടേയില്ല! പിന്നല്ലേ യേശു?\nഎന്തോ നേരത്തെ പറഞ്ഞ ആ കൊതികൊണ്ടുതന്നെയാവണം ഇതിങ്ങനെ തന്നെയല്ലാതെ എനിക്കു വിശ്വസിക്കാനാവുന്നില്ല.\nജനിച്ചയുടന് ഒരു നക്ഷത്രത്തിനു പി ന്നാലെ കേരളത്തില് നിന്നൊരു രാജാവ് അവനെ കാണാന് പോവുക. കാഴ്ചയര് പ്പിച്ചു പ്രാര്‍ത്ഥിച്ചു നാട്ടിലേക്കു മടങ്ങുക. 12 വയസ്സായപ്പോള് പരിചിതമായിരുന്ന വഴികളിലൂടെ കേരളത്തിന്‍റെ തീരം തേടി യേശു സഞ്ചരിക്കുക. 30 വയസ്സുവരെ ഈ നാട്ടില് ചെലവഴിച്ച് ഇവിടത്തെ ദര്‍ശ നങ്ങളും വിചിന്തനങ്ങളും ഉള്‍ക്കൊ ള്ളുക. പിന്നെ പരസ്യജീവിതവും നൂതന ആശയപ്രഘോഷണങ്ങളും…. ഇനിയെ ല്ലാം സുവിശേഷത്തിലുണ്ട്.\nഎന്തിനാണിതെല്ലാം നാം തിടുക്കപ്പെട്ടു നിഷേധിക്കുന്നത്? നക്ഷത്രങ്ങളുടെ നിലയും അതുവഴി വികസിച്ച ജ്യോതിശാസ്ത്രവുമായിരുന്നില്ലേ യേശുവിന്‍റെ കാലത്തു കേരളത്തെ നയിച്ചത്. നക്ഷത്രഗതിയനുസരിച്ചു പോയ കിഴക്കുനിന്നുള്ള രാജാവ് നമ്മുടേതായിരുന്നില്ലെന്ന് എന്തിനു ശഠിക്കണം? സോളമന് മുതല്‍ക്കുള്ള രാജാക്കന്മാര് നിരവധി ആവശ്യങ്ങള്‍ക്കായി കേരളത്തെ ആശ്രയിച്ചിരുന്നതായി ബൈബിളും മുസിരിസ് ഗവേഷണങ്ങളും നമ്മോടു പറയുന്നു. പ്രബലമായിരുന്ന വാണിജ്യബന്ധങ്ങ ളും ഈ നാടും നമ്മളും തമ്മിലുണ്ടായിരുന്നു. പശ്ചിമഘട്ടം കടക്കാന് വലിയ പരിശ്രമമൊന്നും നടത്താതിരുന്ന നമ്മള് ക്കു കടല് കടക്കാന് വലിയ തിടുക്കമായിരുന്നെന്നും ചരിത്രം.\nഈ നാടിന്‍റെ കുരുമുളകും സമ്പ ത്തും മാത്രമല്ലായിരുന്നല്ലോ നാം വിദേശീയരുമായി വിനിമയം ചെയ്തിരുന്നത്. ബുദ്ധമതഗ്രന്ഥങ്ങളും പ്രമാണങ്ങളും തേടിയാണു വിദേശസഞ്ചാരികള് പലരും ഇവിടെയെത്തിയത്. ലോകത്തെ കീഴ് മേല് മറിച്ച ക്രൈസ്തവസിദ്ധാന്തങ്ങളുടെ ഉപജ്ഞാതാവ് ഇത്തരം ആശയങ്ങളില് ആകൃഷ്ടനാവില്ലെന്നു ചിന്തിക്കുക വയ്യ. പ്രത്യേകിച്ചും പുതിയ നിയമത്തിലുള്‍ച്ചേര്‍ന്നിരിക്കുന്ന ബൗദ്ധദര്‍ശ നങ്ങള് കാണുമ്പോള്.\nഏ.ഡി. നാലാം നൂറ്റാണ്ടില് മത്തായി യുടെ സുവിശേഷം കേരളത്തില്‍നിന്നു കണ്ടെടുത്തതായും നിരീക്ഷണങ്ങളുണ്ട്. ക്രിസ്തുവുമായുള്ള അടുപ്പമാവില്ലേ, ഈ പുസ്തകം ഇവിടെയെത്താന് ഒരു പ്രചോദനമായിട്ടുണ്ടാവുക? തോമസ് എന്ന ക്രിസ്തുശിഷ്യന് കര്‍മമേഖലയാ യി കേരളം തിരഞ്ഞെടുത്തതിനും ഈ നാവികബന്ധങ്ങള് ഹേതുവാണെന്നിരി ക്കേ ക്രിസ്തുവിന്‍റെ വരവിന്‍റെ സാദ്ധ്യ ത ഏറെയാണെന്നു ചിന്തിക്കാന് ഒരു കൊതി!\nവര്‍ത്തമാനപുസ്തകത്തില് ഇങ്ങനെയൊരു പരാമര്‍ശമുണ്ട്. ‘നീയും നിന്‍റെ കാരണവന്മാരും ക്രിസ്തു എന്നും ക്രി സ്ത്യാനി എന്നും കേള്‍ക്കുന്നതിനും നൂറ്റാണ്ടുകള് മുമ്പ്, ബൈബിള് വായിക്കുമ്പോള് പത്മാസനത്തിലിരിക്കണോ മുട്ടുകുത്തി നില്ക്കണോ എന്നു ചര്‍ച്ച ചെയ്യുകയായിരുന്നു, കേരളം എന്ന്. ആ ധിപത്യത്തെ ചെറുക്കാനുള്ള ഊര്‍ജ്ജം എവിടെനിന്നു കിട്ടിയതാണ്?\nതോമാശ്ലീഹായും വിശ്വാസപൈതൃകവുമൊക്കെ ഇത്രത്തോളം മുറുകെപ്പിടിക്കുന്ന ഒരു നാട്. അപ്പോള് അവിടത്ത ഇടവഴികളില് ക്രിസ്തുകൂടിയും നടന്നിട്ടുണ്ടാവുമോ എന്ന മോഹം ഒരു മായാലോകത്തേക്കെന്നപോലെ നമ്മെ വലിച്ചുയര്‍ത്തുന്നുണ്ട്.\nചരിത്രം എന്തായിരുന്നാലും ഈ നിരീക്ഷണങ്ങള് ഇപ്പോഴും കയ്യെത്തും ദൂരത്തുതന്നെയാണ് എന്ന സ്വപ്നം ത ന്നെ മുന്നോട്ടേക്കുള്ള ഒരു കുതിപ്പാണ്.\nഹരിതാഭമായ ഇടവഴികളില് മണ്ണു വിരിച്ച പാതയില് അവന്‍റെ കാലടികള് കണ്ടെത്തുമ്പോള് എന്തൊരാനന്ദമാണ്!\nഅവന് നടന്നലിഞ്ഞ കാറ്റില് ഒരു നൂറുവട്ടം ഊളിയിട്ട്, ക്രിസ്തുവേഗമാര് ന്ന ഭാവിയിലേക്കു വെറുതെ, വെറുതെ ഒരു യാത്ര…!